ദളിത്, ന്യൂനപക്ഷ ആക്രമണം; പ്രധാനമന്ത്രിക്ക് വിരമിച്ച സൈനികരുടെ കത്ത് - Janayugom Online\nദളിത്, ന്യൂനപക്ഷ ആക്രമണം; പ്രധാനമന്ത്രിക്ക് വിരമിച്ച സൈനികരുടെ കത്ത്\nന്യൂഡൽഹി: രാജ്യത്ത് വർധിച്ചുവരുന്ന വിദ്വേഷ ആക്രമണങ്ങൾക്കെതിരെ രൂക്ഷ വിമർശനവുമായി പ്രധാനമന്ത്രി നരേന്ദ്ര മോഡിക്ക് വിരമിച്ച സൈനികരുടെ കത്ത്. കഴിഞ്ഞ ഏതാനും മാസങ്ങൾക്കിടെ ബീഫിന്റെ പേരിൽ ദളിതർക്കും മുസ്ലിങ്ങൾക്കുമെതിരെ ആക്രമണങ്ങൾ വർധിച്ചുവരികയാണെന്ന് കത്തിൽ കുറ്റപ്പെടുത്തുന്നു.\nരാജ്യത്തിന്റെ സുരക്ഷയ്ക്കായി ജീവിതം ഉഴിഞ്ഞുവെച്ച സായുധസേനയിലെ അംഗങ്ങളാണ് തങ്ങളെന്ന് പറഞ്ഞാണ് കത്ത് ആരംഭിക്കുന്നത്. രാഷ്ട്രീയ പാർട്ടികളോട് പ്രത്യേക മമതയൊന്നും തങ്ങൾക്കില്ല. ഇന്ത്യൻ ഭരണഘടനയോടാണ് പ്രതിജ്ഞാബദ്ധതയുള്ളത്. ഇങ്ങനെയൊരു കത്ത് എഴുതേണ്ടി വന്നതിൽ വേദനയുണ്ടെന്നും സൈനികർ വ്യക്തമാക്കുന്നു. രാജ്യത്ത് വർധിച്ചുവരുന്ന ഭീതിദമായ സാഹചര്യത്തിനെതിരെ ‘നോട്ട് ഇൻ മൈ നെയിം’ എന്ന പേരിൽ ആയിരക്കണക്കിന് ആളുകൾ നടത്തിയ പ്രതിഷേധത്തെ തങ്ങളും പിന്തുണക്കുന്നു.\nനാനാത്വത്തിൽ ഏകത്വം എന്ന ആശയത്തിലൂന്നിയാണ് സായുധ സേന നിലകൊള്ളുന്നത്. ജാതി, മതം, ഭാഷ, സംസ്കാരം എന്നുവേണ്ട മറ്റേതൊരു വൈവിധ്യമാണെങ്കിലും അതൊന്നും സായുധസേനയുടെ ഐക്യത്തെ ബാധിക്കാറില്ല. വേർതിരിച്ചുകാണാറുമില്ല. എല്ലാപേരും ഒരു കുടുംബമാണ്. ഈ വൈവിധ്യമാണ് ഞങ്ങളുടെ അഭിമാനം. എന്നാൽ ഇന്ന് രാജ്യത്ത് ഉരുത്തിരിഞ്ഞുവരുന്ന സാഹചര്യം സായുധസേനയെയും ഭരണഘടനയെയും ബാധിക്കുന്നതാണ്.\nഹിന്ദുത്വത്തിന്റെ സ്വയം പ്രഖ്യാപിത സംരക്ഷകർ മൂല്യസംരക്ഷണം എന്ന പേരിൽ അഴിച്ചുവിടുന്ന അക്രമങ്ങൾക്ക് സാക്ഷികളാണ് ഞങ്ങൾ. ഇതിന്റെ ഭാഗമായി മുസ്ലിങ്ങളെയും ദളിതരെയും ലക്ഷ്യമിട്ട് നടത്തുന്ന ആക്രമണങ്ങളെ അപലപിക്കുന്നു. മാധ്യമ സ്വാതന്ത്ര്യത്തെ തല്ലിയൊതുക്കാൻ ശ്രമിക്കുന്നതിനെയും അപലപിക്കുകയാണ്. അഭിപ്രായവ്യത്യാസം എന്നത് രാജ്യദ്രോഹമല്ല. മറിച്ച് അത് ജനാധിപത്യത്തിന്റെ ശക്തിയാണ്. ഭരണഘടന ഉറപ്പുനൽകുന്ന മതേതര മൂല്യങ്ങളും സ്വാതന്ത്ര്യവും ഹനിക്കുന്നതിനെതിരെ ഇനിയും മൗനം പാലിക്കുന്നത് രാജ്യത്തോട് ചെയ്യുന്ന ദ്രോഹമായിരിക്കുമെന്നും കത്തിൽ പറയുന്നു.\nസ്വന്തമായി അഭിപ്രായം പറഞ്ഞെന്ന കാരണത്താൽ എഴുത്തുകാർ, മാധ്യമ പ്രവർത്തകർ, സർവകലാശാല വിദ്യാർഥികൾ, സാമൂഹ്യ പ്രവർത്തകർ എന്നിവർക്കെതിരെ അതിക്രമങ്ങൾ ഉണ്ടാകുന്നു. തങ്ങളുടെ അഭിപ്രായത്തോട് യോജിക്കാത്തവരെ രാജ്യദ്രോഹികളായി മുദ്രകുത്തുന്ന പ്രവണത അംഗീകരിക്കാൻ കഴിയില്ലെന്നും ഇത് ഗുരുതരമായ സാമൂഹ്യ പ്രത്യാഘാതങ്ങൾ സൃഷ്ടിക്കുമെന്നും കത്തിൽ വ്യക്തമാക്കുന്നു.


Covid-19 vaccine: Serum Institute begins 3rd phase of clinical trial | COVID Vaccine: കോവിഡ് വാക്‌സിന്‍റെ മൂന്നാം ഘട്ട പരീക്ഷണം പുനഃരാരംഭിച്ചു | News in Malayalam\nLive• RCB SRH0/0(0)\nരാജ്യത്ത് കോവിഡ് (Covid-19) പ്രതിദിന കണക്കുകള് വര്‍ധിക്കുന്ന സാഹചര്യത്തിലും ഒരു സന്തോഷവാര്‍ത്ത...!! രാജ്യത്ത് കോവിഡ് വാക്‌സിന് (Covid Vaccine) മൂന്നാം ഘട്ട പരീക്ഷണത്തിന് തുടക്കമായി...!!\nLast Updated : Sep 22, 2020, 10:27 AM IST\nകോവിഡ് വാക്‌സിന് മൂന്നാം ഘട്ട പരീക്ഷണത്തിന് തുടക്കമായി...!!\nഅസ്ട്ര സെനക കമ്പനിയുമായി ചേര്‍ന്ന് സിറം ഇന്‍സ്റ്റിറ്റ്യൂട്ട് നിര്‍മ്മിക്കുന്ന ഓക്‌സ്‌ഫഡ‍് വാക്സിന്‍റെ മൂന്നാം ഘട്ട പരീക്ഷണമാണ് പുനഃരാരംഭിച്ചത്.\n200 പേര്‍ക്കാണ് കോവിഡ് വാക്സിന് നല്‍കുന്നത്.\nകൊറോണ വൈറസ്: ചൈനയില് നിന്നും എത്തിയ 80 പേര് നിരീക്ഷണത്തില്\nNew Delhi: രാജ്യത്ത് കോവിഡ് (Covid-19) പ്രതിദിന കണക്കുകള് വര്‍ധിക്കുന്ന സാഹചര്യത്തിലും ഒരു സന്തോഷവാര്‍ത്ത...!! രാജ്യത്ത് കോവിഡ് വാക്‌സിന് (Covid Vaccine) മൂന്നാം ഘട്ട പരീക്ഷണത്തിന് തുടക്കമായി...!!\nഅസ്ട്ര സെനക കമ്പനിയുമായി ചേര്‍ന്ന് സിറം ഇന്‍സ്റ്റിറ്റ്യൂട്ട് നിര്‍മ്മിക്കുന്ന ഓക്‌സ്‌ഫഡ‍് വാക്സിന്‍റെ മൂന്നാം ഘട്ട പരീക്ഷണമാണ് പുനഃരാരംഭിച്ചത്. 200 പേര്‍ക്കാണ് കോവിഡ് വാക്സിന് നല്‍കുന്നത്.\nഅസ്ട്ര സെനക കമ്പനിയുമായി ബ്രിട്ടനില് ക്ലിനിക്കല് പരീക്ഷണത്തിനിടെ അജ്ഞാത രോഗ ലക്ഷണം കണ്ടെത്തിയതിനെ തുടര്‍ന്നാണ് ഇന്ത്യയിലെ പരീക്ഷണവും താല്‍ക്കാലികമായി നിര്‍ത്തിവച്ചിരുന്നത്. എന്നാല് റിപ്പോര്‍ട്ടുകള് പരിശോധിച്ച ശേഷം ഡിസിജിഐ പരീക്ഷണം തുടരാന് അനുമതി നല്‍കി. ബ്രിട്ടനില് ഒരാഴ്ച മുന്‍പ് പരീക്ഷണം തുടങ്ങിയിരുന്നു.\nഎന്നാല് ഇന്ത്യയിലെ പുനെ സിറം ഇന്‍സ്റ്റിറ്റ്യൂട്ട് അടക്കം വിവിധ രാജ്യങ്ങളിലെ സ്ഥാപനങ്ങള് പരീക്ഷണത്തോട് സഹകരിക്കുന്നുണ്ട്. വാക്‌സിന് വിജയമായാല് വാങ്ങാന് ഇന്ത്യയും കരാര് ഉണ്ടാക്കിയിട്ടുണ്ട്.\nപരീക്ഷണം നിലച്ചതില് ആശങ്കപ്പെടേണ്ടെന്നും സാധാരണ നടപടിക്രമം മാത്രമെന്നും അസ്ട്ര സെനക അറിയിച്ചിരുന്നു. പാര്‍ശ്വഫലമെന്ന് സംശയിക്കുന്ന രോഗം പഠിച്ചശേഷം പരീക്ഷണം തുടരുമെന്നായിരുന്നു കമ്പനി നേരത്തെ നല്‍കിയ വിശദീകരണം.\nഅതേസമയം, . രാജ്യത്ത് കോവിഡ് ബാധിതരുടെ എണ്ണം 55 ലക്ഷം കടന്നിരിക്കുകയാണ്. നിലവില് 12 സംസ്ഥാനങ്ങളിലെ സ്ഥിതി അതീവ ഗുരുതരമാണ്.\nരാജ്യത്ത് കോവിഡ് കേസുകള് അത് തീവ്രമായി വര്‍ദ്ധിക്കുന്ന പശ്ചാത്തലത്തില് സംസ്ഥാന മുഖ്യമന്ത്രിമാരുമായി പ്രധാനമന്ത്രി നരേന്ദ്രമോദി കൂടിക്കാഴ്ച നടത്തും. കോവിഡ് വ്യാപനം ശക്തമായ7സംസ്ഥാനങ്ങളിലെ മുഖ്യമന്ത്രിമാരുമായാണ് പ്രധാനമന്ത്രി നരേന്ദ്രമോദി (PM Narendra Modi) കൂടിക്കാഴ്ച നടത്തുക.\nസെപ്റ്റംബര് 23ന് വീഡിയോ കോണ്‍ഫറന്‍സിംഗ് (Video conferencing) വഴിയാണ് പ്രധാനമന്ത്രി ചര്‍ച്ച നടത്തുക. ദിനംപ്രതി കോവിഡ് കേസുകള് വര്‍ദ്ധിക്കുന്ന സാഹചര്യത്തിലാണ് മുഖ്യമന്ത്രിമാരുമായി കൂടിക്കാഴ്ച നടത്താന് പ്രധാനമന്ത്രിയുടെ തീരുമാനമെന്നാണ് റിപ്പോര്‍ട്ട്.\nAlso read: സംസ്ഥാനത്ത് 2910 പേർക്ക് കൊറോണ സ്ഥിരീകരിച്ചു; 3022 പേർ രോഗമുക്തർ\nകേന്ദ്ര ആരോഗ്യമന്ത്രാലയം പുറത്തുവിടുന്ന കണക്ക് പ്രകാരം രാജ്യത്തെ രോഗമുക്തി നേടുന്നവരുടെ നിരക്ക് 79.28 ശതമാനമാണ്.\nAlso read: കുട്ടികള് വീണ്ടും സ്കൂളിലേക്ക്, വിവാഹ ചടങ്ങുകളില് 100 പേരാകാം: Unlock 4.0 ഇളവുകള്\nCovid VaccineCOVID-19Review MeetingPrime minister Narendra ModiPM Modi


മകളുടെ വിവാഹത്തിന് രണ്ടു ദിവസം മുമ്പ് പിതാവ് ഹൃദയാഘാതംമൂലം മരിച്ചു | KasargodVartha: Kasaragod News paper Live, Kannur, Mangalore, Malabar\nHome » Death » kasaragod » Kerala » news » Obituary » Pallikara » കേരള വാര്‍ത്ത » മകളുടെ വിവാഹത്തിന് രണ്ടു ദിവസം മുമ്പ് പിതാവ് ഹൃദയാഘാതംമൂലം മരിച്ചു\nമകളുടെ വിവാഹത്തിന് രണ്ടു ദിവസം മുമ്പ് പിതാവ് ഹൃദയാഘാതംമൂലം മരിച്ചു\nKasargodvartha Friday, July 05, 20190No comments\nപള്ളിക്കര: (www.kasargodvartha.com 05.07.2019) മകളുടെ വിവാഹത്തിന് രണ്ടു ദിവസം മുമ്പ് പിതാവ് ഹൃദയാഘാതംമൂലം മരിച്ചു. പള്ളിക്കര തൊട്ടിയിലെ സി എം അബ്ബാസ് മുക്കൂട് (65) ആണ് മരിച്ചത്. വ്യാഴാഴ്ച വൈകിട്ട് നെഞ്ചുവേദന അനുഭവപ്പെട്ട അബ്ബാസിനെ മംഗളൂരുവിലെ ആശുപത്രിയില് പ്രവേശിപ്പിച്ചതായിരുന്നു. വെള്ളിയാഴ്ച പുലര്‍ച്ചെയാണ് മരണപ്പെട്ടത്.\nഅബ്ബാസിന്റെ മകള് തസ്‌നീമയുടെ വിവാഹം ഞായറാഴ്ച നടക്കാനിരിക്കുകയായിരുന്നു. കല്ലിങ്കാലിലെ യുവാവുമായാണ് വിവാഹം നിശ്ചയിച്ചിരുന്നത്. ഞായറാഴ്ച അസര് നിസ്‌കാരത്തോടെ കല്ലിങ്കാല് ജുമാമസ്ജിദിലായിരുന്നു നിക്കാഹ് നടത്താന് തീരുമാനിച്ചിരുന്നത്. വിവാഹത്തിനുള്ള ഒരുക്കങ്ങള്‍ക്കിടെ അബ്ബാസിനെ മരണം തട്ടിയെടുത്തത് കുടുംബത്തെ തളര്‍ത്തിയിരിക്കുകയാണ്. ദീര്‍ഘകാലം ഷാര്‍ജ ബി എം ഡബ്ല്യു റോഡിലെ അല് ബഹര് ഗ്രോസറിയില് ജീവനക്കാരനായിരുന്നു.\nപരേതനായ തൊട്ടിയിലെ പോക്കര് അലിയുടെ മകള് ഫാത്വിമയാണ് ഭാര്യ. മറ്റു മക്കള്: ഇജാസ് അഹ് മദ് (ഷാര്‍ജ), നുസൈബ, സാജിദ. മരുമകന്: ഉബൈദ് മുക്കൂട്. സഹോദരങ്ങള്: മൊയ്തീന് കുഞ്ഞി മുക്കൂട്, ആഇശ, പരേതരായ അബ്ദുര് റഹ് മാന്, അബൂബക്കര്, ആമിന. മയ്യിത്ത് നിസ്‌കാരം പള്ളിക്കര തൊട്ടി ജുമാമസ്ജിദില് ജുമുഅ നിസ്‌കാരാനന്തരം നടക്കും. ഇതിനു ശേഷം ഖബറടക്കും.\nKeywords: Kasaragod, Kerala, news, Pallikara, Death, Obituary, Pallikkara CM Abbas Mukkood passes away\nTopics: Death kasaragod Kerala news Obituary Pallikara കേരള വാര്‍ത്ത


ഇതു നിന്റെ ആദ്യത്തെ അനുഭവമാണോ ? - Boolokam\nHome Entertainment ഇതു നിന്റെ ആദ്യത്തെ അനുഭവമാണോ ?\nസംവിധാനം: ജുസെപ്പെ ടൊർനാട്ടോറെ\n“മലേന” മോണിക്ക ബലൂചി അഭിനയിച്ചു അവിസ്‌മരണീയമാക്കിയ കഥാപാത്രം. ഒരു സ്ത്രീ കേന്ദ്ര കഥാപാത്രം ആയിട്ടുള്ള സിനിയാണെങ്കിലും ചിത്രം കടന്നു പോകുന്നത് 12 വയസുകാരനായ റെനാറ്റോയുടെ സെക്ശ്വൽ ഫാന്റസികളിലൂടെയും അവനു മേലനയോടു തോന്നുന്ന ഒബ്സെക്‌ഷനുകളിൽലൂടെയുമാണ്.\n1940-കളിലെ രണ്ടാം ലോക മഹായുദ്ധകാലഘട്ടത്തിലെ ഇറ്റാലിയൻ നഗരമായ സിസിലയാണ് ചിത്രത്തിന്റെ പശ്ചാത്തലം. ആ നഗരത്തിൽ എല്ല ആണുങ്ങളുടെ മനസു കീഴടക്കിയവളും ആ നഗരത്തിലെ പെണ്ണുങ്ങൾ അസൂയയോടെയും വെറുപ്പോടെയും കാണുന്ന ഒരു കഥാപാത്രമാണ് മലേന.വിധവയായ അവളെക്കുറിച്ചു പല കഥകളും അവിടെ ആ നഗരത്തിൽ4പേര് കൂടുന്ന സ്‌ഥലങ്ങളിൽ അരങ്ങേരുന്നുണ്ട്.\nഅങ്ങനെ റെനാറ്റോ കൂട്ടുകാരോട് കൂടെ ഇരിക്കുന്ന സമയത്താണ് കൂട്ടത്തിൽ ഉള്ള അവന്റെ സുഹൃത്തു മലേനയുടെ കാര്യം പറയുന്നത്.ഭർത്താവ് മരിച്ച അവൾ ഇപ്പൊ മറ്റു പലരുടെയും കൂടെ ആണെന്നും കഴിഞ്ഞ ദിവസം സിഗരറ്റ് വാങ്ങാനായി എന്നെ വിളിപ്പിച്ചെന്നും അതു കഴിഞ്ഞു ഞങ്ങൾ സെക്സിൽ ഏർപ്പെട്ടുവെന്നും അവൻ പറയുന്നു. അതു റെനോട്ടോയുടെ മനസിൽ ആഴത്തിൽ ചെന്നു പതിക്കുകയും പിന്നീട് അവന്റെ സ്വാപ്നങ്ങളിലും sexual ഫാന്റസികളിലും പിന്നെ മലേനയെ അവൻ പ്രതിഷ്ഠിക്കുന്നു.1940 കളിൽ ചിത്രത്തിന്റെ കഥ നടക്കുമ്പോളും ഇന്നും റീലേറ്റ് ചെയ്യാൻ പറ്റുന്ന സംഭവമായിട്ടു സമൂഹത്തിൽ നിലനിൽക്കുന്നു. ഒരുപാട് പ്രവാസികളുടെ ഭാര്യമാരും,യുദ്ധത്തിന് പോയ ഒറ്റയ്ക്ക് താമസിക്കുന്ന പുരുഷുവിന്റെ ഭാര്യമാരും, ഒരു ഡിവോഴ്സ് കഴിഞ്ഞു നിൽക്കുന്നവരും ഇന്നും4സുഹൃത്തകൾ ചേരുന്ന സമയങ്ങളിൽ വാക്കുകൾ കൊണ്ട് വ്യഭിച്ചരിക്കപ്പെടുന്നുണ്ട് . പിന്നീട് റെനോട്ടോ അവളെ പിന്തുടരുന്നു. അവളെ മറ്റാരേക്കാളും കൂടുതൽ അവൻ സ്നേഹിക്കുന്നു. അവളുടെ മുന്നിൽ താൻ ഒരു പുരുഷനായി കയറിച്ചെല്ലാനുള്ള സമയവും കാത്തു നടക്കുന്നു.പിന്നീട് അവളുടെ ഭർത്താവ് മരിക്കുമ്പോൾ പല പകൽ മാന്യന്മാരും രാത്രിയിൽ മലേനയുടെ വാതിലിൽ മുട്ടുന്നുണ്ട്. ചിലർ ചവിട്ടു തുറന്നു അകത്തു കടക്കുന്നുണ്ട്. ആരും കാണാത്ത ഈ സംഭവങ്ങൾക്കു ഒരു ദൃക്‌സാക്ഷി മാത്രമേ ഉള്ളു അതു റെനോട്ട ആണ്. അപ്പോളും താൻ ഒരു പുരുഷനായി മാറുന്ന സമയത്തു അവളെ തന്റേതാക്കി മാറ്റി അവളെ സംരക്ഷിക്കുമെന്നും സ്വാപ്നത്തിൽ വരുന്ന മലേനയോട് അവൻ പറഞ്ഞു വയ്ക്കുന്നു. നിസ്സഹയായനായി നിൽക്കുന്ന അവൻ ആദ്യമായി പള്ളിയിൽ പോയി അപേക്ഷിക്കുന്നതും പ്രാര്ഥിക്കുന്നതും അവൾക്കുവേണ്ടിയാണ്. എന്നൽ പിന്നീടും അവൾ പീഡനത്തിൽ ഇരയാകുമ്പോൾ അവൻ പ്രാർത്ഥിച്ച വിശുദ്ധന്റെ പ്രതിമയെ തകർത്തെറിഞ്ഞു പള്ളിയിൽ നിന്നും ഇറങ്ങി പോകുന്നു.\nപിന്നീട് നഗരത്തിലെ ഒരു ബോംബക്രമണത്തിൽ അവളുടെ അച്ഛനും മരിക്കുന്നു. പിന്നീട പട്ടിണിയിലേക്കു വീഴുന്ന അവൾ വേശ്യാവൃത്തിയിലേക്കു വലിച്ചിഴക്കപ്പെടുന്നു. അവസാനം അമേരിക്കൻ സൈന്യം ഇറ്റലി കീഴടക്കുമ്പോൾ ആ നഗരത്തിലെ സ്ത്രീകൾ മലേനയെ അവളുടെ വീട്ടിൽ നിന്നും വലിച്ചിറക്കി തെരുവിലിട്ട് മർദ്ധിക്കുകയും നാട് കടത്തുകയും ചെയ്യുമ്പോൾ. അവളുടെ മുന്നിൽ രാത്രിയിലും പകലും പോയി കിടക്ക പങ്കിടുന്ന സ്വന്തം ഭർത്തക്കന്മാരെയോ പുരുഷന്മാരെയോ അവർ കുറ്റപ്പെടുത്തുന്നില്ല. അവരോടൊപ്പം നിന്നു അവൾ നടന്നു നീങ്ങുന്ന കാഴ്ച്ച കണ്ടു അവർ ഒരുമിച്ചു ചിരിക്കുകയും, അവളെ ശപിക്കുകയും ചെയ്യുന്നു.\nറെനോട്ട അവളിൽ കൂടുതൽ ആകൃഷ്ട്ടനാവുകയും മനോനില താളം തെറ്റുന്ന അവസ്ഥിലേക്കു എത്തിപ്പെടുകയും ചെയ്യുന്നു. അപ്പോൾ അവന്റെ അമ്മ അവനെ കൊണ്ടു പോകുന്നത് പള്ളിയിലേക്കും , പുരോഹിതന്മാരുടെ അടുത്തേക്കുമാണ്. എന്നിട്ടും അവന്റെ അവസ്‌ഥയിൽ യാതൊരു മാറ്റവും സംഭവിക്കുന്നില്ല. പിന്നീട് അവന്റെ അച്ചൻ അവനെ കൊണ്ടു പോകുന്നത് ഒരു വേശ്യലയത്തിലേക്കാണ്. അവനു വേണ്ടിയിരുന്നതും അതു തന്നെയാണ്. സെക്സ് എന്നത് ഏതൊരു ജീവിയെയും പോലെ മനുഷ്യനിലും ഉണ്ടാകുന്ന സ്വാഭവികഥയാണെന്നു മനസിലാക്കുന്ന നിമിഷം. ഇന്നും നമ്മുടെ സ്മൂഹത്തിൽ തീണ്ടപാടകലെ നിർത്തിയിരിക്കുന്ന ഒന്ന്.\nതുണികൾ അഴിച്ചു മാറ്റുന്നതിനടയിൽ അവനുമായി സെക്സിൽ ഏർപ്പെടുന്ന സ്ത്രീ ചോദിക്കുന്നുണ്ട്.ഇതു നിന്റെ ആദ്യത്തെ അനുഭവമാണോ എന്നു. അപ്പോൾ റെനോട്ട തിരിച്ചു പറയുന്നുണ്ട് , ഇല്ല ഇതു എന്റെ ഭാവനയിൽ സ്വപ്നങ്ങളിൽ എപ്പോളും അരങ്ങേററുള്ള ഒന്നാണെന്ന്. റെനോട്ട എന്ന കഥാപത്രം പറഞ്ഞു വയ്ക്കുന്ന കാര്യങ്ങളുണ്ട്. സെക്സ് എഡ്യൂക്കേഷൻ എന്നുമുള്ളത് അസ്വാഭാവികമായി കരുതുന്നവരും. ഫോണിൽ porn വീഡിയോസ് കാണുന്നവരെ പാപിയായി കാണുന്നവരും, സ്വയംഭോഗം ഒരു അസ്വാഭാവികമാണെന്നു കാണുന്നവരും. എന്നാൽ രഹസ്യമായി അതു ചെയ്യുന്നവരോടും , ഏതൊരു ജീവിക്കും ഉള്ളതെന്നുപോലെ സ്വാഭാവികമായ ഒരു മാറ്റം മാത്രമാണിതെന്ന്. ലജോസ് കോൾട്ടയി എന്ന ക്യാമറാമാൻ ഇറ്റലിയുടെ എല്ല സൗന്ദര്യവും ആവഹിച്ചെടുത്തു പ്രേക്ഷകനെ വേറൊരു ലോകത്തേക്ക് എത്തിക്കുന്നു. കൂടെ എനിയോ മാറിക്കോണിന്റെ പശ്ചാത്തലത്തല സംഗീതവും ചിത്രത്തിന്റെ ആസ്വാദനത്തിന്റെ മാറ്റു കൂട്ടുന്നു.\nPrevious articleപ്രതീഷ് വിശ്വനാഥിന്റെ സ്ഥാനത്ത് ഒരു മുസ്‌ലിം പേരുകാരൻ ആയിരുന്നെങ്കിൽ എന്താകുമായിരുന്നു ഇപ്പോഴത്തെ സ്ഥിതി?\nNext articleആളുകൾ തുടർന്നും അവൾക്ക് ‘ജീവനുള്ള ചുംബനങ്ങൾ’ നൽകികൊണ്ടിരിക്കുന്നു


നേർപഥം വാരിക - മുഖമൊഴി\nഇസ്‌ലാം മനുഷ്യചിന്തയുടെ ഉല്‍പന്നമല്ല. അടിസ്ഥാനരഹിതങ്ങളായ അധ്യാപനങ്ങളും അബദ്ധജടിലമായ വിശ്വാസങ്ങളും ഇസ്‌ലാമിന് അന്യമാണ്. ഇസ്‌ലാമിനെക്കുറിച്ച് മനസ്സിലാക്കാനാഗ്രഹിക്കുന്ന ഏതൊരാളും പ്രാഥമികമായി ചെയ്യേണ്ടത് പ്രപഞ്ച സ്രഷ്ടാവായ അല്ലാഹുവിനെ അറിയാന് ശ്രമിക്കുകയാണ്. അതിന് ശ്രമിക്കാതെ തന്റെ പരിമിതമായ വീക്ഷണങ്ങളിലൂടെ മാത്രം ക്വുര്‍ആനിനെയും പ്രവാചകനെയും ഇസ്‌ലാമിനെയും മനസ്സിലാക്കുന്നത് തീര്‍ച്ചയായും വലിയ തെറ്റുധാരണയിലേക്കായിരിക്കും നയിക്കുക. അല്ലാഹു പറയുന്നു:\n''അല്ല, മുഴുവന് വശവും അവര് സൂക്ഷ്മമായി അറിഞ്ഞിട്ടില്ലാത്ത, അനുഭവസാക്ഷ്യം അവര്‍ക്കു വന്നു കഴിഞ്ഞിട്ടില്ലാത്ത ഒരു കാര്യത്തെ അവര് നിഷേധിച്ചു തള്ളിയിരിക്കയാണ്. അപ്രകാരം തന്നെയാണ് അവരുടെ മുമ്പുള്ളവരും നിഷേധിച്ചു തള്ളിയത്. എന്നിട്ട് ആ അക്രമികളുടെ പര്യവസാനം എങ്ങനെയായിരുന്നു എന്ന് നോക്കൂ'' (ക്വുര്‍ആന് 10:39).\n''അതല്ല, യാതൊരു വസ്തുവില് നിന്നുമല്ലാതെ അവര് സൃഷ്ടിക്കപ്പെട്ടിരിക്കുകയാണോ? അതല്ല, അവര് തന്നെയാണോ സ്രഷ്ടാക്കള്? അതല്ല, അവരാണോ ആകാശങ്ങളും ഭൂമിയും സൃഷ്ടിച്ചിരിക്കുന്നത്? അല്ല, അവര് ദൃഢമായി വിശ്വസിക്കുന്നില്ല. അതല്ല, അവരുടെ പക്കലാണോ നിന്റെ രക്ഷിതാവിന്റെ ഖജനാവുകള്! അതല്ല, അവരാണോ അധികാരം നടത്തുന്നവര്?'' (52:35-37).\n''(നബിയേ,) പറയുക: നിങ്ങള് ചിന്തിച്ച് നോക്കിയോ? അല്ലാഹു നിങ്ങളുടെ കേള്‍വിയും കാഴ്ചകളും പിടിച്ചെടുക്കുകയും നിങ്ങളുടെ ഹൃദയങ്ങളിന്‍മേല് അവന് മുദ്രവെക്കുകയും ചെയ്യുന്ന പക്ഷം അല്ലാഹുവല്ലാതെ ഏതൊരു ദൈവമാണ് നിങ്ങള്‍ക്കത് കൊണ്ടുവന്ന് തരാനുള്ളത്? നോക്കൂ: ഏതെല്ലാം വിധത്തില് നാം തെളിവുകള് വിവരിച്ചുകൊടുക്കുന്നു. എന്നിട്ടും അവര് പിന്തിരിഞ്ഞ് കളയുന്നു'' (6:4).\nഏറെ സരളവും അതിലേറെ ചിന്തോദ്ദീപകവുമാണ് ഈ ക്വുര്‍ആന് സൂക്തങ്ങള്. പ്രപഞ്ച സ്രഷ്ടാവിനെയല്ലാതെ വേറെ ഏത് ശക്തികളെയും വ്യക്തികളെയും ദൈവമായി അംഗീകരിക്കുകയും ആരാധിക്കുകയും ചെയ്യുന്ന ആര്‍ക്കാണ് ക്വുര്‍ആനിലെ ഈ ചോദ്യങ്ങള്‍ക്ക് കൃത്യമായ ഉത്തരം നല്‍കാന് കഴിയുക? ആര്‍ക്കാണ് തങ്ങള് ആരാധിക്കുന്ന ജനനവും മരണവും വിചാരവികാരങ്ങളെല്ലാമുണ്ടായിരുന്ന തങ്ങളുടെ ആരാധ്യന്മാരാണ് പ്രപഞ്ചത്തെ സൃഷ്ടിച്ചതെന്ന് പറയാന് കഴിയുക? ആര്‍ക്കാണ് രാപ്പകലുകള് മാറിമാറിക്കൊണ്ടുവരുന്നതും മഴ വര്‍ഷിപ്പിക്കുന്നതും സസ്യങ്ങള് മുളപ്പിക്കുന്നതും കായ്കനികള് ഉദ്പാദിപ്പിക്കുന്നതും ജീവിതവും മരണവും തീരുമാനിക്കുന്നതും നിയന്ത്രിക്കുന്നതുമെല്ലാം തങ്ങളുടെ ആരാധ്യരാണെന്ന് പറയാന് കഴിയുക? ആര്‍ക്കും കഴിയില്ല എന്നുറപ്പ്.\nഇവിടെയാണ് ഇസ്‌ലാം വ്യതിരിക്തമാകുന്നത്. പ്രപഞ്ചത്തിന് ഒരേയൊരു സ്രഷ്ടാവേയുള്ളൂ എന്നും അവനെ മാത്രമെ ആരാധിക്കാവൂ എന്നും ഇസ്‌ലാം പഠിപ്പിക്കുന്നു. അത് മനുഷ്യ ബുദ്ധിയെയും ചിന്തയെയും തട്ടിയുണര്‍ത്തിക്കൊണ്ടാണ് സ്രഷ്ടാവിന്റെ അജയ്യതയും അനശ്വരതയും ബോധ്യപ്പെടുത്തിത്തരുന്നത്. ഇത് ഉള്‍ക്കൊണ്ടു കൊണ്ട് ഇസ്‌ലാം പുല്‍കിയ ഒരാള് സ്രഷ്ടാവിന്റെ മതത്തിന്റെ നിയമനിര്‍ദേശങ്ങളില് അവ്യക്തതയോ സന്ദേഹമോ ദര്‍ശിക്കുകയില്ല. മതത്തിന്റെ യുക്തിഭദ്രമായ വിശ്വാസകാര്യങ്ങളും പ്രായോഗികമായ കര്‍മാനുഷ്ഠാന കാര്യങ്ങളും സ്‌നേഹം, കാരുണ്യം, സഹകരണം തുടങ്ങി സര്‍വവിധ മാനുഷിക ഗുണങ്ങളും കൈക്കൊള്ളുവാന് പഠിപ്പിക്കുന്ന ഉന്നതമായ സവിശേഷതയും അവന്റെ മനസ്സില് ആന്ദോളനം സൃഷ്ടിക്കാതിരിക്കില്ല.\nഎന്നാല് പ്രലോഭനങ്ങള്‍ക്കോ ഭീഷണികള്‍ക്കോ വഴങ്ങി മതം മാറുന്ന ഒരാളില് ഈ സവിശേഷ ഗുണം കാണുക സാധ്യമല്ല. അങ്ങനെയൊരു മാറ്റം ഇസ്‌ലാം അംഗീകരിക്കുന്നുമില്ല. തലയെണ്ണി കണക്കെടുത്ത് അംഗബലത്തില് ഊറ്റംകൊള്ളാന് ഇസ്‌ലാം ആവശ്യപ്പെടുന്നില്ല. ഭൗതിക ലോകത്തെ നേട്ടങ്ങളിലേക്കല്ല ഇസ്‌ലാമിന്റെ ക്ഷണം; പ്രത്യുത പരലോകത്തെ രക്ഷയിലേക്കും ശാശ്വത സുഖജീവിതത്തിലേക്കുമാണ്. തികച്ചും വ്യക്തിനിഷ്ഠമാണത്. ഇഷ്ടമുള്ളവര്‍ക്ക് സ്രഷ്ടാവ് നല്‍കിയ അനന്തമായ അനുഗ്രഹങ്ങള്‍ക്ക് നന്ദികാണിച്ചുകൊണ്ട് ജീവിക്കാം; നന്ദികേട് കാണിച്ചും ജീവിക്കാം. നേട്ടങ്ങളും നഷ്ടങ്ങളും അവനവന് തന്നെ അനുഭവിക്കേണ്ടിയും വരും എന്നു മാത്രം.


ഏത് രീതിയിലുള്ള ഭക്ഷണങ്ങൾ കഴിക്കുന്നത്താണ് നമ്മുടെ ആരോഗ്യത്തിന് നല്ലത്. അരി കഴിക്കുന്നത് കൊണ്ട് നമ്മുടെ ആരോഗ്യത്തിന് എന്തെങ്കിലും പ്രശ്നങ്ങൾ ഉണ്ടാകുമോ?? – iiqaf\nby iiqaf February 5, 2021, 4:08 pm\nമിക്ക ആളുകളുടെയും സംശയമാണ് ഏതുതരത്തിലുള്ള ഭക്ഷണമാണ് കഴിക്കാൻ നല്ലത് എന്നുള്ളത്. അതായത് ഓട്സ് നല്ലതാണെന്ന് പറയുന്നവർ ഉണ്ട്, അരി നല്ലതാണെന്ന് പറയുന്നവർ ഉണ്ട് , ഗോതമ്പ് കഴിക്കുന്നത് നല്ലതാണ് എന്ന് പറയുന്നവർ ഉണ്ട്.\nഅരിയെ കുറിച്ച് പറഞ്ഞാൽ തവിട് കളഞ്ഞിട്ടുള്ള വെള്ള അരി കഴിക്കുന്നത്നമ്മുടെ ആരോഗ്യത്തിന് നല്ലത് അല്ല. തവിടുള്ള അരി കഴിക്കുന്നതാണ് ഏറ്റവും നല്ലത്. അതിൽ വൈറ്റമിൻ ബി കോംപ്ലക്സ് അടങ്ങിയിരിക്കുന്നു, വൈറ്റമിൻ ബി സിക്സ്, വൈറ്റമിൻ B12 എന്നീ പോഷകങ്ങളും അടങ്ങിയിരിക്കുന്നു. ഷുഗർ ഉള്ള ആളുകൾ ആണെങ്കിൽ തവിടുള്ള അരി കഴിക്കുന്നതാണ് നല്ലത്. തവിട് ഇല്ലാത്ത അരി കഴിച്ചാൽ അത് ഷുഗർ ഉള്ളവർക്ക് ബുദ്ധിമുട്ട് ഉണ്ടാക്കുന്നു.\nഅതുപോലെതന്നെ ഗോതമ്പ് കഴിക്കുന്നതും നല്ലതാണ്. മറ്റൊന്ന് പഞ്ഞിപുല്ല് കഴിക്കുന്നത് നല്ലതാണ്. ഇതിൽ അയൺ, കാൽസ്യം ഇവ പഞ്ഞിപുല്ലിൽ അടങ്ങിയിരിക്കുന്നു.\nഎന്നാൽ അമിതവണ്ണമുള്ളവർ വണ്ണം കുറയ്ക്കുന്നതിന് റാഗി കഴിക്കുന്നത് നല്ലത് അല്ല. കൂടാതെ രക്ത കുറവ് ഉള്ളവർക്കും വെയിറ്റ് കൂട്ടണമെന്ന് ആഗ്രഹിക്കുന്നവർക്കും റാഗി കഴിക്കുന്നത് ഏറ്റവും നല്ലത് ആണ്.\nകൂടാതെ നമ്മൾ ഏതു ഭക്ഷണവും അളവ് കുറച്ച് കഴിക്കുന്നതാണ് നമ്മുടെ ശരീരത്തിനു ഏറ്റവും നല്ലത്. അടുത്തതായി ഓട്സ്. ഓട്സ് കഴിക്കുന്നത് നല്ലതാണ് എന്നാൽ കഴിക്കുന്ന ഓട്സ് നല്ലതാണോ എന്ന് മനസ്സിലാക്കി വേണം കഴിക്കുവാൻ. സ്റ്റീൽ കട്ട് ഓട്സ് ആണ് കഴിക്കുവാൻ നല്ലത് അതിലാണ് പോഷകങ്ങൾ അടങ്ങിയിരിക്കുന്നത്.നമ്മൾ കഴിക്കുന്ന ഓട്സ് പൊടിച്ച് ആഹാരങ്ങൾ ഉണ്ടാക്കി കഴിക്കുന്നതിലും നല്ലത് പൊട്ടിക്കാതെ ഓട്സ് ഉണ്ടാക്കി കഴിക്കുന്നതാണ് നല്ലത്. അല്ലാതെ ഓട്സ് കഴിച്ചാൽ അരിയും ഗോതമ്പും കഴിക്കുന്നത് പോലെ തന്നെയാണ് ഓട്സും കഴിക്കുന്നത്. പ്രത്യേകിച്ച് ഗുണങ്ങൾ ഒന്നും തന്നെ നമ്മുടെ ശരീരത്തിന് ഉണ്ടാകുന്നില്ല.\nവെള്ള അരി കഴിക്കുന്നതിലും നല്ലത് കുത്തരി കഴിക്കുന്നതാണ്. രക്ത കുറവ്, ക്ഷീണം എന്നിവയൊക്കെ ഉള്ളവർ ആണെങ്കിൽ റാഗി കഴിക്കുന്നതാണ് ഏറ്റവും നല്ലത്. കൂടാതെ നമ്മൾ ഗോതമ്പ് കഴിക്കുന്നവർ ആണെങ്കിൽ അലർജിയുണ്ടോ എന്ന് മനസ്സിലാക്കണം. അതായത് ഗോതമ്പ് കഴിച്ചതിന് ശേഷം വയറുവേദന അനുഭവപ്പെടുക, വയറു കമ്പിച്ച വരുക,നമ്മുടെ ശരീരത്തിന് അലർജി ഉണ്ടാവുക. ഇങ്ങനെ ഗോതമ്പ് കഴിക്കുന്നതുകൊണ്ട് അലർജിയുണ്ടോ എന്ന് മനസ്സിലാക്കി വേണം ഗോതമ്പ് കഴിക്കുവാൻ.\nഓട്സ് ആണെങ്കിൽ നമ്മുടെ ഷുഗർ കുറയുവാനും വെയിറ്റ് കുറയുവാനും സഹായിക്കുമെങ്കിലും സ്റ്റീൽ കട്ട് ഓട്സ് കഴിക്കുന്നതാണ് നല്ലത്.സാധാരണ ഓട്സ് ആണെങ്കിൽ അത് പൊടിക്കാതെ മുഴുവനായി പാകം ചെയ്ത് കഴിക്കുന്നതാണ് നല്ലത്. നമ്മുടെ ശരീരത്തിൽ ഗ്ലൂക്കോസ് ഇൻടോളറൻസ് ഉള്ള ആളാണെങ്കിൽ ഏത് ഭക്ഷണം കഴിച്ചാലും അതിന്റെ പ്രയാസം ശരീരത്തിൽ ഉണ്ടാവും.\nഇപ്പോൾ ഫൈബ്രോയ്ഡ് ഉള്ളവർക്കും ഓവറി സിസ്റ്റ് ഉള്ളവർക്കും ഗ്ളൂക്കോസ് ഇൻടോളറൻസ് ഉണ്ടായിരിക്കും. ഗ്ലൂക്കോസ് ഇൻടോളറൻസ് മൂലം തൈറോയ്ഡ്, ഫാറ്റി ലിവർ, കൊളസ്ട്രോൾ, ഷുഗർ ഇങ്ങനെയുള്ള പ്രശ്നങ്ങൾ ഉണ്ടാകുന്നു. ഇങ്ങനെ ഉള്ളവർ അരി,ഗോതമ്പ്,റാഗി ഇവയൊക്കെ കഴിക്കുന്നത് നല്ലതാണ് എങ്കിലും അവയുടെ അളവ് കുറച്ച് മാത്രം കഴിക്കുക…\nPrevious article നെല്ലിക്ക കഴിക്കുന്നത് കൊണ്ടുള്ള ഗുണങ്ങൾ എന്തെല്ലാം??\nNext article നമ്മൾ ഉപയോഗിക്കുന്ന എണ്ണകളുടെ ഗുണങ്ങളും ദോഷങ്ങളും.. എണ്ണകൾ നമ്മുടെ ശരീരത്തിൽ ഉണ്ടാകുന്ന മാറ്റങ്ങൾ എന്തൊക്കെയാണ്.. നാം അറിഞ്ഞിരിക്കേണ്ട ചില കാര്യങ്ങൾ…\nനെല്ലിക്ക കഴിക്കുന്നത് കൊണ്ടുള്ള ഗുണങ്ങൾ എന്തെല്ലാം??


Actor assault case | ദിലീപിന്റെ ജാമ്യ ഹർജിയിൽ ഉച്ചയ്ക്ക് വിധി; വീട്ടിൽ നടത്തിയ പരിശോധനകൾ നിർണ്ണായകമാകും | Anticipatory bail plea of Dileep in female actor assault case to be heard today – News18 Malayalam\nActor assault case | ദിലീപിന്റെ ജാമ്യ ഹർജിയിൽ ഉച്ചയ്ക്ക് വിധി; വീട്ടിൽ നടത്തിയ പരിശോധനകൾ നിർണ്ണായകമാകും\nമുൻകൂർ ജാമ്യാപേക്ഷയിൽ സർക്കാർ ഇന്ന് കോടതിയിൽ നിലപാട് വ്യക്തമാക്കും\nLast Updated : January 14, 2022, 11:45 IST\nകൊച്ചി: നടിയെ ആക്രമിച്ച കേസുമായി ബന്ധപ്പെട്ട് നടൻ ദിലീപിന്റെ മുൻകൂർ ജാമ്യഹർജിയിൽ (anticipatory bail plea) ഹൈക്കോടതി ഉച്ചയ്ക്ക് ശേഷം വിധി പറയും. വധഭീഷണിക്കേസിൽ ദിലീപിന്റെ മുൻകൂർ ജാമ്യാപേക്ഷ ഹൈക്കോടതി പരിഗണിക്കാൻ ഒരു ദിവസം ശേഷിക്കെയായിരുന്നു ഇന്നലെ ക്രൈംബ്രാഞ്ച് അന്വേഷണ സംഘം നടന്റെ വീട്ടിലും സ്ഥാപനത്തിലുമടക്കം മിന്നൽ റെയ്ഡ് നടത്തിയത്.\nസംവിധായകൻ ബാലചന്ദ്രകുമാറിന്റെ വെളിപ്പെടുത്തലിന്റെ അടിസ്ഥാനത്തിലെടുത്ത കേസിൽ ദിലീപിന്റെ പങ്ക് വ്യക്തമാക്കുന്ന തെളിവുകൾ കണ്ടെത്തുകയായിരുന്നു ലക്ഷ്യം. മുൻകൂർ ജാമ്യാപേക്ഷയിൽ സർക്കാർ ഇന്ന് കോടതിയിൽ നിലപാട് വ്യക്തമാക്കും. ദിലീപിനും കേസിലെ മറ്റ് പ്രതികൾക്കും മുൻകൂർ ജാമ്യം അനുവദിക്കരുതെന്ന് ക്രൈം ബ്രാഞ്ചും വാദിക്കും.\nകേസ് കെട്ടിച്ചമച്ചതാണെന്നും, നാല് വർഷത്തിനിപ്പുറമുണ്ടായ വെളിപ്പെടുത്തലിന്റെ അടിസ്ഥാനത്തിൽ എഫ്.ഐ.ആർ. രജിസ്റ്റർ ചെയ്തതിൽ ദുരുദ്ദേശമുണ്ടെന്നുമാണ് ദിലീപിന്റെ അഭിഭാഷകൻ കോടതിയെ അറിയിച്ചിട്ടുള്ളത്. കൂടാതെ അന്വേഷണ ഉദ്യോഗസ്ഥനെതിരെ പരാതി നൽകിയതിലുള്ള പ്രതികാര നടപടിയാണ് കേസെന്നും വാദമുണ്ട്.\nനടിയെ ആക്രമിച്ച കേസിന്റെ വിചാരണ നീട്ടിക്കൊണ്ടു പോകാനുള്ള ശ്രമമാണെന്നും ചൊവ്വാഴ്ച ജാമ്യാപേക്ഷ പരിഗണിച്ച വേളയിൽ ഹർജിക്കാരൻ കോടതിയെ അറിയിച്ചിരുന്നു. കേസിൽ ജനുവരി 14 വെള്ളിയാഴ്ച വരെ ദിലീപിന്റെ അറസ്റ്റ് കോടതി തടഞ്ഞിട്ടുണ്ട്.\nദിലീപിനെ കൂടാതെ സഹോദരൻ അനൂപ്, ബന്ധുക്കളായ സൂരജ്, അപ്പു, ദിലീപിന്റെ സുഹൃത്ത് ബൈജു ചെങമനാട് എന്നിവരും കേസിൽ അറസ്റ്റ് ഉണ്ടാകാമെന്ന സാഹചര്യം ചൂണ്ടിക്കാട്ടി മുൻകൂർ ജാമ്യം തേടിയിട്ടുണ്ട്. നടിയെ ആക്രമിച്ച കേസന്വേഷിക്കുന്ന ഉദ്യോഗസ്ഥരെ അപകടപ്പെടുത്താനായി ദിലീപും കൂട്ടരും ഗൂഢാലോചന നടത്തിയെന്ന ബാലചന്ദ്ര കുമാറിന്റ മൊഴിയുടെ അടിസ്ഥാനത്തിലാണ് കേസെടുത്തിട്ടുള്ളത്.\nഡി.വൈ.എസ്.പി. ബൈജു പൗലോസിനെ വാഹനം കയറ്റി കൊല്ലുമെന്നും, എസ്.പി. കെ.എസ്.സുദര്‍ശന്റെ കൈവെട്ടുമെന്നും ദിലീപ് ഭീഷണി മുഴക്കിയതായി ബാലചന്ദ്രകുമാറിന്റെ മൊഴിയായി എഫ്.ഐ.ആറിൽ രേഖപ്പെടുത്തിട്ടുണ്ട്. താൻ ഇത് നേരിട്ട് കാണുകയും കേൾക്കുകയും ചെയ്തു. ദിലീപിന്റെ ആലുവയിലെ വീട്ടിൽ വെച്ചായിരുന്നു ഇതെന്നും ബാലചന്ദ്രകുമാറിന്റെ മൊഴിയിൽ പറയുന്നു.\nഅന്വേഷണ ഉദ്യോഗസ്ഥനായ ബൈജു പൗലോസാണ് പരാതിക്കാരന്. നടിയെ ആക്രമിച്ച കേസിൽ അന്വേഷണ ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയെന്ന മൊഴിയിൽ ജാമ്യമില്ലാ വകുപ്പ് ചുമത്തിയാണ് ദിലീപിനെതിരെ ക്രൈം ബ്രാഞ്ച് പുതിയ കേസ് രജിസ്റ്റർ ചെയ്തത്.\n2017 നവംബര് 15ന് രാത്രി ദിലീപിന്റെ ആലുവയിലെ വീട്ടില് വെച്ച് ഗൂഢാലോചന നടത്തിയെന്നാണ് സംവിധായകന് ബാലചന്ദ്രകുമാറിന്റെ മൊഴി. കേസിൽ മൊത്തം ആറു പ്രതികളാണ്; ദീലീപ്, അനുജൻ അനൂപ്, ബന്ധുക്കളായ സൂരജ്, അപ്പു, ദിലീപിന്‍റെ സുഹൃത്തായ ബൈജു ചെങ്ങമനാട് പിന്നെ ഇനിയും തിരച്ചറിഞ്ഞിട്ടില്ലാത്ത മറ്റൊരാളും പ്രതി പട്ടികയിലുണ്ട്. ഇയാളാണ് ദിലീപിന്റെ വീട്ടിൽ നടിയെ ആക്രമിക്കുന്ന ദൃശ്യങ്ങൾ എത്തിച്ചതെന്നാണ് കരുതുന്നത്.\nഗൂഢാലോചന നടത്തിയതിന് തെളിവായി ബാലചന്ദ്രകുമാറിന്റെ കൈവശം ഉണ്ടായിരുന്ന ഓഡിയോ ക്ലിപ്പുകളും അന്വേഷണസംഘം ശേഖരിച്ചിട്ടുണ്ട്. തിരുവനന്തപുരം ക്രൈംബ്രാഞ്ച് യൂണിറ്റാണ് കേസ് രജിസ്റ്റര് ചെയ്തിരിക്കുന്നത്.\nFirst published: January 14, 2022, 11:45 IST\nactor assault caseDileep CaseDileep controversy


വിവരങ്ങള് ചോര്‍ത്തുന്ന ബഗ് കടന്നുകൂടി; ഗൂഗിള് പ്ലസ് അടച്ചുപൂട്ടാനൊരുങ്ങി ഗൂഗിള്\nThursday, May 23, 2019 14:14:35 PM\nYou are here » Home » Breaking News, Latest News Australia, Latest News EUROPE, Latest News Middleeast, Latest News UK, Latest News USA » വിവരങ്ങള് ചോര്‍ത്തുന്ന ബഗ് കടന്നുകൂടി; ഗൂഗിള് പ്ലസ് അടച്ചുപൂട്ടാനൊരുങ്ങി ഗൂഗിള്\nസ്വന്തം ലേഖകന്: വിവരങ്ങള് ചോര്‍ത്തുന്ന ബഗ് കടന്നുകൂടി; ഗൂഗിള് പ്ലസ് അടച്ചുപൂട്ടാനൊരുങ്ങി ഗൂഗിള്. തേര്‍ഡ് പാര്‍ട്ടികള്‍ക്ക് ഉപഭോക്തൃ വിവരങ്ങള് ചോര്‍ത്താന് കഴിയുംവിധമുള്ള സോഫ്റ്റ്‌വെയര് ‘ബഗ്’ കണ്ടെത്തിയതിനെ തുടര്‍ന്നാണ് തീരുമാനം. അഞ്ച് ലക്ഷത്തോളം ഉപയോക്താക്കളെ ഇക്കാര്യം ബാധിച്ചിട്ടുണ്ടെന്ന് ഗൂഗിള് അറിയിച്ചു.\nസുരക്ഷാ പ്രശ്‌നങ്ങള് സൃഷ്ടിക്കുന്ന ‘ബഗ്’ കടന്നുകൂടിയത് മാര്‍ച്ചില് തന്നെ കമ്പനി മനസിലാക്കിയിരുന്നു. എന്നാല് പ്രശ്‌നം ഗുരുതരമല്ലെന്നു കണ്ടെത്തിയതിനെ തുടര്‍ന്നു പുറത്തുവിട്ടിരുന്നില്ല. ഉപയോക്താക്കളുടെ വിവരങ്ങള് ദുരുപയോഗം ചെയ്യപ്പെട്ടിട്ടില്ലെന്ന് പ്രൈവസി ആന്‍ഡ് ഡേറ്റ പ്രൊട്ടക്ഷന് ഓഫീസറുടെ പരിശോധനയില് തെളിഞ്ഞിട്ടുണ്ടെന്ന് കമ്പനി അറിയിച്ചു.\n2011ലാണ് ഫേസ്ബുക്കിനെ പിടിച്ചുക്കെട്ടാന് വേണ്ടി ഗൂഗിള് പ്ലസ് ആരംഭിച്ചത്. എന്നാല് ഉപയോക്താക്കളും മുന്‍നിര ബിസിനസ് സ്ഥാപനങ്ങളും ഗൂഗിള് പ്ലസിനു വേണ്ടത്ര സ്ഥാനം നല്‍കിയില്ല. ഫേസ്ബുക്കിന്റെ നിഴലിലായിപ്പോകാനായിരുന്നു ഗൂഗിള് പ്ലസിന്റെ വിധി.


ആന്‍ട്രിക്‌സ് – ദേവാസ് ഇടപാട്: മാധവന്‍നായര്‍ക്കെതിരായി സി.ഐ.ജി റിപ്പോര്‍ട്ട്\nന്യൂദല്‍ഹി: ആന്‍ട്രിക്‌സ് – ദേവാസ് ഇടപാടില് ഐ.എസ്.ആര്.ഒ മുന് ചെയര്‍മാന് ജി. മാധവന് നായരെയും സര്‍വീസില് നിന്നു വിരമിച്ചവരും സര്‍വീസിലുള്ളവരുമായ മറ്റു ചിലരെയും കുറ്റപ്പെടുത്തിക്കൊക്കൊണ്ടുള്ള റിപ്പോര്‍ട്ട് കംപ്‌ട്രോളര് ആന്‍ഡ് ഓഡിറ്റര് ജനറല് പാര്‍ലമെന്റില് വച്ചു. കേന്ദ്രമന്ത്രിസഭയില് നിന്നും നിര്‍ണായക വിവരങ്ങള് മാധവന് നായര് മറച്ചുവെച്ചതായി റിപ്പോര്‍ട്ടില് പറയുന്നു.\nസ്വകാര്യ കമ്പനിക്കു ലാഭത്തിനുവേണ്ടി സര്‍ക്കാര് നിക്ഷേപം നടത്തിയതിന് ഉദാഹരണമാണ് ഇടപാടെന്ന് റിപ്പോര്‍ട്ടില് കുറ്റപ്പെടുത്തുന്നു. പൊതുപ്രവര്‍ത്തകര് സ്വകാര്യ കമ്പനിക്ക് വേണ്ടി പ്രവര്‍ത്തിക്കുന്നതിന്റെ ഉദാഹരണമാണ് മാധവന് നായരുടെ നടപടി. ബഹിരാകാശവകുപ്പ് നിയമങ്ങള് ലംഘിച്ചതായും റിപ്പോര്‍ട്ട് പറയുന്നു.\nഐ.എസ്.ആര്.ഒ മുന് ഉദ്യോഗസ്ഥരായിരുന്ന എം.ജി.ചന്ദ്രശേഖര് , ഡി.വേണുഗോപാല് എന്നിവര്‍ക്കെതിരെയും രൂക്ഷമായ വിമര്‍ശനമുണ്ട്. തങ്ങളുടെ ദേവാസ് എന്ന കമ്പനിക്കുവേണ്ടി ഇവര് പൊതു താല്‍പര്യവും സര്‍ക്കാര് താല്‍പര്യങ്ങളും ബലികഴിച്ചതായി കുറ്റപ്പെടുത്തുന്നു.\nഎസ്.ബാന്‍ഡ് കരാറുമായി ബന്ധപ്പെട്ട അന്വേഷണ റിപ്പോര്‍ട്ട് കഴിഞ്ഞ ഫെബ്രുവരിയില് ഐ.എസ്.ആര്.ഒയാണ് പുറത്തുവിട്ടത്. ദേവാസുമായി കരാറുണ്ടാക്കിയതില് ജി. മാധവന്‍നായര് ഉള്‍പ്പെടെ മൂന്ന് ശാത്ര്ജ്ഞര്‍ക്ക് വീഴ്ചപറ്റിയെന്നായിരുന്നു റിപ്പോര്‍ട്ട്.\n2008ല് ഐഎസ്ആര്‍ഒ എസ്-ബാന്‍ഡ് സ്‌പെക്ട്രം കൈമാറുന്നതു സംബന്ധിച്ചണ് ദേവാസ് മള്‍ട്ടിമീഡിയയുമായുണ്ടാക്കിയ കരാറാണ് വിവാദമായത്. രണ്ടുലക്ഷം കോടിയുടെ സ്‌പെക്ട്രം 1000 കോടി രൂപയ്ക്കു കൈമാറിയതായി ആരോപണം ഉയര്‍ന്നതിനെത്തുടര്‍ന്ന് സര്‍ക്കാര് കരാര് റദ്ദാക്കിയിരുന്നു.


പുതിയ വിജ്ഞാപനമിറങ്ങി; കൗണ്‍സലിങ് ഇന്നും നാളെയും • Suprabhaatham\nപുതിയ വിജ്ഞാപനമിറങ്ങി; കൗണ്‍സലിങ് ഇന്നും നാളെയും\nSeptember 8, 2018 | 1:16 am IST\nതിരുവനന്തപുരം: എം.ബി.ബി.എസ്, ബി.ഡി.എസ് കോഴ്‌സുകളിലേക്കുള്ള പുനഃക്രമീകരിച്ച മോപ് അപ് കൗണ്‍സലിങ് ഇന്നും നാളെയുമായി തിരുവനന്തപുരം മെഡിക്കല് കോളജിലെ ഓള്‍ഡ് ഓഡിറ്റോറിയത്തില് നടക്കും.\nഇതുസംബന്ധിച്ച പുതിയ വിജ്ഞാപനം എന്‍ട്രന്‍സ് പരീക്ഷാ കമ്മിഷണറുടെ വെബ്‌സൈറ്റില് പ്രസിദ്ധീകരിച്ചു. ഈ മാസം നാല്, അഞ്ച് തിയതികളില് മോപ് അപ് കൗണ്‍സലിങ് നടന്നുവെങ്കിലും നാലു കോളജുകളിലേക്കുള്ള പ്രവേശന നടപടികള് സുപ്രിംകോടതി സ്‌റ്റേ ചെയ്തതിനെ തുടര്‍ന്ന് നിര്‍ത്തിവച്ചിരുന്നു.\nതുടര്‍ന്ന് കോടതി പ്രവേശനം സ്റ്റേ ചെയ്ത തൊടുപുഴ അല്- അസര് മെഡിക്കല് കോളജ്, ഡി.എം വയനാട് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സ്, പാലക്കാട് പി.കെ ദാസ് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സ്, തിരുവനന്തപുരം എസ ്.ആര് മെഡിക്കല് കോളജ് എന്നിവയെ അലോട്ട്‌മെന്റ് നടപടികളില് നിന്ന് ഒഴിവാക്കിയാണ് പുതിയ വിജ്ഞാപനമിറക്കിയത്.\nകഴിഞ്ഞ ദിവസം നടന്ന മോപ് അപ് കൗണ്‍സലിങില് അലോട്ട്‌മെന്റ് ലഭിച്ച 93 വിദ്യാര്‍ഥികളുടെ പട്ടികയില് മാറ്റമില്ല. ഇവര് വീണ്ടും കൗണ്‍സലിങില് ഹാജരാകേണ്ടതില്ല. ഇവരുടെ ലിസ്റ്റ് വെബ്‌സൈറ്റില് പ്രസിദ്ധീകരിച്ചിട്ടുണ്ട്. ശേഷിക്കുന്ന എം.ബി.ബി.എസ് , ബി.ഡി.എസ് സീറ്റുകളുടെ പട്ടികയും പ്രസിദ്ധീകരിച്ചിട്ടുണ്ട്.


'കൈതോല പായ വിരിച്ച്' സൃഷ്ടാവ് ഇനിയില്ല; നാടന്‍പാട്ട് കലാകാരന് ജിതേഷ് കക്കിടിപ്പുറം അന്തരിച്ചു | DoolNews\n'കൈതോല പായ വിരിച്ച്' സൃഷ്ടാവ് ഇനിയില്ല; നാടന്‍പാട്ട് കലാകാരന് ജിതേഷ് കക്കിടിപ്പുറം അന്തരിച്ചു\nSaturday, 1st August 2020, 2:17 pm\nചങ്ങരംകുളം: പ്രശസ്ത നാടന്‍പാട്ട് കലാകാരന് ജിതേഷ് കക്കിടിപ്പുറം അന്തരിച്ചു.\nഇദ്ദേഹം കരള് സംബന്ധമായ അസുഖത്തെ തുടര്‍ന്ന് മെഡിക്കല് കോളേജില് ചികിത്സയിലായിരുന്നെന്ന് ബന്ധുക്കള് പറഞ്ഞു. വീട്ടില് ആണ് ഇദ്ദേഹത്തെ മരിച്ച നിലയില് കണ്ടെത്തിയത്.\nചങ്ങരംകുളം സണ്‍റൈസ് ആശുപത്രി മോര്‍ച്ചറിയില് സൂക്ഷിച്ചിരിക്കുന്ന മൃതദേഹം ഇന്‍ക്വസ്റ്റ് നടപടികള് പൂര്‍ത്തിയാക്കി കൊവിഡ് ടെസ്റ്റിന് അയക്കും.\nകല്ലുമ്മക്കായയും ഉപ്പിലിട്ടതുമില്ലാത്ത കോഴിക്കോട്, ആ ഉന്തുവണ്ടിക്കാര് എവിടെയാണ്?\nജിതേഷിന്റെ കൈതോല പായവിരിച്ച് എന്ന ഗാനം ഏറെ ജനപ്രീതിനേടിയ ഗാനമാണ്. ഏതാണ്ട് 600 ഓളം നാടന് പാട്ടുകള് ഇദ്ദേഹം എഴുതിയിട്ടുണ്ട്.\n20 വര്‍ഷങ്ങള്‍ക്ക് ശേഷമാണ് കൈതോല പായ വിരിച്ച് എന്ന പാട്ട് എഴുതിയത് ജിതേഷ് ആണെന്ന് ലോകമറിയുന്നത്. കോമഡി ഉത്സവം എന്ന പരിപാടിയില് വന്നതോടെയാണ് ഇദ്ദേഹത്തെക്കുറിച്ച് ആളുകള് കൂടുതല് അറിയുന്നത്.\nജിതേഷിന്റെ പാലോം പാലോം നല്ല നടപ്പാലം എന്നു തുടങ്ങുന്ന ഗാനവും ഏറെ സ്വീകാര്യത കിട്ടിയ പാട്ടുകളില് ഒന്നാണ്.


Malayalam news || ഹുവാവെ ഹോണര്6പ്ലസ്, 4എക്‌സ് വിപണിയില് വില6പ്ലസ് - 26,499.00,4എക്‌സ് - 10,499.00\nഹുവാവെയുടെ സ്‌മാര്‍ട്ട്‌ഫോണ് ബ്രാന്റ് ഹോണര് പുതിയ രണ്ടു മോഡലുകള് വിപണിയിലവതരിപ്പിച്ചു.4ജി ഫോണുകളായ ഹോണര്6പ്ലസ്, ഹോണര്4എക്‌സ് എന്നീ മോഡലുകള് കമ്പനിയുടെ ഓണ്‍ലൈന് പാര്‍ട്ട്‌ണറായ ഫ്‌ളിപ്പ്‌കാര്‍ട്ട് വഴി മാത്രമാണ് ലഭിക്കുക. ബോളിവുഡ് താരം അര്‍ജുന് കപൂറാണ് പുതിയ ഫോണുകള് വിപണിയിലവതരിപ്പിച്ചത്.\nമാര്‍ച്ച് 24 മുതല് www.hihonor.in, www.flipkart.com എന്നീ സൈറ്റുകളില് ഹോണര്4എക്‌സ് ഫോണ് പ്രീ ഓര്‍ഡര് രജിസ്റ്റര് ചെയ്യാം, മാര്‍ച്ച് 29 അര്‍ധരാത്രിവരെ മാത്രമേ രജിസ്‌ട്രേഷന് അനുവദിക്കൂ. മാര്‍ച്ച് 30ന് 2.00 പിഎം മുതല് ഫോണ് ഫ്‌ളിപ്പ്‌കാര്‍ട്ടില് ലഭ്യമാകും. പക്ഷെ പ്രീ ഓര്‍ഡര്‍ചെയ്‌തവര്‍ക്ക് മാത്രമേ ഫോണ് വാങ്ങാന് സാധിക്കുകയുള്ളു. പ്രീ ഓര്‍ഡര് ചെയ്യുന്നവരില് നിന്ന് തെരഞ്ഞെടുത്ത വിജയികള്‍ക്ക് ഫോണും, 3000 എംഎച്ച് പവര്‍ബാങ്കും, പ്രീമിയം ഹെഡ്‌ഫോണും, പിന്‍കവറും അടങ്ങുന്ന ലിമിറ്റഡ് എഡിഷന് പായ്‌ക്ക് കേവലം ഒരു രൂപയ്‌ക്ക് നല്‍കുകയും ചെയ്യും. ഹോണര്6പ്ലസ് ഏപ്രില് മുതലേ ലഭിക്കുകയുള്ളു. 26,499 രൂപയാണ് ഈ മോഡലിന് വില. ഹോണര്4എക്‌സിന്റെ വില 10,499 രൂപയായിരിക്കുമെന്ന് കമ്പനി വൃത്തങ്ങള് അറിയിച്ചു.


സിപിഐ എമ്മിന് രാജ്യത്തെ എട്ടു നിയമസഭകളില് പ്രാതിനിധ്യമായി - Factbook\nസിപിഐ എമ്മിന് രാജ്യത്തെ എട്ടു നിയമസഭകളില് പ്രാതിനിധ്യമായി\nPublished by visakh vaisakhy on November 11, 2020 November 11, 2020\nകൊച്ചി> ബീഹാറില് രണ്ടു മണ്ഡലങ്ങളില് കൂടി വിജയിച്ചതോടെ സിപിഐ എമ്മിന് രാജ്യത്തെ എട്ടു നിയമസഭകളില് പ്രാതിനിധ്യമായി. പശ്ചിമ ബംഗാള്, ത്രിപുര, കേരളം എന്നീ സംസ്ഥാനങ്ങള് കൂടാതെ അഞ്ച് സംസ്ഥാനങ്ങളില് കൂടി പാര്‍ട്ടിക്ക് എംഎല്‍എമാരായി.\nഒരു ഇടവേളയ്ക്ക് ശേഷം രാജസ്ഥാനിലും ബിഹാറിലുമായി ഹിന്ദി മേഖലയിലും രണ്ടിടത്ത് നിയമസഭയില് എത്താന് കഴിഞ്ഞു.വിവിധ സംസ്ഥാന നിയമസഭകളില് സിപിഐ എമ്മിന്റെ പ്രതിനിധികളായി ആകെ 112 അംഗങ്ങളാണുള്ളത്. പിരിച്ചുവിട്ട ജമ്മു കശ്മീര് നിയമസഭയിലും പാര്‍ട്ടിക്ക് ഒരു സീറ്റ് ഉണ്ടായിരുന്നു.\nകേരളം, ബംഗാള്, ത്രിപുര എന്നീ സംസ്ഥാനങ്ങളില് നിന്നാണ് എംഎല്‍എമാര് കൂടുതല്. കേരളത്തില് 62 പേരും പശ്ചിമ ബംഗാളില് 26 പേരും ത്രിപുരയില് 16 പേരും നിയമസഭകളില് പാര്‍ട്ടിയെ പ്രതിനിധീകരിയ്ക്കുന്നു. ഇതിനു പുറമേ രാജസ്ഥാനില് ജയിച്ച രണ്ടുപേരും ഹിമാചല്‍പ്രദേശ്, മഹാരാഷ്ട്ര, ഒഡിഷ സംസ്ഥാനങ്ങളില് ഓരോ അംഗങ്ങളും സിപിഐ എമ്മില് നിന്നുണ്ട്.\nകേരളം, ബംഗാള്, ത്രിപുര എന്നിവ ഒഴികെയുള്ള സംസ്ഥാനങ്ങളിലെ എംഎല്‍എ മാര് ഇവരാണ്.\nബിഹാര്: അജയ് കുമാര് (വിഭൂതി പൂര്),ഡോ. സത്യേന്ദ്ര യാദവ് (മഞ്ജി).\nരാജസ്ഥാന്:ബല്‍വാന് പൂനിയ ( ഭദ്ര),ഗിര്‍ധാരി ലാല് മാഹിയ (ദുംഗര്‍ഗഡ്),\nമഹാരാഷ്ട്ര: വിനോദ് നികോളെ ഭിവ (ദഹാനു)\nഒഡീഷ: ലക്ഷ്മണ് മുണ്ട (ബോണായ)\nഹിമാചല് പ്രദേശ്: രാകേഷ് സിന്‍ഹ (തിയോഗ് ).\nRead more: https://www.deshabhimani.com/news/national/bihar-assembly-election-2020-cpim-scores-8-seats-2-in-hindi-dominated-areas/906794\nTags: എംഎൽഎകേരളത്തിന് പുറത്ത് സിപിഎംസംസ്ഥാന പ്രാതിനിധ്യംസിപിഐ എം


പൂവിനുള്ളില് പൂവിരിയും പൂക്കാലം - Janayugom Online\nകേന്ദ്ര സർവ്വകലാശാലയിൽ കോവ�...\nVeena Rajan March 29th, 2020\nവളർച്ചാ നിരക്ക് പൂജ്യം ശതമാ...\nAnjali C P March 29th, 2020\nHome / Supplements / Vaarantham / പൂവിനുള്ളില് പൂവിരിയും പൂക്കാലം\nVaarantham Most Trending Music Entertainment Supplements\nPosted on May 26, 2019, 7:58 am\nഎം ഡി മനോജ്\nകാലം 1976. ചലച്ചിത്രസംഗീത രംഗത്ത് കവികള് കത്തിനില്‍ക്കുന്ന കാലം. പി ഭാസ്‌കരന്, ഒഎന്‍വി, ശ്രീകുമാരന്‍തമ്പി, യൂസഫലികേച്ചേരി തുടങ്ങിയവരുടെ വരികള് മൂളി നടന്ന അക്കാലത്തെ തലമുറയ്ക്ക് അനുരാഗത്തെക്കുറിച്ച് പാടി നടക്കാന് ഒരു പുതിയ പാട്ടുനല്‍കി എന്നതായിരുന്നു ഗാനരചയിതാവായ മധു ആലപ്പുഴയുടെ വിജയം. തോപ്പില്‍ഭാസി സംവിധാനം ചെയ്ത ‘മിസി’ എന്ന സിനിമയില് ദേവരാജന് മാഷിന്റെ ഈണത്തിലാണ് മധു അനുരാഗത്തിന്റെ സമ്പൂര്‍ണനിര്‍വചനം വരികളില് പറഞ്ഞുവച്ചത്.\nഎന്നായിരുന്നു പാട്ടിന്റെ പല്ലവി. ”പ്രകൃതിയെ നിത്യയുവതിയാക്കുന്ന, ഭൂമിയെ നിത്യഹരിതയാക്കുന്ന അനുരക്ത ഹൃദയത്തിന് അംഗരാഗം” എന്ന് അനുപല്ലവി കൂടിയാകുമ്പോള് അത് വയലാറിന്റെ പാട്ടാണെന്ന് ആളുകള് ധരിച്ചുപോകും. ജോണ് എബ്രഹാം, അരവിന്ദന്, എ ടി കോവൂര് എന്നിവരുടെ സൗഹൃദവലയത്തില് നിന്നാണ് മധു ആലപ്പുഴ ചലച്ചിത്ര സംഗീതത്തിലേക്ക് വരുന്നത്. എ ടി കോവൂര് ആയിരുന്നു മഞ്ഞിലാസിന്റെ സിനിമയായ മിസിയില് മധുവിനെ അവതരിപ്പിച്ചത്. പിന്നെയും രണ്ട് മൂന്ന് സിനിമകളില് പാട്ടുകള് രചിച്ചെങ്കിലും പുതിയ ഗാനരചയിതാവിനെ ആളുകള് തിരിച്ചറിഞ്ഞില്ല. ബാലചന്ദ്രമേനോന് സംവിധാനം ചെയ്ത ‘താരാട്ട്’ എന്ന സിനിമയിലെ രവീന്ദ്രന് സംഗീതം ചെയ്ത ‘പൂവിനുള്ളില് പൂവിരിയും പൂക്കാലം വന്നു’ എന്ന പാട്ട് വന്നതോടെ മധു ആലപ്പുഴയുടെ വരികള് ശ്രദ്ധേയമായി മാറി. പ്രകൃതിയും പ്രണയവും സൗന്ദര്യപൂര്‍ണമായ ലയത്തില് ഒന്നായിത്തീരുന്ന ഗാനമായിരുന്നു അത്. പ്രണയത്തില് നിന്ന് പ്രകൃതി എന്തറിയുന്നു എന്നതാണ് പ്രധാനം. അല്ലാതെ പ്രകൃതിയില് നിന്ന് പ്രണയമല്ല. പ്രേമവതിയെപ്പോലൊരു പൂക്കാലം വന്നു എന്നാണ് വരികള്.\nപ്രേമവതിയെ കണ്ടതുകൊണ്ട് പൂവിനുള്ളില് ഒരു പൂ കൂടി വിരിയുന്നു എന്നാണ് പാട്ടിലെ പ്രണയ നിമിഷം. എത്രയോ മിത്തിക്കല് റഫറന്‍സുകള് കൊണ്ട് നെയ്‌തെടുത്ത ഘടനയാണ് ഈ പാട്ടിനുള്ളത്. കവികള് വാഴ്ത്തിയ പ്രേമരംഗവും സിയോണിന്റെ താഴ്‌വരയും ശാലമോന്റെ പ്രേമഗീതവുമെല്ലാം പാട്ടില് പ്രണയഭംഗികള് കൊണ്ടുവരുന്നു. ബാലചന്ദ്രമേനോന്റെ സിനിമയായ ‘ഇത്തിരിനേരം ഒത്തിരികാര്യങ്ങള്’ ജോണ്‍സന്റെ ഈണത്തിലായിരുന്നു മധുവിന്റെ അടുത്ത ഹിറ്റ് ഗാനം പിറക്കുന്നത്. 1980 കളില് കൗമാരക്കാലം കടന്നുപോയ ഒരു തലമുറ അവരുടെ പ്രണയം പകര്‍ത്തിയ പാട്ടായിരുന്നു. ‘ഇതളഴിഞ്ഞു വസന്തം’. വേണുനാഗവള്ളിയും ജലജയുമായിരുന്നു വെള്ളിത്തിരയില്. വേണുനാഗവള്ളിയുടെ സ്ഥിരം വിഷാദനിര്‍ഭര പ്രണയത്തിന്റെ പാറ്റേണുകളില് നിന്ന് മാറിയായിരുന്നു പാട്ടിന്റെ ചിത്രീകരണം. ”ഇതളഴിഞ്ഞു വസന്തം ഇല മൂടിപ്പൂവിരിഞ്ഞു ഇവിടെ വരൂ ഇണക്കിളി ഇളം ചുണ്ടിലോമനപ്പാട്ടുമായ്” എന്നു തുടങ്ങുന്ന പല്ലവിയില് നിന്ന് അനുപല്ലവിയിലേക്ക് വരുമ്പോള് ‘എന്നിടതുവശം ചേര്‍ന്നിരിക്കൂ’ എന്ന അത്യപൂര്‍വ കല്‍പനയിലാണ് പ്രണയം ഹൃദ്യമായി അനുഭവമാകുന്നത്. ഇല മൂടിയാണ് പൂവിരിയുന്നത്. ഇലകള് മുഴുവനും കൂടി പൂവായ് മാറുന്നു. പൂവിനുള്ളില് പൂവിരിയും പൂക്കാലം മറ്റൊരു പാട്ടില് ഇലകള് മൂടി പൂവിരിഞ്ഞ് മറ്റൊരു പൂക്കാലത്തിലേക്ക് മാറുന്നു. ”നിന് മുഖശ്രീ അനുകരിക്കാനായ് പൊന്നാമ്പല്‍പ്പൂവുകള് കൊതിക്കുന്നു” എന്ന അനുപല്ലവിയിലേക്ക് വരുമ്പോള് നേരത്തെ സൂചിപ്പിച്ച പ്രണയത്തില് (പ്രണയിനി) നിന്നാണ് പ്രകൃതി എല്ലാം കടമെടുക്കുന്നത് എന്ന കൗതുകകരമായ തോന്നലും വിസ്മയവും നമ്മിലേക്ക് വരുന്നു. മധുവിന്റെ പാട്ടുകളില് ഇത്തരം ഋതുസംഗമങ്ങളുടെ കാഴ്ചകള് അനേകമുണ്ട്. ഇത് പ്രണയത്തിന്റെ പല ഋതുക്കള് മാത്രമാണ്. ഇവിടെ ഉടലുകള്‍കൊണ്ടുളള ആനന്ദോന്മാദങ്ങളല്ല, പകരം ശാലീനമായ പ്രണയത്തിന്റെ ഋതുഭാവങ്ങളാണുള്ളത്. ‘മേടമാസപ്പുലരി കായലില്’ എന്ന മധുവിന്റെ മറ്റൊരു ഗാനത്തില് (രവീന്ദ്രന്) പ്രണയിനിയുടെ ഭാവങ്ങള് മുഴുവന് പ്രകൃതി ഏറ്റുവാങ്ങുകയാണ്. ഇത്തിരിനേരം ഒത്തിരികാര്യത്തിലെ മറ്റൊരു പാട്ടായ ”അക്കരെയിക്കരെ”യില് നാട്ടിന്‍പുറത്തിന്റെ ഒരു പ്രകൃതി മുഴുവനുമുണ്ടെന്ന് കാണാം. മധു ആലപ്പുഴയുടെ പാട്ടിലെ മറ്റൊരു സവിശേഷത ഇത്തരം ഗ്രാമ്യഭാവങ്ങളുടെ സാകല്യമാണ്. അങ്ങാടി, ഗ്രാമം, കാവുകള്, അമ്പലം, ആശ്രമം ഇങ്ങനെ ഒരു ഗ്രാമം പാട്ടിലുണരുകയാണ്. മേടമാസപ്പുലരി എന്ന മെലഡി ഗ്രാമീണതയുടെ ഒരു കലിഡോസ്‌കോപ്പ് തന്നെയാകുന്നു. അത്രമാത്രം ദൃശ്യാന്മകമാണാ ഗാനം. കായല്, പാടം, കാറ്റിലാടുന്ന പൂക്കവുങ്ങിന് തോപ്പുകള്, ആറ്റക്കിളികള്, പൂക്കൈതകള്, ഞാറ്റുവേലപ്പാട്ട്, വയലുകള്, കന്നിത്തുമ്പി, കുട്ടനാടിന്റെ സൗന്ദര്യം ഇങ്ങനെ പോകുന്നു പാട്ടിലെ പദവിന്യാസങ്ങള്. പ്രകൃതിയോളം വിശാലവും സൂക്ഷ്മവും ആയ കല്‍പനാസന്ദര്‍ഭങ്ങള് ആണ് മധു ആലപ്പുഴയുടെ പാട്ടുകളില് ഉളളത്.\n‘ഇതളഴിഞ്ഞു വസന്ത’ത്തില് മണിപ്രവാള സ്വാധീനമുണ്ടെന്ന് അദ്ദേഹം തന്നെ ഒരഭിമുഖത്തില് പറഞ്ഞിട്ടുണ്ട്. ഋതുദേവതമാരും പൊന്നാമ്പലുമെല്ലാം പാട്ടില് ഈ സ്വാധീനമുറപ്പിക്കുന്നു. ഇത്തിരിനേരം ഒത്തിരികാര്യം എന്ന സിനിമയിലെ ‘ജ്യോതിരത്‌നങ്ങള് പ്രഭചൊരിയും’ എന്ന പാട്ടില് ടി എസ് എലിയറ്റിന്റെ ‘തരിശുഭൂമി‘യുടെ പരാമര്‍ശങ്ങള് കാണാം. ‘ഇതളിടും പൂക്കളും പ്രണയകാവ്യങ്ങളും മൃദുമോഹനസ്വപ്നങ്ങളും തഴുകുന്ന താരുണ്യ മാനസങ്ങള്‍ക്കറിയുമോ അഴലിന് തരിശുനിലങ്ങള്’ എന്നായിരുന്നു വരികള്. ‘ഇതുവരെ പൂക്കാത്തൊരഭിലാഷങ്ങള് ഇടനെഞ്ചില് അറിയാത്ത കുളിര് പാകിയോ’ എന്ന വരി ആദ്യത്തെ അനുരാഗം എന്ന സിനിമയ്ക്കുവേണ്ടി മധു എഴുതിയ പാട്ടിന്റെ അനുപല്ലവിയായിരുന്നു. ആ സിനിമയ്ക്ക് ഇതില് കൂടുതല് അനുരാഗം പകരുന്ന മറ്റൊരു വരിപ്രയാസമാണെന്ന് കാണാം. അത്രമാത്രം ഇണക്കമാണ് ‘മഞ്ഞക്കണിക്കൊന്നപ്പൂവുകള്’ എന്ന് തുടങ്ങുന്ന പാട്ടിന്റെ തുടര്‍ച്ചയ്ക്ക്.\n‘ഓര്‍മയ്ക്കായ്’ എന്ന ഭരതന് സിനിമയില് പാട്ടെഴുതാന് കഴിഞ്ഞുവെന്നതായിരുന്നു മധു ആലപ്പുഴയുടെ വലിയ നേട്ടങ്ങളിലൊന്ന്. ‘മൗനം പൊന്‍മണി തംബുരുമീട്ടി’ എന്ന് തുടങ്ങുന്ന ഗാനത്തിന് വേണ്ടി രണ്ടു പ്രാവശ്യം വരികള് മാറ്റിയെഴുതേണ്ടിവന്നു മധുവിന്. മധുവിന്റെ വരികള്‍ക്ക് ജോണ്‍സന്റെ ഈണത്തിന് ശബ്ദം നല്‍കിയത് വാണിജയറാമായിരുന്നു. വാണിജയറാമിന്റെ കരിയറിലെ മികച്ച ഗാനങ്ങളിലൊന്നാണിത്. ജോണ്‍സന് ആദ്യ സംസ്ഥാന അവാര്‍ഡ് നേടിക്കൊടുത്ത ഗാനമിതായിരുന്നു. ‘പറന്നുയരാം വാനില്’ എന്ന പല്ലവിയുടെ അവസാനം നായകനും നായികയും പറന്നുയരുന്ന ഒരു ദൃശ്യം ഭരതന് ആവിഷ്‌കരിച്ചിരുന്നു. ഊമയായ നായകന്റെ ‘മൗനവിടര്‍ച്ചകള്’ പൂരിപ്പിക്കുന്ന ഗാനത്തില് ‘പുളകങ്ങള് തന് മുകുളങ്ങളില് മധുരം നിറയും നേരം’ എന്ന ഭാഗം കഴിഞ്ഞ് (തല നന്നായി തോര്‍ത്തണം, നീര്‍വീഴ്ചവരും) എന്ന് നായകന് മൊഴിയുന്നതുപോലെ നായികയ്ക്ക് തോന്നുകയും ‘എന്താ പറഞ്ഞേ’ എന്നവള് തിരിച്ചു ചോദിക്കുന്നതുമൊക്കെ സ്വപ്നമെന്നതുപോലെ ഒതുക്കിവയ്ക്കുകയായിരുന്നു പാട്ടില്. അനുപല്ലവിക്കും ചരണത്തിനുമിടയില് നിറയുന്ന മൂളലുകളും ഹമ്മിങ്ങുകളുമെല്ലാം മൗനത്തെ പൂരിപ്പിക്കുന്ന നേര്‍ത്ത ഇടങ്ങളായി നിലനില്‍ക്കുകയാണ്. പ്രണയത്തിന്റെ മൗനവും മൗനത്തിന്റെ പ്രണയവും ഒരുപോലെ ഈ പാട്ടില് നാമറിയുന്നുണ്ട്. വിഷാദനിര്‍ഭരമല്ലാതെ ഒരു മൗനത്തിന്റെ സാര്‍ഥകമായ ഒരാവിഷ്‌കാരം എന്ന നിലയില് ഈ ഗാനം മലയാള ചലച്ചിത്രഗാനങ്ങളില് വേറിട്ടു നില്‍ക്കുന്നു. പുതുമഞ്ഞും പുലര്‍വേളയും ഉലയുന്ന പുല്‍ത്തുമ്പുമെല്ലാം പാട്ടിലെ പ്രണയനിമിഷങ്ങളെ ഉണര്‍ത്തുന്ന നേര്‍ത്ത പ്രകൃതിയാകുന്നു. ഗ്രാമീണതയുടെ ആഘോഷം തന്നെയായിരുന്നു ‘ആരാന്റെ മുല്ല കൊച്ചുമുല്ല’യിലെ ‘ശാലീന സൗന്ദര്യമേ’ എന്ന ഗാനം.\nമഞ്ജരി വൃത്തച്ഛായയില് മധു നേരത്തെ എഴുതിവച്ച ‘ഓര്‍മയില് ഒരു പച്ച’ എന്ന കവിതയിലെ ഒരു ഭാഗമാണ് ശാലീനസൗന്ദര്യമേ എന്ന പാട്ടാകുന്നത്. സിന്ധുഭൈരവിയുടെ നിറങ്ങൡ നെയ്‌തെടുത്ത ഈ പാട്ടിന് ആത്മാവ് നല്‍കിയത് ആലപ്പി രംഗനാഥിന്റെ സംഗീതാവിഷ്‌കാരമായിരുന്നു. ഗ്രാമ്യത മുറ്റിനില്‍ക്കുന്ന വരികളാണ് പാട്ടിന്റെ ആകര്‍ഷണം. കറുകവരമ്പിട്ട വയലും കുളിരുമുളച്ച മാടങ്ങളും പുഴനീന്തി പൂക്കുന്നു ചുറ്റുന്ന കാറ്റും കസ്തൂരിഗന്ധവും പരിശുദ്ധി തൂകുന്ന പള്ളിയും പരദേവതയുടെ കാവും മഴയത്ത് മടവീണു നീരൊഴുകുന്ന വരമ്പും ഒളിപോലെ പായുന്ന കുറുവാപ്പരലിനെ തുണികൊണ്ടു കോരുന്ന കിടാങ്ങളും… ഇങ്ങനെ വയല്‍ച്ചെളിമണക്കുന്ന കുട്ടനാടന് സൗന്ദര്യം മുഴുവന് മധു ആലപ്പുഴയുടെ ഈ പാട്ടില് കവിയുന്നു. ഗ്രാമത്തിന്റെ ശാലീനസൗന്ദര്യം മുഴുവനുമുണ്ട് ഈ പാട്ടില്. ‘ആരാന്റെ മുല്ല, കൊച്ചുമുല്ല’ എന്ന പേര് വരുന്നതുപോലും അതിലെ തീം സോങായ ‘കാട്ടില് കൊടുങ്കാട്ടില്’ എന്ന മധുവിന്റെ ‘കുട്ടിപ്പാട്ടില്’ നിന്നായിരുന്നു. ആരാന്റെ മുല്ലയിലെ ‘പൊന്‍താമരകള് പൂത്തുലയും സമയം’ എന്ന പാട്ടും പ്രണയത്തിന്റെ അഭിരാമമായ ഒരു നേരത്തെ കൊണ്ടുവരുന്നുണ്ട്. കണ്ണൂര് രാജന് വേണ്ടി ‘ഇലഞ്ഞിപ്പൂക്കള്’ എന്ന സിനിമയ്ക്കു എഴുതിയ ‘ഉദഗിരിയിറങ്ങിവരും കാറ്റേ’, ‘വിഷുപ്പക്ഷി ചിലച്ചു’ എന്നീ രണ്ടുഗാനങ്ങള് അക്കാലത്ത് ജനപ്രീതി നേടിയവയായിരുന്നു. ‘ഒന്നാംമാനം പൂമാനം’ എന്ന അത്രതന്നെ ജനപ്രിയമല്ലാതെ പോയ സിനിമയില് ജോണ്‍സണ് ഈണമിട്ട ‘സ്വര്‍ണച്ചിറകുള്ള പക്ഷി, സുപ്രഭാതപ്പക്ഷി’ എന്ന പാട്ടില് മധു വരച്ചിട്ട ഒരു പ്രഭാതചിത്രത്തിന് മറ്റൊന്നിനുമില്ലാത്ത അഴകുണ്ടായിരുന്നു. സിനിമാസന്ദര്‍ഭത്തിനുവേണ്ടി ബഹുസ്വരമായ പാട്ടുകള് എഴുതാന് അദ്ദേഹത്തിന് സാധിച്ചു. പതിനേഴ് ചിത്രങ്ങള്‍ക്കായി മുപ്പത്തിയഞ്ചില്‍പരം പാട്ടുകള് രചിച്ച മധു ആലപ്പുഴ ആധ്യാത്മിക പ്രഭാഷണവും ഭക്തിഗാനരചനയുമായി ജീവിതം നയിക്കുകയാണിപ്പോള്. ‘കരളില് പതിഞ്ഞുകിടക്കുമേ മായാതെ കറയറ്റ ചാരുതയെന്നുമെന്നും’ എന്ന് അദ്ദേഹം പാട്ടിലെഴുതിയത് എത്ര ശരിയാണെന്ന് തോന്നിപ്പോകുന്നു.\nമാനം മുട്ടി ആദം\nMenon / Oct 20\nദേശത്തെ അടയാളപ്പെടുത്തിയ ചന്ദ്രഗിരിപ്പുഴ\nമകനേ, നിനക്കതു കഴിയും


ഏപ്രിൽ 30 വരെ സർവീസില്ലെന്ന് എയർ ഇന്ത്യ : Deepika.com National News\nന്യൂഡൽഹി: ലോക്ക് ഡൗണ് കാലാവധി കഴിഞ്ഞാലും ഏപ്രിൽ 30 വരെ സർവീസ് നടത്തില്ലെന്ന് എയർ ഇന്ത്യ. ഏപ്രിൽ 30വരെയുള്ള വിമാനടിക്കറ്റ് ബുക്കിംഗ് നിർത്തിവച്ചതായി എയർഇന്ത്യ അറിയിച്ചു. ലോക്ക് ഡൗണിനുശേഷമുള്ള സർക്കാർ തീരുമാനത്തിനായി കാത്തിരിക്കുകയാണെന്നും എയർ ഇന്ത്യ അറിയിച്ചു.\nആഭ്യന്തര-അന്താരാഷ്‌ട്ര സർവീസുകളുടെ ബുക്കിംഗ് നിർത്തിവച്ചിരിക്കുകയാണ്. ലോക്ക് ഡൗണ് പ്രഖ്യാപിച്ചതിനെത്തുടർന്ന് രാജ്യത്തെ എല്ലാ വിമാന സർവീസുകളും ഏപ്രിൽ 14 വരെ നിർത്തിവച്ചിരിക്കുകയാണ്. ഏപ്രിൽ 14നു ശേഷം ഏത് തീയതിയിലേക്കും ടിക്കറ്റ് ബുക്ക് ചെയ്യാമെന്ന് സിവിൽ ഏവിയേഷൻ സെക്രട്ടറി പ്രദീപ് സിംഗ് ഖരോള അറിയിച്ചിരുന്നു.\nലോക്ക് ഡൗണ് ഘട്ടം ഘട്ടമായി പിൻവലിക്കാനാണ് കഴിഞ്ഞ ദിവസം പ്രധാനമന്ത്രിയും സംസ്ഥാന മുഖ്യമന്ത്രിമാരും നടത്തിയ ചർച്ചയിൽ ധാരണയായത്. ഇതിനിടെ യുഎഇയിൽനിന്നുള്ള എമിറേറ്റ്സിന്‍റെ പ്രത്യേക വിമാനത്തിന് ഇന്ത്യ ഇതുവരെയും അനുമതി നൽകിയിട്ടില്ല.\nന്യൂഡൽഹി: അപഹാസ്യമാംവിധം ഗുരുതര വീഴ്ചകൾ പതിവായതോടെ ആഭ്യന്തരമന്ത്രി അമിത്ഷായുടെ മന്ത്രാലയത്തിലെ ...


കോട്ടയം ജില്ലയില് ഇന്ന് 357 പേര്‍ക്ക് കൊവിഡ്\nWed May 25 2022 22:30:41 GMT+0530 (India Standard Time)\nBY NSH27 Nov 2021 12:49 PM GMT\nNSH27 Nov 2021 12:49 PM GMT\nകോട്ടയം: ജില്ലയില് 357 പേര്‍ക്കുകൂടി കൊവിഡ് സ്ഥിരീകരിച്ചു. 356 പേര്‍ക്കു സമ്പര്‍ക്കം മുഖേനയാണ് വൈറസ് ബാധിച്ചത്. സംസ്ഥാനത്തിനു പുറത്തുനിന്നെത്തിയ ഒരാള് രോഗബാധിതനായി. 500 പേര് രോഗമുക്തരായി. 3291 പരിശോധനാഫലങ്ങളാണ് ലഭിച്ചത്. രോഗം ബാധിച്ചവരില് 164 പുരുഷന്‍മാരും 161 സ്ത്രീകളും 32 കുട്ടികളും ഉള്‍പ്പെടുന്നു.\n60 വയസിനു മുകളിലുള്ള 75 പേര്‍ക്ക് കൊവിഡ് സ്ഥിരീകരിച്ചിട്ടുണ്ട്. നിലവില് 4148 പേരാണ് ചികില്‍സയിലുള്ളത്. ഇതുവരെ ആകെ 335534 കോവിഡ് ബാധിതരായി. 328379 പേര് രോഗമുക്തി നേടി. ജില്ലയില് ആകെ 24681 പേര് ക്വാറന്റയിനില് കഴിയുന്നുണ്ട്.\nചങ്ങനാശേരി, വാഴപ്പള്ളി, കൂരോപ്പട, അതിരമ്പുഴ, കരൂര്7\nവൈക്കം, തീക്കോയി, ചിറക്കടവ്, കിടങ്ങൂര്, കുറവിലങ്ങാട്6\nപാമ്പാടി, ആര്‍പ്പൂക്കര, പാറത്തോട്, മണര്‍കാട്, ഈരാറ്റുപേട്ട, വിജയപുരം 5\nകടുത്തുരുത്തി, കോരുത്തോട്, മാഞ്ഞൂര്, അയ്മനം, കറുകച്ചാല്, വാഴൂര്, ഭരണങ്ങാനം4\nപൂഞ്ഞാര്, പനച്ചിക്കാട്, തലപ്പലം, കല്ലറ, മുളക്കുളം, കാണക്കാരി, തലനാട്, വെളിയന്നൂര്, മാടപ്പള്ളി, അകലക്കുന്നം3\nഅയര്‍ക്കുന്നം, മണിമല, വെള്ളാവൂര്, തലയോലപ്പറമ്പ്, പായിപ്പാട്, കങ്ങഴ, മീനടം, തിരുവാര്‍പ്പ്, വെള്ളൂര്, തൃക്കൊടിത്താനം, എലിക്കുളം, മൂന്നിലവ്2\nനെടുംകുന്നം, കുമരകം, പൂഞ്ഞാര് തെക്കേക്കര, ഉഴവൂര്, മുത്തോലി, കൊഴുവനാല്, നീണ്ടൂര്, വാകത്താനം, പുതുപ്പള്ളി, കുറിച്ചി1


'മലബാര് കലാപം കേവലം മാപ്പിള ലഹളയായിരുന്നില്ല; പിന്നിലെ ബ്രിട്ടീഷ് വിരോധം നിഷേധിക്കാനാവാത്തത്'\nവര്‍ത്തമാന കാലത്തിനു വേണ്ടത് കണ്ടെടുക്കല് കൂടിയാണ് ചരിത്രരചന\nമലബാര് കലാപം കേവലം മാപ്പിളമാരുടെ ലഹളയായിരുന്നില്ലെന്ന് സിപിഎം നേതാവും മുന് സ്പീക്കറുമായ പി. ശ്രീരാമകൃഷ്ണന്. അതിനു പിന്നിലെ ശക്തമായ ബ്രിട്ടീഷ് വിരോധം നിഷേധിക്കാനാവാത്തതാണ്. അതുകൊണ്ടു തന്നെ അത് സ്വാതന്ത്ര്യ സമരത്തിന്റെ ഭാഗവുമാണ്. ബ്രിട്ടീഷുകാര്‍ക്കെതിരെ പോരാടിയ അച്ഛന്റെ വീറ് സിരകളില് ഏറ്റുവാങ്ങിയ വാരിയന്‍കുന്നത്ത് കുഞ്ഞഹമ്മദ് ഹാജി വിഭാവനം ചെയ്ത മലയാള രാജ്യം ഏതെങ്കിലും മതത്തെ മാത്രം ഉള്‍ക്കൊള്ളുന്നതോ ഏതെങ്കിലുമൊന്നിനെ പുറന്തള്ളുന്നതോ ആയിരുന്നില്ലല്ലോ! ചരിത്രം തമസ്‌കരിച്ച ധീര ദേശാഭിമാനികളെ കണ്ടെത്തി രേഖപ്പെടുത്തി ചരിത്രത്തോടും ദേശത്തോടും നീതി പുലര്‍ത്തുന്നതിന് പകരം നാടിനുവേണ്ടി മെയ് മറന്ന് അടരാടിയവരെ അപഹസിക്കാന് നടത്തുന്ന ഇത്തരം യത്‌നങ്ങളെ എന്ത് പേരിട്ട് വിളിക്കണം? ഭൂതകാലം രേഖപ്പെടുത്തല് മാത്രമല്ല ചരിത്രരചന. വര്‍ത്തമാന കാലത്തിനു വേണ്ടത് കണ്ടെടുക്കല് കൂടിയാണതെന്നും ശ്രീരാമകൃഷ്ണന് ഫേസ്ബുക്ക് കുറിപ്പില് പറയുന്നു.\nഭൂതകാലം രേഖപ്പെടുത്തൽ മാത്രമല്ല ചരിത്രരചന. വർത്തമാന കാലത്തിന് വേണ്ടത് കണ്ടെടുക്കൽ കൂടിയാണത്.\nഹിന്ദുസ്ഥാൻ വാദം ഇളകാതുറപ്പിക്കാനും ഗാന്ധി 'മരണപ്പെട്ടതാണ് ' എന്ന് വിശ്വസിപ്പിക്കാനും അമുസ്ലിമുകളായ കുടിയേറ്റക്കാർക്ക് പൗരത്വം നൽകാനും നടത്തുന്ന തീവ്രയത്നങ്ങളുടെ തുടർച്ചയിലാണ് മലബാർ കലാപത്തിന്റെ ചരിത്രം 'കണ്ടെടുക്കൽ' നടക്കുന്നത്.\nഅവിടെ വാരിയൻകുന്നത്ത് കുഞ്ഞഹമ്മദ് ഹാജിയും ആലി മുസ്ലിയാരുമൊക്കെ ഇസ്ലാംമത വിശ്വാസികൾ മാത്രമായി തീരുന്നു. മലബാർ കലാപത്തിൽ പങ്കാളികളായ നിരവധി നായൻമാരും ഈഴവരുമെല്ലാം സ്ഥാനാന്തരപ്പെട്ടേക്കാം.\nമനസ്സിലാക്കേണ്ട ഒരു കാര്യം ഒരു പഠന റിപ്പോർട്ടിന്റെ ബലത്തിൽ ചരിത്രം വളച്ചൊടിക്കാൻ ശ്രമിക്കുന്നവർക്ക് അത് അത്ര എളുപ്പമല്ല.\nവാഗൺ ട്രാജഡിയിൽ കൊല്ലപ്പെട്ടവരുടെ ശ്വാസത്തിന്റെ ചൂട് നമ്മുടെ സ്മരണകളിൽ തീ പടർത്താറുണ്ട് ഇപ്പോഴും.\nഏറനാട്ടിലെ എഴുതപ്പെട്ട ചരിത്രങ്ങളും പാടി പതിഞ്ഞ പാട്ടുകളും ആഴത്തിൽ പടർത്തിയ സമരഗാഥകളെ മാറ്റിയെഴുതാൻ സങ്കുചിത മതബോധങ്ങൾക്കാവില്ല.\n1857 ലെ ഒന്നാം സ്വാതന്ത്ര്യ സമരത്തിൽ പോലും മതപരമായ കാരണങ്ങൾ ഉണ്ടെന്ന് നമുക്കറിയാം.\nബ്രിട്ടീഷുകാർക്കെതിരെ ഉയർത്തി പിടിക്കാനുള്ള തനതു സ്വത്വങ്ങളായിരുന്നു ഓരോ ഘട്ടത്തിലും നമുക്ക് മതവും ആചാരങ്ങളുമെല്ലാം.\nബ്രിട്ടീഷ് കാർക്കെതിരെ എന്ന പോലെ ആ സമരങ്ങൾ അവർക്ക് വിടുപണി ചെയ്ത അധികാര മോഹികളായ ജൻമികൾക്കും ഉദ്യോഗസ്ഥർക്കുമെതിരെ ഉള്ളതു കൂടിയായത് സ്വാഭാവികം.\nമതം പലപ്പോഴും അതിന്റെ ഉദ്ദേശലക്ഷ്യങ്ങളിൽ നിന്ന് വ്യതിചലിച്ച് സങ്കുചിതവും വിശാല മാനവികതയ്ക്ക് എതിരും ആകാറുണ്ട് എന്നത് എന്നത്തേയും ദൗർഭാഗ്യമാണ്.\nഗാന്ധിജിയും തിലകനുമൊക്കെ തങ്ങളുടെ സമരായുധമാക്കിയ അതേ ഗീത തന്നെയാണല്ലോ അതിന്റെ തത്വ വ്യാഖ്യാനങ്ങളിൽ നിന്നടർത്തിമാറ്റി ഭക്തിക്ക് മാത്രമാകുന്നത്.\nഗാന്ധിജി അടക്കമുള്ളവർ സായുധ സമരരീതിയുടേയും മത ഇടപെടലുകളുടേയും പേരിൽ മലബാർ കലാപത്തെ വിമർശിക്കുന്നുണ്ട്.\nഎന്നാൽ ഖിലാഫത്തിനു വേണ്ടിയാണ് ഗാന്ധിജി ആദ്യമായി കേരളത്തിലെത്തിയത് എന്നതും ചരിത്രമാണ്.\nചരിത്രം തമസ്കരിച്ച ധീര ദേശാഭിമാനികളെ കണ്ടെത്തി രേഖപ്പെടുത്തി ചരിത്രത്തോടും ദേശത്തോടും നീതി പുലർത്തുന്നതിന് പകരം നാടിനു വേണ്ടി മെയ് മറന്ന് അടരാടിയവരെ അപഹസിക്കാൻ നടത്തുന്ന ഇത്തരം യത്നങ്ങളെ എന്ത് പേരിട്ട് വിളിക്കണം?\nദേശസ്നേഹത്തിന്റെ പേരു പറഞ്ഞ് വർഗ്ഗീയത വിളമ്പുന്നവർ ഇപ്പോഴും ബ്രിട്ടീഷുകാർ വച്ചു തന്ന കണ്ണടയിലൂടെയാണ് നമ്മുടെ ദേശത്തെയും ചരിത്രത്തെയും കാണുന്നത്.


Kudumbavilakku Fame Amrutha Nair Appears In Mangalsutra Made Fans Confused | താലി അണിഞ്ഞ് സുന്ദരിയായി നടി അമൃത നായര്; കുടുംബവിളക്കിലെ പഴയ ശീതള് വിവാഹിതായയോ എന്ന ചോദ്യവുമായി ആരാധകരും - Malayalam Filmibeat\nAutomobiles ബോബി ചെമ്മണ്ണൂരിന്റെ ഗാരേജിലേക്ക് പുതിയ റേഞ്ച് റോവർ വെലാർ ആഢംബര എസ്‌യുവിയും\nNews പുനഃസംഘടനയ്ക്ക് ഇനി പ്രസക്തിയില്ല; കെപിസിസി നേതൃത്വത്തിനെതിരെ ഒറ്റക്കെട്ടായി നീങ്ങാൻ ഗ്രൂപ്പുകള്\nFinance 330 രൂപ പ്രീമിയത്തില് നിങ്ങള്‍ക്ക് ലഭിക്കും2ലക്ഷം രൂപ! ഈ സര്‍ക്കാര് പദ്ധതിയെക്കുറിച്ച് അറിയാമോ?\nLifestyle സൂര്യന്റെ രാശിമാറ്റം ഭാഗ്യം നല്‍കുന്നത് ഈ രാശിക്കാര്‍ക്ക്\nകുടുംബവിളക്ക് സീരിയിലാണ് ഇപ്പോള് ടിആര്‍പി റേറ്റിങ്ങില് ഒന്നാം സ്ഥാനത്ത് തുടരുന്നത്. ടെലിവിഷന് പ്രേക്ഷകരുടെ ഇഷ്ടം നേടിയെടുത്ത സീരിയല് സൂപ്പര്‍ഹിറ്റായത് പോലെ അതിലെ താരങ്ങളും പ്രേക്ഷകര്‍ക്ക് പ്രിയപ്പെട്ടവരാണ്. മുന്‍പ് പല തവണ സീരിയലിലെ കേന്ദ്ര കഥാപാത്രം അവതരിപ്പിച്ചിരുന്ന താരങ്ങള് പിന്മാറി പുതിയ താരങ്ങള് വന്നിട്ടുണ്ട്. ഏറ്റവുമൊടുവില് ശീതളായി അഭിനയിച്ചിരുന്ന നടി അമൃത നായര് മാറി പകരം മറ്റൊരു നടി ആ വേഷം ചെയ്യാന് എത്തി. അന്ന് മുതല് അമൃതയ്ക്ക് എന്ത് പറ്റിയെന്ന് അന്വേഷിക്കുകയാണ് ആരാധകര്.\nനടി റായി ലക്ഷ്മി എന്തൊരു ക്യൂട്ടാണ്, അതീവ സുന്ദരിയായിട്ടുള്ള താരത്തിൻ്റെ ചിത്രങ്ങൾ വൈറൽ\nകുടുംബവിളക്കിലേക്ക് എത്തിയതിന് ശേഷമാണ് അമൃത നായര് ശ്രദ്ധിക്കപ്പെടുന്നത്. സീരിയലിന്റെ ലൊക്കേഷനില് സഹതാരങ്ങള്‍ക്കൊപ്പം അത്രയും സന്തോഷത്തിലായിരുന്നെങ്കിലും നടിയുടെ പെട്ടെന്നുള്ള പിന്മാറ്റം എല്ലാവരെയും നിരാശയിലാക്കി. എന്നാല് അമൃത തന്റെ വിവാഹവുമായി ബന്ധപ്പെട്ട് മാറിയതായിരുന്നോ എന്ന സംശയങ്ങള് ഇപ്പോള് ഉയര്‍ന്ന് വരികയാണ്. നടി വിവാഹിതയായെന്ന് സൂചിപ്പിക്കുന്ന തരത്തിലുള്ള ചില ഫോട്ടോസാണ് ഇപ്പോള് സോഷ്യല് മീഡിയയില് വൈറലാവുന്നത്.\nസീരിയലുമായിട്ടോ അതിന്റെ അണിയറ പ്രവര്‍ത്തകരുമായിട്ടോ തനിക്ക് യാതൊരു പ്രശ്‌നങ്ങളുമില്ല. എന്നാല് തന്റേതായ വ്യക്തിപരമായ ചില കാര്യങ്ങള് കൊണ്ടാണ് ഞാന് മാറിയത്. പിന്നെ എല്ലാവര്‍ക്കും ജീവിതത്തില് ചില തീരുമാനങ്ങള് എടുക്കേണ്ടി വരുമല്ലോ. അങ്ങനെ ഒരു തീരുമാനം എടുത്തിട്ടാണ് ഞാന് സീരിയലില് നിന്നും മാറിയതെന്നാണ് കുടുംബവിളക്കില് നിന്ന് മാറിയ ശേഷം അമൃത തുറന്ന് സംസാരിച്ചത്. വലിയൊരു ചാനലില് സംപ്രേക്ഷണം ചെയ്യുന്ന സൂപ്പര്‍ഹിറ്റ് പ്രോജക്ടില് നിന്നും മാറി നില്‍ക്കുമ്പോള് അതിന്റേതായ വിഷമമുണ്ടെന്നും പക്ഷേ തനിക്ക് അങ്ങനൊരു തീരുമാനം എടുക്കേണ്ടി വന്നതായും നടി വ്യക്തമാക്കി.\nഎന്നാലത് നടിയുടെ വിവാഹമാണോന്ന ചോദ്യത്തിന് അല്ലെന്നും മറുപടി പറഞ്ഞു. എന്നാല് അമൃതയിപ്പോള് വിവാഹിതയായോ എന്ന സംശയമാണ് ചിലര് മുന്നോട്ട് വെക്കുന്നത്. കഴിഞ്ഞ ദിവസങ്ങളില് ഇന്‍സ്റ്റാഗ്രാമിലൂടെ അമൃത പങ്കുവെച്ച ചിത്രങ്ങളില് ഏറ്റവും ശ്രദ്ധേയമായത് കഴുത്തില് കിടക്കുന്ന താലിയാണ്. ഒന്നിലധികം ചിത്രങ്ങളില് അമൃതയുടെ കഴുത്തിലെ താലി കാണാം. ഇതോടെയാണ് ചില ചോദ്യങ്ങള് ഉയര്‍ന്ന് വന്നത്. അമൃതയുടെ വിവാഹം കഴിഞ്ഞോ? കഴുത്തില് താലി കാണുന്നുണ്ടല്ലോ എന്ന ചോദ്യങ്ങളാണ് അമൃതയുടെ ഫോട്ടോസിന് താഴെ വരുന്നത്.\nഎന്നാല് ഹാദിയ ലൊക്കേഷനില് നിന്നുള്ള ഫോട്ടോസാണിതെന്ന് നടി സൂചിപ്പിച്ചതും ചിലര് ചൂണ്ടി കാണിക്കുന്നു. അമൃത അഭിനയിക്കുന്ന പുതിയ പരിപാടിയാണ് ഹാദിയ. ഈ പരമ്പരയില് നടി വിവാഹിതയുടെ വേഷമായിരിക്കും അവതരിപ്പിക്കുന്നതെന്നാണ് അറിയുന്നത്. അതുകൊണ്ടാവാം താലി അണിഞ്ഞുള്ള ചിത്രങ്ങള് പുറത്ത് വിട്ടത്. നിലവില് തനിക്ക് ആരുമായിട്ടും പ്രണയമൊന്നുമില്ലെന്ന് മുന്‍പ് അമൃത പറഞ്ഞിരുന്നു. അങ്ങനെ ഉണ്ടെങ്കില് തീര്‍ച്ചയായും ആരാധകരോട് പറയുമെന്നും നടി സൂചിപ്പിച്ചിട്ടുണ്ട്.\nഎന്തായാലും വിവാഹം കഴിഞ്ഞെങ്കില് മറ്റെന്തെങ്കിലും അടയാളങ്ങള് കൂടി നടി കാണിക്കുമായിരുന്നു. അല്ലെങ്കില് ആരാധകരുടെ ചോദ്യത്തിന് മറുപടിയെങ്കിലും പറയുമായിരുന്നു എന്ന് തുടങ്ങി നിരവധി കമന്റുകളാണ് ഉയര്‍ന്ന് വരുന്നത്. അതേ സമയം അമൃതയോട് കുടുംബവിളക്കിലേക്ക് തിരിച്ച് വരുമോ എന്ന് ചോദിക്കുകയാണ് ആരാധകര്. ഒരു കാര്യം പറയാഞ്ഞാല് കുടുംബ വിളക്കില് ശീതളായി നിങ്ങള് തന്നെ ആയിരുന്നു നല്ലത്. പുതിയ കുട്ടിയെ ഒട്ടും അഡജസ്റ്റ് ചെയ്യാന് സാധിക്കുന്നില്ലെന്നും ചിലര് പറയുന്നു.\nKudumbavilakku Fame Amrutha Nair Appears In Mangalsutra Made Fans Confused


മൻസൂർ വധക്കേസ്: അഞ്ചാം പ്രതി സുഹൈൽ കീഴടങ്ങി; കള്ളക്കേസിൽ കുടുക്കിയതാണെന്ന് ഫേസ്ബുക്ക് പോസ്റ്റ് | Asian Metro News\nമൻസൂർ വധക്കേസിൽ ഒരു പ്രതി കൂടി കീഴടങ്ങി. അഞ്ചാം പ്രതിയായ സുഹൈലാണ് തലശ്ശേരി കോടതിയിൽ കീഴടങ്ങിയത്. നിയമവ്യവസ്ഥക്ക് മുന്നിലേക്ക് വരികയാണെന്ന് ഫേസ്ബുക്കിൽ പോസ്റ്റിട്ടതിന് ശേഷമാണ് സുഹൈൽ കീഴടങ്ങിയത്\nകൊലപാതകത്തിൽ പങ്കില്ലെന്നും കള്ളക്കേസിൽ കുടുക്കിയതാണെന്നും സുഹൈൽ പറയുന്നു. വോട്ടെടുപ്പ് ദിവസം ആക്രമണം സൂചിപ്പിച്ച് വാട്‌സാപ്പ് പോസ്റ്റിട്ടത് വികാരപ്രകടനം മാത്രമാണ്. നുണ പരിശോധനക്ക് തയ്യാറാണെന്നും സുഹൈൽ പറഞ്ഞു. പ്രതിയെ കോടതി റിമാൻഡ് ചെയ്തു.\nമാനന്തവാടി പോലീസ് സ്റ്റേഷൻ അണുവിമുക്തമാക്കി 0


മഹാശ്വേതാദേവിയുടേത് ആദിവാസികള്‍ക്കായി മാറ്റിവെച്ച ജീവിതം –എം.ടി | Madhyamam\ndate_range 28 July 2016 10:53 PM GMT\nമഹാശ്വേതാദേവിയുടേത് ആദിവാസികള്‍ക്കായി മാറ്റിവെച്ച ജീവിതം –എം.ടി\nതിരൂര്: എഴുത്തിനപ്പുറം ആദിവാസികളുള്‍പ്പെടെയുള്ള അധ$സ്ഥിത വിഭാഗങ്ങളുടെ ഉന്നമനത്തിനായി പോരാടാന് ജീവിതം മാറ്റിവെച്ച എഴുത്തുകാരിയായിരുന്നു മഹാശ്വേതാദേവിയെന്ന് എം.ടി. വാസുദേവന് നായര്. മാനവികതയെ ഉയര്‍ത്തിപ്പിടിച്ചായിരുന്നു അവരുടെ പ്രവര്‍ത്തനങ്ങള്. അധ$സ്ഥിത വിഭാഗങ്ങളുടെ ഉയര്‍ച്ചയും അംഗീകാരവുമായിരുന്നു എക്കാലത്തും അവരുടെ ലക്ഷ്യം.\nഒരു കാലത്ത് ആദിവാസി സമൂഹത്തെ ക്രിമിനലുകളായാണ് സമൂഹം കണ്ടിരുന്നത്. ബ്രിട്ടീഷ് കാലത്തുണ്ടാക്കിയ നിയമം സ്വാതന്ത്ര്യം ലഭിച്ചതിനു ശേഷവും തുടര്‍ന്നു. ഈ നിയമങ്ങള് മാറ്റാന് ശക്തമായ പ്രവര്‍ത്തനമാണ് മഹാശ്വേതാദേവി നടത്തിയിരുന്നത്. അവര്‍ക്ക് വേണ്ടിയുള്ള പോരാട്ടത്തിനിടെ എഴുത്ത് പോലും കുറഞ്ഞു. ഒരു ഘട്ടം കഴിഞ്ഞപ്പോള് രചന നിര്‍ത്തുകയും ചെയ്തു. അവരുടെ വിയോഗം രാജ്യത്തിനും സാഹിത്യത്തിനും വലിയ നഷ്ടമാണ്.\nജ്യേഷ്ഠസഹോദരിയായിരുന്നു എനിക്ക് അവര്. കൊല്‍ക്കത്തയില് പോകുമ്പോള് അവരുടെ വീട്ടിലാണ് താമസിച്ചിരുന്നത്. എന്‍െറ നിര്‍ബന്ധത്തിന് വഴങ്ങി ഒരിക്കല് തുഞ്ചന്‍പറമ്പില് വന്നിരുന്നു. തുഞ്ചന്‍പറമ്പിലെ ഭാഷാ സാഹിത്യത്തിന് തറക്കല്ലിട്ടത് അവരായിരുന്നുവെന്നും എം.ടി അനുസ്മരിച്ചു.\nപ്രമുഖ സാഹിത്യകാരി മഹാശ്വേതാദേവിയുടെ നിര്യാണത്തില് മുഖ്യമന്ത്രി പിണറായി വിജയന് അനുശോചിച്ചു. ഇന്ത്യന് സാഹിത്യത്തിന് അവര് നല്‍കിയ സംഭാവനകള് മഹത്തരമാണെന്ന് അദ്ദേഹം പറഞ്ഞു. സമൂഹത്തിലെ അടിച്ചമര്‍ത്തപ്പെട്ടവരുടെയും പാര്‍ശ്വവത്കരിക്കപ്പെട്ടവരുടെയും ശബ്ദം അക്ഷരങ്ങളിലൂടെ ഉയര്‍ത്തിയ മഹാശ്വേതാദേവി ലോകസാഹിത്യത്തിന്‍െറ വിശാലഭൂമികയില് ഇന്ത്യന്‍സാഹിത്യത്തിന് തനതായ ഇടം നേടിക്കൊടുത്ത എഴുത്തുകാരിയായിരുന്നെന്ന് പ്രതിപക്ഷനേതാവ് രമേശ് ചെന്നിത്തല പറഞ്ഞു. പാവപ്പെട്ടവരുടെയും അടിച്ചമര്‍ത്തപ്പെട്ടവരുടെയും ശബ്ദമായിരുന്നു മഹാശ്വേതാദേവിയെന്ന് കെ.പി.സി.സി പ്രസിഡന്‍റ് വി.എം. സുധീരന് പറഞ്ഞു. ആദിവാസികളോടും മറ്റ് ദുര്‍ബല ജനവിഭാഗങ്ങളോടുമുള്ള അതിക്രമങ്ങള്‍ക്കെതിരെ അവര് പൊരുതി. കേരളത്തിലെ ജനകീയപ്രശ്നങ്ങളില് മഹാശ്വേതാദേവിയുടെ സാന്നിധ്യം ആവേശമായിരുന്നെന്ന് സുധീരന് അഭിപ്രായപ്പെട്ടു.\nആദിവാസി ജനവിഭാഗങ്ങള് അനുഭവിക്കേണ്ടിവന്ന ക്രൂരമായ അടിച്ചമര്‍ത്തലുകള്, ജാതിപരമായ ഉച്ചനീചത്വങ്ങള് തുടങ്ങിയവ സ്വന്തം കൃതികളിലൂടെ വരച്ചുകാട്ടുക മാത്രമല്ല, ഇവരുടെ മേഖലയില് സാമൂഹിക പ്രവര്‍ത്തനങ്ങള്‍ക്ക് നേതൃത്വം നല്‍കുകയും ചെയ്ത മനുഷ്യസ്നേഹിയായ എഴുത്തുകാരിയായിരുന്നു മഹാശ്വേതാ ദേവിയെന്ന് സാംസ്കാരിക മന്ത്രി എ.കെ. ബാലന് അനുസ്മരിച്ചു. മഹാശ്വേതാദേവിയുടെ നിര്യാണം ദേശീയനഷ്ടമാണെന്ന് തുറമുഖമന്ത്രി രാമചന്ദ്രന് കടന്നപ്പള്ളി പറഞ്ഞു. സി.പി.ഐ സംസ്ഥാന സെക്രട്ടറി കാനം രാജേന്ദ്രനും അനുശോചിച്ചു. മഹാശ്വേതാദേവിയുടെ ഇടപെടലുകള് സാമൂഹിക നീതിക്കുവേണ്ടിയുള്ള പോരാട്ടങ്ങള്‍ക്ക് കരുത്തു പകര്‍ന്നതായും അദ്ദേഹം അനുശോചന സന്ദേശത്തില് പറഞ്ഞു. പരിസ്ഥിതി പ്രശ്നങ്ങളില് നാടിന്‍െറ വികാരത്തിനൊപ്പംനിന്ന പൊതുപ്രവര്‍ത്തകയെയാണ് നഷ്ടമായിരിക്കുന്നതെന്ന് സി.പി.ഐ കേന്ദ്ര സെക്രട്ടേറിയറ്റ് അംഗം പന്ന്യന് രവീന്ദ്രന് പറഞ്ഞു.


1934 ഓഗസ്റ്റ് 19 നു തമിഴ് നാട്ടിൽ മധുര യ്ക്കടുത്തുള്ള തിരുമണിയം പാളയത്ത് ജനനം . പിതാവ് രംഗ രാജു മെട്ടൂർ അണക്കെട്ടിലെ ഒരു ജീവനക്കാരൻ ആയിരുന്നു\nസംഗീതത്തിലും അഭിനയത്തിലും അഭിരുചിയാർന്ന രംഗരാജു സംഗീത നാടകങ്ങളിൽ അഭിനയിച്ചിരുന്നു . താമസിയാതെ ജോലി ഉപേക്ഷിച്ചു പൂർണമായും കലാസേവനത്തിനു ഇറങ്ങിത്തിരിച്ചു . കുടുംബ സമേതം കോയമ്പത്തൂരിലേക്ക് താമസം മാറ്റി . ഗജലക്ഷ്മിയുടെ പിതൃ സഹോദരിയുടെ മകൾ ലീല ബാലനടിയായി നാടകങ്ങളിൽ അഭിനയിച്ചിരുന്നു . (പിൽകാലത്ത് ലീല സംഗീത സംവിധായകൻ കെ വി മഹാദേവന്റെ സഹധർമിണിയായി ). നാടകങ്ങളിൽ ഗജലക്ഷ്മിയും അഭിനയിച്ചു പാടി .4വയസ്സുള്ളപ്പോൾ ആദ്യത്തെ നാടകാഭിനയവും പാട്ടും. പിൽക്കാലത്ത് സിനിമയാക്കപ്പെട്ട "ആയിരം തലൈ വാങ്കി അപൂർവ ചിന്താമണി " യായിരുന്നു ആദ്യ നാടകാഭിനയവും പാട്ടും .\nതമിഴ് സിനിമയിൽ സംഘ നൃത്തങ്ങൾ , കോലാട്ടം തുടങ്ങിയ നാടൻ നൃത്ത രൂപങ്ങൾ - ഇവയ്ക്കായി നർത്തകിമാരെ ഏർപ്പാടാക്കുന്ന തിലും വ്യാപ്രു തനായി രുന്നു രംഗരാജു .\nമോഡേണ് തിയെറ്റെഴ്സ് ഉടമ യും സംവിധായകനും ആയിരുന്ന റ്റി ആർ സുന്ദരവുമായി സൌഹൃദത്തിൽ ആയി രംഗ രാജു . ഒരിക്കൽ രംഗ രാജുവിന്റെ നാടകം കളിച്ചു കൊണ്ടിരുന്നപ്പോൾ നാടക കൊട്ടകയിലെ പണപ്പെട്ടി അപഹരിക്ക പ്പെടുകയും തുടർന്നുണ്ടായ കോലാഹലത്തിൽ അടിപിടിയും ബഹളവും ഉണ്ടാവുകയും ചെയ്തു. നാടകം കാണാൻ എത്തിയിരുന്ന സുന്ദരം ആയിരുന്നു തന്റെ കാറിൽ കേറ്റി ഗജലക്ഷ്മിയെയും പിതാവിനെയും ലീലയെയും രക്ഷപ്പെടുത്തിയത് . ആ നാളുകളിൽ പിതാവിന്റെ മേൽനോട്ടത്തിൽ സംഘ നൃത്തങ്ങളിൽ പങ്കെടുത്തിരുന്നു ഗജലക്ഷ്മി . മോഡേണ് തിയെറ്റെഴ്സ് ന്റെ ചിത്രങ്ങൾ ചിലതിലും നൃത്തം ചെയ്തിരുന്നു ഗജലക്ഷ്മി. അങ്ങനെയാണ് 1950 ലെ "ദിഗംബര സാമിയാർ" എന്ന മോഡേണ് തിയെറ്റെഴ്സ് ചിത്രത്തിൽ പാടാൻ സംഗീത സംവിധായകൻ ജി രാമനാഥ ൻ അവസരം നൽകിയത് . ആദ്യ തമിഴ് ചിത്രത്തിൽ ഗജലക്ഷ്മി പാടിയ ഗാനങ്ങൾ ഹിറ്റ് ആയെങ്കിലും ശോഭനമായ ഒരു ഭാവി സിനിമാ ലോകത്ത് തെളിഞ്ഞു വന്നില്ല ഗജലക്ഷ്മിക്ക് .\nSGK Pillai 6


ഹനിയ - കഥ\nനൃത്ത ചുവടുകൾ വയ്ക്കുന്ന ഹീൽ ചെരുപ്പുകൾ.\nമിന്നി മറിയുന്ന വർണ്ണങ്ങളിൽ ചാലിച്ച പ്രകാശങ്ങൾ.\nമദ്യത്തിന്റെയും സ്ത്രീകളുടെയും സുഖന്ധങ്ങൾ പരക്കുന്ന അരണ്ട വെളിച്ചത്തിൽ ഡാൻസ് ബാറിലെ കോണിൽ ഒതുക്കിവച്ച സോഫയിൽ അയാൾ തല ചായ്ച്ചുവച്ചിരുന്നുകൊണ്ട് ചിന്തകളിലേക്ക് ആഴ്ന്നിറങ്ങുകയായിരുന്നു.\nഹിന്ദി ഫോക് സംഗീതങ്ങളുടെ ഇടയിൽ നിന്നും നൃത്ത ചുവടുകളുമായി 'ആത്മ' കടന്നുവന്നു.\nകൈയിലുള്ള മദ്യം നിറച്ചു വച്ച വലിയൊരു വയിൻ ഗ്ളാസ് അയാൾക്ക് മുന്നിലുള്ള മേശയിലേക്ക് വച്ചുകൊണ്ട് അവളുടെ കൈകൾ അയാളുടെ തുടയിൽ തലോടി.\nപതിയെ അയാളുടെ ചെവിയിലായി അവൾ ചോദിച്ചു.\n"വാട്ട് യു തിങ്കിങ് എബൌട്ട് ഡിയർ?"\nമേശമുകളിൽ വച്ച ഗ്ലാസിൽ നിന്ന് വീണ്ടും അൽപ്പം മദ്യമെടുത്തു കുടിച്ചുകൊണ്ട് അവൾ ചോദ്യം ആവർത്തിച്ചു.\nകണ്ണുകൾ തുറന്നുകൊണ്ട് അവളുടെ കണ്ണുകളിലേക്ക് അയാൾ സൂക്ഷിച്ചു നോക്കി.\nകണ്ണുകൾ മദ്യകുപ്പിയിലേക്കും അവളുടെ കണ്ണുകളിലേക്ക് മാറി മാറി നോക്കികൊണ്ടിരുന്നു.\n'നീ എത്ര ഭാഗ്യവതിയാണ്, നിനക്കതറിയുമോ?'\nനിന്റെ ചുണ്ടുകൾക്ക് മദ്യത്തിന്റെ രസമറിയുന്നു, കാലുകൾ സംഗീതത്തിനൊത്തു ചുവടുകൾ വയ്ക്കുന്നു.'\nഅയാളുടെ ബന്ധമില്ലാത്ത ചോദ്യങ്ങൾ അവൾക്കു ശീലമുള്ളതായിരുന്നു.\n"അടുത്ത സിനിമയ്ക്കുള്ള ത്രെഡ് കിട്ടിയെന്ന് തോന്നുന്നു?\nനിങ്ങൾക്ക് മുറിയിലേക്ക് പോകണോ? എഴുതണോ?"\nഅവളുടെ ചോദ്യം കേട്ടുകൊണ്ട് അയാൾ അവളിലേക്ക് തന്നെ വീണ്ടും അൽപ്പ സമയം സൂക്ഷിച്ചു നോക്കി.\nഅയാൾ സോഫയിൽ കണ്ണുകളടച്ചുകൊണ്ട് വീണ്ടും തല ചാരി വയ്ക്കുന്നു.\nചുറ്റും മിന്നിമറയുന്ന പ്രകാശങ്ങൾ കറങ്ങിക്കൊണ്ടിരുന്നു.\nലഹരികൾ അകത്തേക്ക് ചെന്നിട്ടും സ്വയം; ബോധത്തോടെ അവൾ അയാളോടായി പറഞ്ഞു കൊണ്ടിരുന്നു.\n"നിങ്ങൾ കംഫേർട് അല്ലെങ്കിൽ നമുക്ക് മുറിയിലേക്ക് ചെല്ലാം, നിങ്ങൾക്ക് എഴുതാം."\n'വേണ്ട, എനിക്കെഴുതാൻ തോന്നുന്നില്ല,'\nമേശമുകളിൽ നിന്നും അയാൾക്ക് വേണ്ടി നിറച്ചുവച്ച മദ്യം നിറച്ച ഗ്ളാസ് അയാൾക്ക് നൽകി.\nഅയാളത് മണത്തു നോക്കി.\n'വോഡ്ക?' തന്റെ കൈയിലേക്ക് വാങ്ങിയെങ്കിലും ഗ്ളാസ് മേശമുകളിലേക്ക് തന്നെ തിരിച്ചുവച്ചു.\nഅയാൾ അവളുടെ കണ്ണുകളിലേക്ക് സൂക്ഷിച്ചു നോക്കി.\nകഴുത്തിന്റെ പുറകിലൂടെ കൈകൾ പിണഞ്ഞു, തന്റെ നെഞ്ചിനോട് അവളെ ചേർത്ത് വച്ചു.\nനെറ്റിയിൽ പതിയെ ചുംബിച്ചുകൊണ്ട് കണ്ണുകളടച് അവളുടെ മുടികൾക്കിടയിൽ തല ചാരിവച്ചു.\n'ആത്മ, നിന്നെ ഞാൻ എപ്പോഴെങ്കിലും എന്തിനെങ്കിലും നിർബന്ധിച്ചിട്ടുണ്ടോ?\nനീ എന്ന വ്യക്തിയുടെ ആഗ്രഹങ്ങൾക്ക് തടസ്സം നിന്നിട്ടുണ്ടോ?'\nഅയാളുടെ ചോദ്യങ്ങൾ അവൾക്കൊന്നും മനസ്സിലാവാത്തത് കൊണ്ടാവണം.\nഅവൾ അയാളുടെ നെഞ്ചിൽ നിന്നും തലയുയർത്തു, മുഖത്തേക്കായി നോക്കി.\nഅയാൾ മത്തുപിടിപ്പിക്കുന്ന ചോദ്യങ്ങൾ ആവർത്തിച്ചു.\n'നിന്റെ വസ്ത്രങ്ങളുടെ കാര്യത്തിൽ,\nജോലി, യാത്രകൾ, അങ്ങനെ ഏതെങ്കിലും കാര്യത്തിൽ ചട്ടക്കൂടുകൾക്കുളിൽ തളച്ചിടാൻ ഞാൻ ശ്രമിച്ചിട്ടുണ്ടോ ആത്മ?'\n"ഇല്ല, ഞാൻ ഞാനാണ്. നിങ്ങൾ നിങ്ങളാണ്.\nആ ബോധം എന്നെക്കാളും കൂടുതൽ നിങ്ങൾക്കുണ്ടല്ലോ. പിന്നെ എന്തിനാണ് ഇങ്ങനെയൊരു ചോദ്യം."\n'എങ്കിൽ നമ്മൾ തെറ്റാണ് ആത്മ.\nനിന്നെ ഏതെങ്കിലും മതത്തിന്റെയോ, അല്ലെങ്കിൽ എന്റെ രീതിയുടെയോ ഉള്ളിൽ തളച്ചിടണമായിരുന്നു.\nനീയൊരു സ്ത്രീയല്ലേ, നീയൊരു ലൈംഗീക ഉപകരണം മാത്രമല്ലെ.\nപുരുഷൻ ജന്മിയും സ്ത്രീ അടിയാനുമാണെന്നല്ലേ സമൂഹം നമ്മളെ പഠിപ്പിക്കുന്നത്.\nപക്ഷെ, നമ്മുടെ പ്രണയം വിപരീതമായി സഞ്ചരിക്കുന്നത് നീ അറിയുന്നില്ലേ?'\nവാക്കുകൾ, അയാളുടെ മിഥ്യാ ലോകത്തിൽ നിന്നും ഉതിരുന്നതായിരുന്നെന്നു ആത്മയ്ക്ക് അറിയാം. അതുകൊണ്ടു തന്നെയാവണം, അവൾ നിശബ്ദയായി കേട്ടിരുന്നു.\n'നീയെന്തുകൊണ്ട് ഹനിയ - യാവുന്നില്ല.\nആത്മ, നീയും ഹനിയയും തമ്മിൽ എന്താണ് വ്യത്യാസം?\nനിങ്ങൾ രണ്ടുപേരും സ്ത്രീകളല്ലേ?'\nനിങ്ങൾ ഇതിനുമുന്നെ എന്നോട് ഹനിയയെപ്പറ്റി പറഞ്ഞിട്ടില്ലല്ലോ?"\nകണ്ണുകളടയ്ക്കുമ്പോൾ അവളുടെ ജീവിതം എന്റെ മുന്നിൽ തെളിഞ്ഞു വരികയാണ്.\nറോള ഖൊമേനിയുടെ നഗ്നമായ ശരീരത്തിന്റെ താഴെ,\nപ്രിയപ്പെട്ട തന്റെ നീല പുതപ്പിനു മുകളിലായി വീർപ്പു മുട്ടുകയാണവൾ.\nപുലർച്ചെ ജോലിക്കു പോകും മുന്നേ അയാൾക്ക് തന്റെ കാമ ചേഷ്ടകൾ കാണിക്കാനുള്ള ഒരു സ്ത്രീ മാത്രമാണവൾ.\nഅവൾക്ക് സ്വപ്നങ്ങളില്ല. ആഗ്രഹങ്ങളോ താത്‌പര്യങ്ങളോ ഇല്ല.\nഅവൾ കറുത്ത പർദ്ദയണിഞ്ഞുകൊണ്ട് അടിമയാവാൻ ഇഷ്ടപെടുന്നു.\nഅടിമത്വത്തിൽ ലഹരി കണ്ടെത്തിയിരിക്കുന്നു.\nനിനക്ക് ഈ മദ്യത്തിൽ കിട്ടുന്ന അതേ ലഹരി.\nഎന്റെ പ്രണയത്തിലും എന്റെ ശരീരത്തിന്റെയും കൂടെ നീ കണ്ടെത്തുന്ന അതേ ലഹരി.\nനമ്മുടെ യാത്രകളിൽ നീ കണ്ടെത്തുന്ന അതേ ലഹരി.\nഅവൾ അയാളുടെ നെഞ്ചിൽ ചേർന്നു കിടന്നു.\nഹിന്ദി ഫോകിൽ നിന്നും ഇംഗ്ലീഷ് ഡിജെ-യിലേക്ക് സംഗീതം മാറി.\nനിറങ്ങളും ചുറ്റുപാടുകളും മാറി. പക്ഷെ അവൾ അയാളുടെ നെഞ്ചിൽ ചാഞ്ഞുകിടന്നു.\nമദ്യം ഒഴിച്ചുവച്ച ഗ്ളാസ് മേശമുകളിൽ അനാഥമായി കിടന്നു.\nസംഗീതത്തിന്റെ ശബ്ദത്താൽ ഇളകിമറിയുന്ന ഗ്ലാസ്സിലെ മദ്യത്തിലേക്ക് അവളുടെ കണ്ണുകൾ കേന്ത്രീകരിച്ചു.\nസ്വാതന്ത്ര്യത്തിനുവേണ്ടി ചില്ലു ഗ്ലാസിൽ അലമുറയിടുന്ന വോഡ്ക.\nശബ്ദം ഒന്നുകൂടി കനത്താൽ ഗ്ലാസ്സിൽ നിന്നും പുറത്തേക്കവ ഒഴുകിയേക്കാം.\nഅവളുടെ ചിന്തകൾ അയാളുടെ ചിന്തകളിലേക്കെന്ന പോലെ ഹനിയയിലേക്ക് മാറി കൊണ്ടിരുന്നു.\nകണ്ണുകളടച്ചുകൊണ്ടു തന്നെ അയാൾ ചോദിച്ചു.\n'ആത്മ, നിനക്ക് ഹനിയയെ കാണാമോ?'\nചങ്ങലയിൽ തളച്ചിട്ട ഒരു ഭ്രാന്തിയെ പോലെ അവൾ ജനലിലൂടെ പുറത്തേക്ക് നോക്കുകയാണ്.\nനിയന്ത്രിക്കപ്പെട്ട കാറ്റും വെളിച്ചവും അവൾ ആവോളം ആസ്വദിക്കുന്നു.\nചുവരുകളിലെ മത ഭാഷകളും, തന്റെ കറുത്ത വസ്ത്രവും അവളെ വീർപ്പുമുട്ടിക്കുന്നു.\nഅടച്ചിരുന്നു മടുത്തു അവൾക്ക്. ഇനി ഇറങ്ങി നടക്കുമ്പോഴൊക്കെ ആ ചുവരുകൾ അവൾക്കു ചുറ്റും ഇറങ്ങി വരും.\nഅവൾക്കതിൽ നിന്നും ഒരു മോചനം ഉണ്ടാവുമോ?\nഅവളുടെ സ്വാതന്ത്ര്യം അയാൾ തടഞ്ഞു വച്ചിട്ടുണ്ടോ?"\nആത്മയുടെ ചോദ്യത്തിനുള്ള ഉത്തരം അയാൾക്കറിയില്ലെന്നു കണ്ണുകളുടെ ഞെട്ടൽ വ്യക്തമാക്കുന്നു.\nഅയാൾ കണ്ണുകളിൽ തിരുമ്മി ചുറ്റുപാടും കണ്ണുകൾ പായിച്ചു.\nതന്റെ നെഞ്ചിൽ ചേർന്നു കിടക്കുന്നവളെ എഴുനേൽപ്പിച്ചുകൊണ്ട് അയാൾ മറുപടി പറഞ്ഞു.\n'അതിനെനിക്കൊരു ഉത്തരമില്ല ആത്മ.\nഅവൾ സ്വയം തിരഞ്ഞെടുക്കുകയാണ് തന്റെ അടിമത്വം.\nനിന്നെപോലൊരു സ്ത്രീയായി കാണാൻ അവളുടെ പുരുഷൻ 'റോള ഖൊമേനി' ആഗ്രഹിക്കുന്നുമില്ല.\nതന്റെ ഭാര്യയുടെ സൊന്ദര്യം, അല്ലെങ്കിൽ ശരീരം അത് വസ്ത്രത്തിനുള്ളിൽ ആയാൾ മൂടിവച്ചിരിക്കുകയാണ്.\nഅത് മറ്റൊരാൾ കാണുവാൻ അയാൾ ആഗ്രഹിക്കുന്നില്ല.\nഅയാളുടെ പ്രണയം, അല്ലെങ്കിൽ ശീലിച്ചു ശീലമായ തന്റെ ജീവിതത്തിനപ്പുറം അവൾക്കൊന്നും അറിയില്ല. ചിലപ്പോൾ അറിയുമായിരിക്കാം. എങ്കിലും അവൾ ഒന്നും തന്നെയാഗ്രഹിക്കുന്നില്ല.\nകോളേജുകളിലെ പടികൾ കയറി പോയവൾക്ക് സ്വപ്‌നങ്ങൾ ഇല്ലാതിരിക്കുമോ?\nഈ മതിലുകൾക്ക് പുറത്തേക്ക് ഒന്ന് പാറി പറക്കാൻ കഴിഞ്ഞിരുന്നെങ്കിലെന്ന്?\nറോള ഖൊമേനിയുടെ കൂടെ യാത്രകൾ ചെയാൻ കഴിഞ്ഞിരുന്നെങ്കിലെന്ന്.\nഅവൾ രതിയെന്താണെന്ന് അറിഞ്ഞിട്ടുണ്ടാവില്ല.\nഅയാളുടെ താല്പര്യങ്ങൾക്കും അയാളുടെ സംതൃപ്തിക്കും വേണ്ടി നഗ്നമാവുക,\nതന്റെ ശരീരം നൽകുക, മാത്രമാണവൾ.\nഅവൾ ആയാളെയോ, അയാൾ അവളെയോ ഒന്ന് ചുംബിച്ചിട്ടുപോലുമില്ല.\nഅപ്പോഴും അവൾക്ക് അയാളോട് പ്രണയമാണ് സ്നേഹമാണ്. മറ്റൊരു പുരുഷനെ അവൾ ആശ്രയിക്കുന്നില്ല."\nആത്മയുടെ സ്ത്രീ സങ്കല്പങ്ങൾ ഹനിയയെ കുറിച്ചുള്ള ധാരണയ്ക്ക് ജീവൻ വെപ്പിക്കുകയാണ്.\nഹനിയ തന്റെ മനസ്സിൽ നിന്നും ആത്മയുടെ മനസ്സിലേക്ക് ആവാഹിക്കപ്പെട്ടിരിക്കുന്നുവെന്ന് അയാൾക്ക് തോന്നി.\nഅയാൾ ആത്മയോട് തന്റെ സംശയങ്ങൾ പങ്കു വയ്ക്കാൻ ആഗ്രഹിച്ചു.\n'എങ്കിലും, സ്നേഹവും പ്രണയവുമായി മറ്റൊരു പുരുഷൻ അവളുടെ മുന്നിൽ വന്നാൽ,\nമറ്റൊരു പുരുഷനെ അടുത്തറിയേണ്ടി വന്നാൽ,\nഅവൾ അയാളെ ആഗ്രഹിക്കാതിരിക്കുമോ?'\n"ഇല്ല, അവളുടെ വിശ്വാസം ഖൊമേനിയിലാണ്.'\nഅയാളെ അവൾ പ്രണയിക്കുന്നു. ആ പ്രണയത്തിന്റെ അടിമത്വം അവൾക്ക് ലഹരിയാണ്.\nഎങ്കിലും, ലഹരിയുടെ കെട്ടിറങ്ങിയാൽ അവൾ പാറി പറന്നേക്കാം.\nഅവൾ യാത്രകളെ സ്വപ്നം കാണുന്നു. അവൾക്ക് നിഷേധിക്കപെട്ടതൊക്കെ നേടിയെടുക്കാൻ അവൾ പരിശ്രമിക്കുന്നു.\nതന്നിൽ അടിച്ചേൽപ്പിക്കുന്ന ഭ്രാന്തൻ വിശ്വാസങ്ങളും രീതികളും പൊട്ടിച്ചെറിയാൻ അവളിൽ തന്നെ അവൾ പ്രതിഷേധങ്ങൾ തീർക്കുന്നു.'\nതവക്കുൾ കർമാനെ പോലെ, മലാലയെ പോലെ, ഉം ദാർഥയെ പോലെ, അവളൊരു വിപ്ലവകാരിയാവുകയാണ്."\nആത്മ, ഹനിയയ്ക്ക് ജീവൻ നൽകിയിരിക്കുന്നു.\nഅവൾ മറ്റുപലരെയും പോലെയെന്ന് വാദിക്കുന്നു.\nഹനിയയുടെ ജീവിതവും ചുറ്റുപാടുകളും ആത്മയിലൂടെ മെനഞ്ഞെടുക്കാൻ അയാളും ശ്രമിച്ചുകൊണ്ടിരിക്കുന്നു.\nമറ്റൊരു റോള ഖൊമേനി യെ കുറിച്ച് നീ കേട്ടിട്ടുണ്ടോ?\nലോകത്തിൽ ഇസ്‌ലാമിനെ ഏറ്റവും മോശമായ രീതിയിൽ ജനങ്ങളിലേക്ക് അടിച്ചേൽപ്പിക്കാൻ ശ്രമിച്ച ഇറാൻ രാജാവായ ഖൊമേനിയെ കുറിച്ച്.\nഅയാളുടെ പേരും സ്വഭാവവും തന്നെയാണ് ഹനിയയുടെ പുരുഷനും.\nഅയാൾ അവൾക്ക് നിയന്ത്രണം ഏർപ്പെടുത്തിയതാവില്ലേ?\nതന്റെ അടിമയായി മാത്രമാണോ അയാൾ അവളെ കാണുന്നത്?\nഹനിയയിൽ ഒരു സ്ത്രീയെ, ഭാര്യയെ, കാമുകിയെ, ഒന്നും അയാൾ കാണാൻ ശ്രമിക്കുന്നില്ല?\nചോദ്യങ്ങൾ ചോദിച്ചു കൊണ്ട് അയാൾ ഹീൽ ചെരുപ്പുകളുടെ നൃത്ത ചുവടുകളിലേക്ക് കണ്ണുകൾ ചലിപ്പിച്ചു.\nസ്വാതന്ത്ര്യം നേടിയെടുത്ത സ്ത്രീകൾ!\nആത്മ ചിന്തകളിൽ മുഴുകിയിരുന്നു. അയാൾ ഹനിയയിലേക്ക് ആഴത്തിലേക്ക് ഇറങ്ങിക്കൊണ്ടിരുന്നു.\nനിഷേധിക്കപ്പെടുന്ന ജീവിതത്തെ അവൾ പൊട്ടിച്ചെറിയേണ്ടിയിരിക്കുന്നു.\nഖൊമേനിയുടെ മുന്നിൽ അവൾ ഇതുവരെ സംസാരിച്ചിട്ടില്ല. അവൾ സംസാരിക്കാൻ ശീലിക്കേണ്ടിയിരിക്കുന്നു.\nഒരുപക്ഷെ താൻ ശീലിച്ച, കണ്ടുവളർന്ന ജീവിതങ്ങൾ അങ്ങനെയൊക്കെ ആയതുകൊണ്ടാവാം.\nഎങ്കിലും ആ വീട്ടിലെ മറ്റു സ്ത്രീകൾ എന്തുകൊണ്ട് അവളുടെ വിലങ്ങുകൾ അഴിച്ചെടുക്കാൻ ശ്രമിക്കുന്നില്ല?'\nഒരുപക്ഷെ സ്ത്രീകൾ മുഴുവനും വിലങ്ങുകളിലാവാം.\nസംസ്കാരത്തിന്റെയും ശീലങ്ങളുടെയും മുന്നിൽ തുരുമ്പിച്ച വിലങ്ങുകൾ.'\nഅയാൾ ആത്മയോടായി ചോദിച്ചുവെങ്കിലും ആത്മ മറുപടി പറഞ്ഞില്ല.\nആത്മ? നീ കേൾക്കുന്നുണ്ടോ?\n"ഹനിയ, ഖൊമേനിയുടെ മുന്നിൽ ഒന്ന് സംസാരിച്ചാൽ, അയാളെ ഒന്ന് ചുംബിച്ചാൽ.\nപ്രണയത്തിന്റെ മൊട്ടുകൾ അയാളിലും വിരിയാതിരിക്കില്ല.\nസ്ത്രീയുടെ സ്പർശത്തിൽ കാമവും പ്രണയവും വേർതിരിച്ചെടുക്കാൻ നിനക്ക് കഴിയാറുണ്ടല്ലോ.\nകാമത്തിന്റെ ചേഷ്ടകളിൽ അയാളും പ്രണയം ആഗ്രഹിച്ചിട്ടുണ്ടാവാം.'\nഅപ്പോഴും ഹനിയയുടെ സ്വപ്നങ്ങൾ, ആഗ്രഹങ്ങൾ, നിഷേധിക്കപെടുകയല്ലേ?\nഅവൾ മതിലുകൾക്കുള്ളിൽ, കറുത്ത വസ്ത്രങ്ങൾക്കുള്ളിൽ അടിമയായി കഴിയേണ്ടി വരില്ലേ.'\n"ഖൊമേനിയെ കുറിച്ച് കൂടുതലറിയാൻ അത് സഹായിക്കുമല്ലോ. അവൾക്ക് തീരുമാനിക്കാം,\nഅവൾക്കു മാത്രമല്ലേ അത് തീരുമാനിക്കാൻ കഴിയൂ.\nഅവൾ പുറത്തേക്കിറങ്ങട്ടെ, കറുത്ത വസ്ത്രങ്ങളിൽ നിന്നും. അടച്ചിട്ട മുറിയിൽ നിന്നും, ചുറ്റും തീർത്ത മതിലുകൾക്കുള്ളിൽ നിന്നുമൊക്കെ.\nഅയാൾ ഒന്നും മിണ്ടിയില്ല,\nസോഫയിലേക്ക് തല ചാരിവച്ചു. മേശമുകളിൽ അനാദമായികിടക്കുന്ന ഗ്ളാസ് കയിലേക്കെടുത്തു.\nകറുത്ത വസ്ത്രത്തിൽ നിന്നും, മുറിയിൽ നിന്നും,\nവെളിച്ചം വീഴുന്ന മണ്ണിലേക്ക് അവൾ ഇറങ്ങി വരേണ്ടതുണ്ട്.\nഓരോ സ്ത്രീക്കും കലാപം സൃഷ്ടിക്കാൻ പോന്നത്ര; നൃത്ത ചുവടുകൾ തീർക്കാനുള്ള ശക്തി ആ കാൽപാദങ്ങൾക്കുണ്ട്.\nഹനിയ ഇറങ്ങി വരേണ്ടതുണ്ട്. അവളുടെ ജീവിതത്തിലേക്ക്.\nഅവൾ വാതിലുകൾ തുറക്കേണ്ടതുണ്ട്, അവളുടെ സ്വപ്നങ്ങളിലേക്ക്.'\nചിലപ്പോഴൊക്കെ ഞാനൊരു ഹനിയയും നീയൊരു ഖൊമേനിയും ആണോ?\nആത്മ ആയാൾക്കു മുന്നിലേക്കായി ചിരിച്ചുകൊണ്ടൊരു ചോദ്യം എറിഞ്ഞു, നൃത്ത ചുവടുകൾ തീർക്കാൻ സോഫയിൽ നിന്നും എഴുനേറ്റുപോകുന്നു.\nഅയാൾ മദ്യം വലിച്ചു കുടിക്കുന്നു.\nഅല്ല ഞാനൊരു ഖൊമേനിയല്ല.\nഅവൾക്ക് ചിരിക്കാൻ കഴിയുന്നു. നൃത്തം ചെയാനും യാത്രകൾ ചെയാനും കഴിയുന്നു.


മൂന്നാം പ്രതിക്കെതിരെ കുട്ടികളുടെ മാതാപിതാക്കള് പോലും മൊഴി നല്‍കിയിട്ടില്ല: പ്രതിഭാഗം അഭിഭാഷകന്-Walayar Case N Rajesh CWC Chairman Allegations on Pocso Case\nWalayar Case N Rajesh Cwc Chairman Allegations On Pocso Case\nമൂന്നാം പ്രതിക്കെതിരെ കുട്ടികളുടെ മാതാപിതാക്കള് പോലും മൊഴി നല്‍കിയിട്ടില്ല: പ്രതിഭാഗം അഭിഭാഷകന്\nകേസ് പരാജയപ്പെടാന് പ്രധാന കാരണം പ്രോസിക്യൂഷന്റെ ഭാഗത്തുവന്ന വീഴ്‌ചയാണെന്നും രാജേഷ്\nOctober 29, 2019 04:29:22 pm\nപാലക്കാട്: വാളയാര് കേസ് തോല്‍ക്കാന് കാരണം പ്രോസിക്യൂഷന് സംഭവിച്ച വീഴ്‌ചയാണെന്ന് മൂന്നാം പ്രതിക്ക് വേണ്ടി നേരത്തെ കോടതിയില് ഹാജരായ അഭിഭാഷകന് എന്.രാജേഷ്. ഇപ്പോഴത്തെ ശിശുക്ഷേമ സമിതി അധ്യക്ഷന് കൂടിയാണ് രാജേഷ്. രാജേഷിനെ അന്വേഷണവിധേയമായി സസ്‌പെന്‍ഡ് ചെയ്‌തെന്ന് ശിശുക്ഷേമ മന്ത്രി കെ.കെ.ശൈലജ കഴിഞ്ഞ ദിവസം പറഞ്ഞിരുന്നു. എന്നാല്, സസ്‌പെന്‍ഷനുമായി ബന്ധപ്പെട്ട് തനിക്കു ഔദ്യോഗിക അറിയിപ്പൊന്നും ലഭിച്ചിട്ടില്ലെന്ന് രാജേഷ് പറയുന്നു.\nഅതേസമയം, വാളയാറില് പീഡനത്തെത്തുടർന്നു സഹോദരിമാർ മരിച്ച സംഭവത്തില് മൂത്തപെണ്‍കുട്ടിയുടെ മരണം സംബന്ധിച്ച കുറ്റപത്രവും മൊഴിപ്പകര്‍പ്പും പുറത്തുവന്നിട്ടുണ്ട്. 2016 ഏപ്രില് മുതല് 2017 ജനുവരിയില് പെൺകുട്ടി മരിക്കുന്നതുവരെ പീഡനത്തിനിരയായി. പെണ്‍കുട്ടിയുടെയും വല്യമ്മയുടെയും പ്രതികളുടെയും വീട്ടിൽവച്ച് പീഡനത്തിന് ഇരയായെന്നു കുറ്റപത്രത്തില് പറയുന്നതായി ഏഷ്യാനെറ്റ് ന്യൂസ് റിപ്പോർട്ട് ചെയ്യുന്നു. കുറ്റപത്രത്തില് ഇളയ പെണ്‍കുട്ടിയുടെ മൊഴി രേഖപ്പെടുത്തിയിട്ടില്ല. കേസില് 57 സാക്ഷികള് മൊഴി നല്‍കിയിട്ടുണ്ട്. പെണ്‍കുട്ടി പീഡനത്തിന് ഇരയായെന്ന് ഏഴ് പേരാണ് മൊഴി നല്‍കിയത്. പ്രതികൾ പെൺകുട്ടിയുടെ വീട്ടിൽ നിരന്തരം പോകാറുണ്ടെന്ന് മൊഴി നൽകിയത് 10 പേരാണ്.\nRead Also: പി.ജയരാജന് മരണദൂതനെന്ന് ചെന്നിത്തല; വേട്ടയാടലിന്റെ തുടർച്ചയെന്ന് ജയരാജൻ\nസിങ്കപെണ്ണാവാൻ നയൻതാരയല്ലാതെ മറ്റാരാണ് യോഗ്യ? ‘ബിഗിൽ’ ചർച്ചകളിൽ നിറയുമ്പോൾ


മുല്ലപ്പെരിയാര് ഉന്നതാധികാര സമിതി റിപ്പോര്‍ട്ട് പുതിയ ഡാമിന് അനുകൂലമെന്ന് മുഖ്യമന്ത്രി\nMay 9, 2012 കേരളം\nതിരുവനന്തപുരം: മുല്ലപ്പെരിയാര് ഉന്നതാധികാര സമിതിയുടെ റിപ്പോര്‍ട്ട് പുതിയ ഡാമിന് അനുകൂലമെന്ന് മുഖ്യമന്ത്രി ഉമ്മന് ചാണ്ടി. സുപ്രീം കോടതിയില് പുതിയ ഡാമിനായി നിലപാടെടുക്കും. പുതിയ ഡാം നിര്‍മിക്കാനുള്ള ചെലവ് കേരളം വഹിക്കും. അതേസമയം ജസ്റ്റിസ് കെ.ടി.തോമസിനെ മുഖ്യമന്ത്രി പിന്തുണച്ചു. വിയോജനക്കുറിപ്പില് അദ്ദേഹം കേരളത്തിന്റെ നിലപാടുകള് വ്യക്തമാക്കിയിട്ടുണ്ടെന്ന് മന്ത്രിസഭായോഗ തീരുമാനങ്ങള് വിശദീകരിക്കവേ മുഖ്യമന്ത്രി പറഞ്ഞു.\nഅണക്കെട്ടിന്റെ സുരക്ഷയുടെ കാര്യം പ്രതിപാദിക്കുന്ന ഒരുഭാഗത്തുമാത്രം അദ്ദേഹം വേണ്ടരീതിയില് പറഞ്ഞിട്ടില്ല. എന്നാല് വിയോജനക്കുറിപ്പില് അണക്കെട്ടിലെ ജലനിരപ്പ് 136 അടിയില് കൂടരുതെന്ന് അദ്ദേഹം വ്യക്തമാക്കിയിട്ടുണ്ട്. ഇത് സാധൂകരിക്കാന് അദ്ദേഹം ചൂണ്ടിക്കാട്ടിയിട്ടുള്ള ആറു കാരണങ്ങള് മുഴുവന് സംസ്ഥാനത്തിന്റെ വാദങ്ങളാണെന്നും മുഖ്യമന്ത്രി പറഞ്ഞു. ജസ്റ്റിസ് കെ.ടി.തോമസ് കേരളത്തിന്റെ പ്രതിനിധിയാണ്. പക്ഷേ സംസ്ഥാനത്തിന്റെ അഭിഭാഷകനായി നില്‍ക്കണമെന്ന് പറയാനാകില്ലെന്നായിരുന്നു റിപ്പോര്‍ട്ടിലെ പരാമര്‍ശങ്ങളെക്കുറിച്ചുള്ള കൂടുതല് ചോദ്യങ്ങള്‍ക്ക് മുഖ്യമന്ത്രിയുടെ മറുപടി.\nപുതിയ അണക്കെട്ടിന് പച്ചക്കൊടി കിട്ടിയിരിക്കുകയാണ്. സുപ്രീം കോടതിയില് അതിനുവേണ്ടി ശക്തമായ നിലപാട് കേരളം സ്വീകരിക്കും. ഇക്കാര്യത്തില് അവസാനവാക്ക് സുപ്രീം കോടതിയുടേതാണെന്നും മുഖ്യമന്ത്രി പറഞ്ഞു. പുതിയ അണക്കെട്ടിന്റെ നിര്‍മാണ ചെലവ് സംസ്ഥാനം വഹിക്കണമെന്നാണ് റിപ്പോര്‍ട്ടില് പറയുന്നത്. സര്‍ക്കാര് അതിനു തയാറാണെന്നും മുഖ്യമന്ത്രി കൂട്ടിച്ചേര്‍ത്തു.


നൃത്തം ചെയ്യുന്ന കാലുകൊണ്ട് ഫഹദിനെ വരച്ച് അശ്വതി - Janayugom Online\nAugust 07, 2021, 10:12 pm\nനൃത്തം ചെയ്യുന്ന കാലുകൊണ്ട് ഫഹദിനെ വരച്ച് അശ്വതി\nനടൻ ഫഹദ് ഫാസിലിന് പിറന്നാൾ സമ്മാനമായി അശ്വതി ഒരുക്കിയത് അപൂർവ കലാവിരുന്ന്. കാലുകൊണ്ട് ഫഹദിന്റെ ചിത്രം വരച്ചാണ് നിയമവിദ്യാർത്ഥിനിയായ അശ്വതി കൃഷ്ണ ഇഷ്ടനടന് സമ്മാനമൊരുക്കിയത്. വെറുതെ കാലുകൊണ്ട് ചിത്രം വരയ്ക്കുകയല്ല, നൃത്തം ചെയ്തുകൊണ്ടാണ് അശ്വതിയുടെ ചിത്രരചന എന്നതാണ് അപൂർവത.\nകാലുകൊണ്ട് ചിത്രം വരയ്ക്കുകയും ഒപ്പം നൃത്തവും ചെയ്യുന്നത് വലിയ ബുദ്ധിമുട്ടുള്ള ദൗത്യമാണ്. പെയിന്റിന് മുകളിൽ നിന്നുകൊണ്ട് നൃത്തം ചെയ്യുമ്പോൾ തെന്നി വീഴാനുള്ള സാധ്യതയും കൂടുതലാണ്. ഈ പരിമിതികളിൽ നിന്നുകൊണ്ട് കഠിന പരിശ്രമത്തിലൂടെയാണ് നർത്തകിയും ചിത്രകാരിയുമായ അശ്വതി ചിത്രം രൂപപ്പെടുത്തിയത്. ഫഹദ് ഫാസിലിന്റെ പിറന്നാൾ ദിവസമായ ഇന്ന് സമ്മാനമായി നൽകാൻ എട്ടടി വലുപ്പമുള്ള തുണിയിൽ അക്രിലിക് കളർ ഉപയോഗിച്ച് ചിത്രമൊരുക്കിയതിൽ അഭിമാനമുണ്ടെന്ന് അശ്വതി പറഞ്ഞു. ഒരുമണിക്കൂർ സമയമെടുത്താണ് ചിത്രം പൂർത്തിയാക്കിയത്.\nതിരുവള്ളൂർ മാടവനയിൽ താമസിക്കുന്ന അശ്വതി പൊയ്യയിലുള്ള എഐഎം കോളജിലെ നാലാം വർഷ വിദ്യാർത്ഥിനിയാണ്. തികഞ്ഞ കലാപാരമ്പര്യമുള്ള കുടുംബത്തിലെ അംഗമാണ്.\nശിൽപിയും ചിത്രകാരനുമായ ഡാവിഞ്ചി സുരേഷ് പിതൃസഹോദരനാണ്. നൂറ് മാധ്യമങ്ങളിൽ ചിത്രം തീർക്കുക എന്ന ദൗത്യം തുടരുന്ന സുരേഷ് കഴിഞ്ഞദിവസം സ്വർണാഭരണം കൊണ്ട് മുൻരാഷ്ട്രപതി എ പി ജെ അബ്ദുൾ കലാമിന്റെ രൂപം തീർത്തിരുന്നു. ഡാവിഞ്ചി ഉണ്ണികൃഷ്ണനാണ് അശ്വതിയുടെ പിതാവ്. അമ്മ: ശോഭ.\nEnglish Summary: Ashwathy draws Fahad with her dancing legs\ndancing Doctors dance\nപങ്കാളിത്ത പെൻഷൻ: പുനഃപരിശോധനാ റിപ്പോർട്ട് പ്രസിദ്ധീകരിക്കണമെന്ന് ജോയിന്റ് കൗൺസിൽ\nകോവിഡ് വാക്സിന് പ്രത്യുല്പാദന ശേഷിയെ ബാധിക്കുമോ? ഗര്‍ഭിണികള് എന്തുകൊണ്ട് വാക്സിന് എടുക്കണം?\nതൃശൂരില് കൂടുതല് ഇളവുകള്: തുണിക്കടകള് ബുധനാഴ്ച തുറക്കാം, സൂപ്പര് മാര്‍ക്കറ്റുകളില് ഹോം ഡെലിവറി\nഏറ്റുമാനൂരില് വി എൻ വാസവൻ വിജയത്തിലേക്ക്\nമാധ്യമപ്രവർത്തകനെ പൊലീസുകാര് കുത്തിക്കൊലപ്പെടുത്തി


പ്ലസ് വണ് ഓണ്‍ലൈന് അപേക്ഷ സ്വീകരിച്ചു തുടങ്ങി: എങ്ങോട്ടെന്നറിയാതെ 1862 പേര് :: Janmabhumi Daily\nപ്ലസ് വണ് ഓണ്‍ലൈന് അപേക്ഷ സ്വീകരിച്ചു തുടങ്ങി: എങ്ങോട്ടെന്നറിയാതെ 1862 പേര്\nThursday 18 May 2017 10:40 pm IST\nകാസര്‍കോട്: ജില്ലയില് പ്ലസ് വണ് പ്രവേശനത്തിന് ഓണ്‍ലൈന് അപേക്ഷ സ്വീകരിച്ചു തുടങ്ങി. എസ്എസ്എല്‍സി പരീക്ഷയെഴുതിയവരില് 18774 പേര് ഉന്നതവിദ്യാഭ്യാസത്തിന് അര്‍ഹത നേടിയിട്ടുണ്ട്. പക്ഷെ ജില്ലയില് ഹയര് സെക്കന്‍ഡറി വിഭാഗത്തില് നിലവില് സര്‍ക്കാര്, എയ്ഡഡ്, അണ്‍എയ്ഡഡ് മേഖലകളിലായി പ്ലസ് വണിന് 16912 സീറ്റുകള് മാത്രമാണുള്ളത്. ഇന്നലെ വൈകിട്ട് വരെ ഓണ്‍ലൈനായി 16845 പേര് അപേക്ഷ നല്‍കിയതില് 16658 അപേക്ഷകള് സ്വീകരിക്കപ്പെട്ടിട്ടുണ്ട്. എസ്എസ്എല്‍സി പാസ്സായവരില് അപേക്ഷ നല്‍കാന് 1929 പേര് ബാക്കിയുണ്ട്. ആകെ 106 ഹയര്‍സെക്കന്‍ഡറി സ്‌കൂളുകളാണ് ഉള്ളത്. ഇതില് യഥാക്രമം 64 സര്‍ക്കാറും, 24 എയ്ഡഡും, 16 അണ്‍എയ്ഡഡും, സ്‌പെഷല്, റസിഡന്‍ഷ്യല് വിഭാഗത്തില് ഒരോന്നും വീതമാണുള്ളത്. സര്‍ക്കാര് മേഖലയില് 10260 സീറ്റുകളില് മെരിറ്റില് 9931നും, സ്‌പോര്‍ട് 329 നും ആണ് ഉള്ളത്. എയ്ഡഡ് വിഭാഗത്തില് 2880 സീറ്റില് മെരിറ്റ് 2770, സ്‌പോര്‍ട്‌സ് 110 ആണ്. മാനേജ്‌മെന്റ് 1128, കമ്യൂണിറ്റി 372 ചേരുമ്പോള് ആകെ 4380 സീറ്റുകളാണുള്ളത്. അണ്‍എയ്ഡഡ് മേഖലയില് 2272 സീറ്റുകളുമുണ്ട്. ജില്ലയില് പ്ലസ് വണ്ണിന് സയന്‍സ്, ഹ്യുമാനിറ്റീസ്, കൊമേഴ്‌സ് വിഭാഗങ്ങളിലായി സര്‍ക്കാര് മേഖലയില് യഥാക്രമം 58, 53, 60, എയ്ഡഡ് 40, 15, 18, അണ്‍എയ്ഡഡ് 18, 7, 20 എന്നിങ്ങനെയാണ് ബാച്ചുകളുള്ളത്. സര്‍ക്കാര്, എയ്ഡഡ് മേഖലകളില് ആകെ 13140 മെരിറ്റ് സീറ്റുകളാണുള്ളത്. ഇതില് സയന്‍സ് 5052, ഹ്യൂമാനിറ്റീസ് 3774, കൊമേഴ്‌സ് 4314 ആണ്. നോണ്‍മെരിറ്റ് സീറ്റില് സയന്‍സ്, ഹ്യുമാനിറ്റീസ്, കൊമേഴ്‌സ് വിഭാഗങ്ങളിലായി മാനേജ്‌മെന്റിന് യഥാക്രമം 612, 234, 282, കമ്യൂണിറ്റി വിഭാഗത്തില് 216, 72, 84, അണ്‍എയ്ഡഡിന് 936, 350, 986 സീറ്റുകളാണുള്ളത്. സ്‌കൂളുകളില് സീറ്റ് ലഭിക്കാത്ത 1862 പേര്‍ക്ക് സമാന്തര വിദ്യാഭ്യാസ മേഖലയെ ആശ്രയിക്കേണ്ടിവരും. ഇവര്‍ക്ക് ഓപ്പണ് സ്‌കീമില് പ്ലസ്ടു പരീക്ഷയെഴുതുവാനുള്ള സംവിധാനം സര്‍ക്കാര് സജ്ജീകരിക്കാറുണ്ട്. അപോക്ഷ സമര്‍പ്പിക്കുവാനും അതിന്റെ പ്രിന്റൗട്ട് അനുബന്ധ രേഖകള് സഹിതം വെരിഫിക്കേഷനായി ജില്ലയിലെ ഏതെങ്കിലും ഗവണ്‍മെന്റ്/എയ്ഡഡ് ഹയര്‍സെക്കന്‍ഡറി സ്‌കൂളുകളില് സമര്‍പ്പിക്കാനുള്ള അവസാന തീയതി മെയ് 22 ആണ്. ഏകജാലക പ്രവേശനത്തിന്റെ ട്രയല് അലോട്ട്‌മെന്റ് മെയ് 29നും, ആദ്യ അലോട്ട്‌മെന്റ് ജൂണ്5നും ആണ്. ജൂണ് 14 ന് ക്ലാസ്സുകള് ആരംഭിക്കാനുള്ള ശ്രമമാണ് സര്‍ക്കാര് നടത്തുന്നത്. സ്‌പോര്‍ട്‌സ് മികവ് രജിസ്‌ട്രേഷനും വെരിഫിക്കേഷനും 18 വരെ നടക്കും. ഈ വിഭാഗത്തില് ഓണ്‍ലൈന് രജിട്രേഷന് മെയ് 19 ന് ആരംഭിക്കും. അവസാന തീയ്യതി 30 ആണ്. ജൂണ്6ന് സ്‌പോര്‍ട്‌സ് ക്വാട്ടയില് ആദ്യ അലോട്ട്‌മെന്റ് നടക്കും. മുഖ്യ അവസാന അലോട്ട്‌മെന്റ് തീയതി ജൂണ് 12 ആണ്. സ്‌പോര്‍ട്‌സ് ക്വാട്ടയിലൂടെയുള്ള അവസാന പ്രവേശന തീയതി ജൂണ് 29 ആണ്. പ്ലസ് വണ് പ്രവേശന നടപടിക്രമങ്ങള് ജൂലൈ 22ന് അവസാനിപ്പിക്കും.\nപ്ലസ് വണ് പ്രവേശനം; അപേക്ഷകള് സ്വീകരിച്ചു തുടങ്ങി\nപ്ലസ് വണ് ഏകജാലകം: ഓണ്‍ലൈന് അപേക്ഷ മെയ് ആറു മുതല്\nജനസമ്പര്‍ക്ക പരിപാടി: അപേക്ഷ സ്വീകരിച്ചു തുടങ്ങി\nപ്ലസ് വണ് ഫലം പ്രസിദ്ധീകരിച്ചു\nആശങ്കയില് പ്ലസ് വണ്\nപ്ലസ് വണ് സീറ്റ് വര്‍ദ്ധിപ്പിക്കണം


ഇരുട്ടടിയായി ഇന്ധനവില ; തുടർച്ചയായ പന്ത്രണ്ടാം ദിവസവും വില കൂട്ടി – Jaihind TV\nഇരുട്ടടിയായി ഇന്ധനവില ; തുടർച്ചയായ പന്ത്രണ്ടാം ദിവസവും വില കൂട്ടി\nകൊവിഡ് പ്രതിസന്ധിയില് നട്ടം തിരിയുന്ന ജനങ്ങള്‍ക്ക് ഇരുട്ടടിയായി ഇന്ധന വില തുടർച്ചായി കൂട്ടി എണ്ണക്കമ്പനികള്. രാജ്യാന്തര വിപണിയില് വില കുറഞ്ഞിട്ടും ഇന്ധനവില കൂട്ടുകയാണ് എണ്ണക്കമ്പനികള് ചെയ്യുന്നത്. തുടർച്ചയായ 12-ാം ദിവസവും രാജ്യത്ത് ഇന്ധനവില കൂട്ടി. ആറര രൂപയിലധികമാണ് കഴിഞ്ഞ 12 ദിവസം കൊണ്ട് ഇന്ധനവിലയിലുണ്ടായ വർധന.\n12 ദിവസം കൊണ്ട് ഒരു ലിറ്റര് ഡീസലിന്6രൂപ 68 പൈസയും പെട്രോളിന്6രൂപ 53 പൈസയുമാണ് കൂടിയത്. ഇതോടെ ഒരു ലിറ്റർ പെട്രോളിന്‍റെ വില സംസ്ഥാനത്ത് ഏകദേശം 80 രൂപയോളമായി. ലോക്ക്ഡൗണ് മൂലമുള്ള പ്രതിസന്ധി മറികടക്കാന് എക്സൈസ് തീരുവ അടയ്ക്കുന്നതിന് കൂടുതല് സമയം ആവശ്യപ്പെട്ട് എണ്ണ കമ്പനികള് കേന്ദ്രത്തെ സമീപിക്കുകയും ചെയ്തു. ചൈനയില് വീണ്ടും കൊവിഡ് റിപ്പോര്‍ട്ട് ചെയ്തതോടെയാണ് രാജ്യാന്തര വിപണിയില് അസംസ്കൃത എണ്ണവില കുറഞ്ഞത്.\nഅതേസമയം രാജ്യാന്തര വിപണിയില് ക്രൂഡോയില് വില ബാരലിന് 33 ഡോളറില് നിന്ന് 19 ഡോളറായി കുത്തനെ കുറഞ്ഞിട്ടും ജനത്തെ പിഴിയുന്ന നയമായിരുന്നു കേന്ദ്രം സ്വീകരിച്ചത്. ക്രൂഡ് ഓയില് വില കുറഞ്ഞപ്പോള് എക്സൈസ് തീരുവ കൂട്ടുകയാണ് കേന്ദ്രം ചെയ്തത്. ക്രൂഡ് ഓയില് വല ബാരലിന് 19 ഡോളറായി കുറഞ്ഞപ്പോള് കേന്ദ്രം എക്സൈസ് തീരുവ പെട്രോളിന് 10 രൂപയും ഡീസലിന് 13 രൂപയും കൂട്ടിയതോടെ വിലയിടിവിന്‍റെ നേട്ടം ഉപഭോക്താക്കള്‍ക്ക് ലഭിച്ചില്ല. ലോക്ക്ഡൗണ് അവസാനിച്ചതിന് പിന്നാലെ ക്രൂഡ് ഓയില് വില 41 ഡോളറായി ഉയർന്നു. ഇതിന്‍റെ അമിതഭാരവും ഉപഭോക്താക്കളില് അടിച്ചേല്‍പ്പിക്കുകയാണ് ഇപ്പോള്.


Redwine Malayalam: ഉള്ളി തിന്നരുതെന്ന് സുപ്രീം കോടതി\nദില്ലി: ഉള്ളി തിന്നുന്നത് കുറച്ചാല് ഉള്ളിവിലയും താനേ കുറയുമെന്ന് സുപ്രീം കോടതി. ഉള്ളിയുടെയും പച്ചക്കറിയുടെയും വിലക്കയറ്റം നിയന്ത്രിക്കണമെന്നാവശ്യപ്പെട്ട് സമര്‍പ്പിച്ച പൊതുതാല്‍പര്യ ഹര്‍ജി പരിഗണിക്കുകയായിരുന്നു പരമോന്നത കോടതി. ഇതിനുള്ള കോടതിയുടെ മറുപടി രസകരമായിരുന്നു. ഉള്ളി തിന്നുന്നത് നിര്‍ത്തൂ, വില കുറയും - ബി എസ് ചൗഹാന് അധ്യക്ഷനായ ബഞ്ച് പറഞ്ഞു.\nകഴിഞ്ഞ വര്‍ഷം ആഗസ്ത് - ഒക്ടോബര് മാസങ്ങളില് ഉള്ളിവില വാണം പോലെ കുതിച്ചുയര്‍ന്ന് നൂറുരൂപയോളം എത്തിയിരുന്നു. കനത്ത മഴയില് ആന്ധ്രപ്രദേശ്, ഗുജറാത്ത്, മഹാരാഷ്ട്ര, കര്‍ണാടക തുടങ്ങിയ സ്ഥലങ്ങളിലെ ഉത്പാദനത്തില് കുറവുണ്ടായതാണ് വിപണിയില് ഉള്ളിയുടെ ഡിമാന്‍ഡ് കൂട്ടിയത്. ദില്ലിയില് 90, ഭോപ്പാല്, ചണ്ഡീഗഡ് തുടങ്ങിയ സ്ഥലങ്ങളില് 80 എന്നിങ്ങനെയായിരുന്നു ഒക്ടോബര് മാസത്തില് ഉള്ളിവില.\nവില കൂടിയതോടെ മറ്റ് രാജ്യങ്ങളിലേക്കുള്ള ഉള്ളി കയറ്റുമതി ഗണ്യമായി കുറച്ചിരുന്നു. 2013 ല് ഏപ്രില് മുതല് നവംബര് വരെയുള്ള മാസങ്ങളില് 8.53 ലക്ഷം ടണ് ഉള്ളിയാണ് കയറ്റുമതി ചെയ്തത്. 2012 ല് ഇതേ കാലയളവില് 18.22 ലക്ഷം ടണ് ഉള്ളി വിദേശ രാജ്യങ്ങളിലേക്ക് കയറ്റുമതി ചെയ്തിരുന്നു. ഇതോടൊപ്പം ചൈന, ഈജിപ്ത് തുടങ്ങിയ സ്ഥലങ്ങളില് നിന്നും ഉള്ളി ഇറക്കുമതി ചെയ്യാനും ഇക്കാലത്ത് കേന്ദ്രം ശ്രമം നടത്തിയിരുന്നു. ഓംലെറ്റില് ഉള്ളിയിടാത്തതിന് തട്ടുകടക്കാരനെ വെടിവെക്കുക, ഉള്ളി വാങ്ങാനായി പതിനായിരം രൂപ ലോണെടുക്കുക, ഹോട്ടലില് വെയിറ്ററോട് ഉള്ളി ചോദിച്ച യുവാവിനെ മര്‍ദ്ദിക്കുക തുടങ്ങിയ രസകരമായ സംഭവങ്ങള് ഉള്ളിവില കൂടിയ കാലത്ത് റിപ്പോര്‍ട്ട് ചെയ്യപ്പെട്ടിരുന്നു. ഉള്ളിയുമായി പോയിരുന്ന വാഹനം കവര്‍ച്ചക്കാര് തട്ടിക്കൊണ്ടുപോയ സംഭവവും ഉണ്ടായിട്ടുണ്ട്.\nPosted by sj at 1:26 AM


ലോക്ക് ഡൗൺ തുറക്കുന്ന വാതിലുകള് | Covid 19 actor Premkumar write\nThiruvananthapuram, First Published 4, Apr 2020, 3:09 PM\nലോക്ക് ഡൗൺ മനുഷ്യന്റെ മുമ്പിൽ തുറക്കുന്ന വാതിലുകള് ഏതൊക്കെയാണെന്ന് നടൻ പ്രേംകുമാര് എഴുതുന്നു.\nആഘോഷങ്ങളും ആരവവുമായി ഉത്സവമായിരുന്ന മനുഷ്യ ജീവിതത്തിൽ പെട്ടെന്നുണ്ടായ ഒരു സഡൻ ബ്രേക്കായിരുന്നു ലോക്ക് ഡൌണ്. എല്ലാത്തരം തിരക്കുകളിൽ നിന്നും മനുഷ്യൻ മാറിനിന്ന് വീടും പരിസരവുമായി ഒതുങ്ങി നിൽക്കുന്ന കാലം. പരസ്‍പരം സ്‍നേഹിച്ചും സഹായിച്ചും ഒന്നായി നില്‍ക്കേണ്ട സമയം. ചുറ്റുമുള്ള സമൂഹത്തിനെ പറ്റി കരുതലുണ്ടാവാനും ചിന്തിക്കാനുമുള്ള അവസരം. പ്രകൃതിയിലേയ്ക്ക് തിരിഞ്ഞു നോക്കുവാൻ കിട്ടിയ അവസരം. അങ്ങനെ ലോക്ക് ഡൗൺ മനുഷ്യന്റെ മുമ്പിൽ തുറക്കുന്ന വാതിൽ വലുതാണ്.\nചൈനയിലെ വുഹാനിലെ ഹുവാനൻ മത്സ്യ മാർക്കറ്റിൽ നിന്ന് തുടങ്ങി ലോകത്തെ മുഴുവൻ വിറപ്പിച്ചുകൊണ്ടിരിക്കുകയാണ് കൊറോണ വൈറസ്. ആണവായുധങ്ങൾ കുന്നുകൂടിയിരിക്കുന്ന വൻ രാജ്യങ്ങള് പോലും ഇപ്പോഴത്തെ വെറും വൈറസിന് മുമ്പിൽ ഭയന്ന് നിൽക്കുന്നു. ചൈനയിൽ തുടങ്ങി ഇറാനും ഇറ്റലിയും അമേരിക്കയും സ്‍പെയിനും അങ്ങനെ ലോക രാജ്യങ്ങൾ പലതും കടന്ന് ഇന്ത്യയിലും കൊറോണ വ്യാപിച്ചിരിക്കുന്നു. ചൈനയടക്കം രോഗം വ്യാപിച്ചപ്പോൾ നമ്മൾ ടിവിയിലൂടെ കാഴ്‍ചകൾ കണ്ട് രസിച്ചു. ഇതൊന്നും നമ്മുക്ക് വരില്ലെന്ന് വിചാരിച്ചു. പക്ഷെ ഇപ്പോൾ കാര്യങ്ങൾ എവിടെയെത്തിയാണ് നിൽക്കുന്നത്? കൊറോണ വൈറസ് നമ്മുടെയെല്ലാം വീടിന്റെ വാതിക്കൽ എത്തിയിരിക്കുന്നു. ഇതിൽ നിന്ന് നമ്മൾ പഠിക്കേണ്ട ചില പാഠങ്ങൾ ഇല്ലേ? പല മനുഷ്യരും ഇനിയും സാഹചര്യങ്ങളുടെ പ്രാധാന്യം മനസിലാക്കത്തത് വേദനയുളവാക്കുന്ന കാര്യമാണ്.\nഒരു വലിയ ദുരന്തമുഖത്താണ് നമ്മുടെ ലോകം. ഇറ്റലിയിലും അമേരിക്കയിലും മറ്റ് രാജ്യങ്ങളിലും എത്രയോ മനുഷ്യജീവനുകളാണ് ഓരോ നിമിഷവും പൊലിഞ്ഞു വീഴുന്നത്. മൂന്നാം ലോക മഹായുദ്ധമെന്നാണ് പല രാജ്യങ്ങളും രോഗത്തെ വിശേഷിപ്പിച്ചിരിക്കുന്നത്. ജാതി- മത- വർണ്ണ- വർഗ വിത്യാസമില്ലാതെ മനുഷ്യരെയെല്ലാം ഒരേ കുഴിമാടത്തിൽ കൂട്ടമായി കുഴിച്ച് മൂടുന്നത് മാധ്യമങ്ങൾ വഴി തത്സമയം കാണുന്ന നമ്മൾ ഇനിയു അപകടത്തിന്റെ വ്യാപ്‍തി മനസിലാക്കിയിട്ടില്ല. പലരും ലാഘവത്തോടെയാണ് കാര്യങ്ങൾ നോക്കികാണുന്നത്. ശരിക്കും ലോകം തന്നെ അടച്ചിട്ടുള്ള ഒരു ലോക്ക് ഡൗണാണ് നമുക്ക് മുമ്പിലുള്ളത്.\nഞാൻ താമസിക്കുന്നത് തിരുവനന്തപുരം കഴക്കൂട്ടത്താണ്. എന്റെ തൊട്ടടുത്തുള്ള പോത്തൻകോട് എന്ന സ്ഥലത്താണ് കോവിഡ് ബാധിച്ച് ഒരു മനുഷ്യൻ മരിച്ചത്. എന്നെ സംബന്ധിച്ച് വളരെ ഷോക്കായ ഒരു വാർത്തയായിരുന്നു അത്. സാമൂഹിക അകലം പാലിക്കുകയെന്നതാണ് മഹാമാരിയെ ചെറുക്കാനുള്ള ഏറ്റവും മികച്ച വഴി. അത് പാലിക്കാൻ നമ്മൾ ഓരോരുത്തരും ബാധ്യസ്ഥരാണ്. നമ്മുടെ പ്രധാനമന്ത്രി, മുഖ്യമന്ത്രി ആരോഗ്യമന്ത്രി, ഡോക്ടർമാർ, നഴ്‍സുമാർ, ആരോഗ്യപ്രവർത്തകർ,പൊലീസ് സേന ഇവരെല്ലാം പറയുന്ന നിർദേശങ്ങൾ പാലിക്കാൻ നമ്മൾ തയ്യാറാവണം. കോവിഡ് 19 എന്ന ഈ മഹാമാരികാലത്ത് ഇവർ ഓരോരുത്തരുടെയും പ്രവർത്തനങ്ങൾ എത്ര അഭിനന്ദിച്ചാലും മതിയാകില്ല. നമ്മൾ പറയുന്ന ബ്രേക്ക് ദി ചെയ്നിലൂടെ രോഗത്തിന്റെ കണ്ണികൾ പൊട്ടിക്കാൻ എല്ലാരും ഒത്തൊരുമയോടെ തയ്യാറാവണം. ഇത് അതിജീവനത്തിനായുള്ള പോരാട്ടമാണ്. അത് എല്ലാ മനുഷ്യർക്കും ബാധകമാണ്. നമ്മുടെ സർക്കാർ സംവിധാനങ്ങൾ നൽകുന്ന നിർദേശങ്ങൾ പാലിച്ച് വീട്ടിലിരിക്കുകയെന്നതാണ് ഒരു പൗരൻ എന്ന നിലയിൽ നമുക്ക് ഇപ്പോൾ ചെയ്യുവാൻ കഴിയുന്ന കാര്യം അത് പാലിക്കാൻ നമ്മൾ തയ്യാറാവണം.\nപലരും ലോക്ക് ഡൗൺ ദിനങ്ങൾ വീട്ടിലിരിക്കുന്നത് മടുപ്പായി പറയുന്നത് കേൾക്കുമ്പോൾ അത്ഭുതം തോന്നുന്നു. സ്വന്തം വീട്ടിൽ കഴിയുന്നത് ഒരു ശിക്ഷയായാണ് പലരും കരുതുന്നത്. സ്വന്തം വീട്ടിലിരിക്കുക എന്നത് വലിയ കാര്യമായി കാണുന്നയാളാണ് ഞാൻ. നേരത്തെ സിനിമയില്ലാത്തപ്പോൾ പലപ്പോഴും ഞാൻ വീട്ടിലിരുന്നിട്ടുണ്ട്. അന്നൊക്കെ യഥേഷ്‍ടം പുറത്ത് പോകുവാൻ കഴിയുമായിരുന്നു. പക്ഷെ ഇപ്പോൾ മൊത്തം ലോക്ക് ഡൗണാണ്. നമ്മുടെ വീട്ടുകാർക്കൊപ്പം ചിലവിടാൻ കിട്ടിയ നല്ല അവസരമാണ്. അത് നന്നായി നമ്മൾ വിനിയോഗിക്കണം. ആറ് മാസം മുമ്പാണ് എന്റെ അച്ഛൻ മരണപ്പെട്ടത്. അച്ഛന്റെ ആ ഓർമ്മകളിൽ അമ്മയോടും ഭാര്യയോടും കുഞ്ഞിനൊടുമൊപ്പം സമയം ചെലവിടുന്നു. അത് വലിയ ആശ്വാസമായാണ് എനിക്ക് അനുഭവപ്പെടുന്നത്.\nസർക്കാർ നിർദേശങ്ങൾ പൂർണ്ണമായും പാലിക്കുകയെന്നതാണ് വീട്ടിലിരിക്കുമ്പോൾ ഞാൻ ചെയ്യുന്നത്. വ്യക്തിശുചിത്വം ഉറപ്പാക്കാനും കൈകൾ ഇടയ്ക്കിടെ സോപ്പിട്ട് കഴുകാനും നമ്മൾ ശ്രമിക്കണം. ഇത്തരം സാഹചര്യങ്ങളിലൂടെ നമുക്ക് വൈറസിനെ ചെറുക്കാൻ സാധിക്കും. രോഗം നമ്മളെ തേടി വരുന്നതല്ലാ, നമ്മൾ മറ്റുള്ളവരിൽ നിന്ന് പകർന്ന് വാങ്ങി നമ്മുടെ വീടുകളിലേയ്ക്ക് കൊണ്ടുവരുകയാണ്. ഇത് തടയാൻ സാധിക്കുന്നത് ലോക്ക് ഡൌണിലൂടെ മാത്രമാണ്. സാമൂഹിക അകലം പാലിക്കാൻ ശ്രമിക്കണം. ഭയന്നോടുകയല്ല വേണ്ടത് . മഹാ പ്രളയങ്ങളെയും പ്രകൃതി ദുരിന്തങ്ങളെയും പകർച്ച വ്യാധികളെയും ചെറുത്തു തോൽപ്പിച്ചവരാണ് നമ്മൾ മലയാളികൾ, ഒരിമിച്ച് ഒരു മനസോടെ നിന്നാൽ കൊറോണ വൈറസിനെയും നമുക്ക് തോൽപ്പിക്കാനാവും.\nനമ്മുടെ കൊച്ചു കേരളത്തിലെ മെഡിക്കൽ രംഗത്തെ പ്രവർത്തനങ്ങൾ ഒന്ന് നോക്കൂ. എത്ര ക്രിയാത്മായാണ് അവരുടെ പ്രവർത്തനങ്ങൾ. ലോക രാജ്യങ്ങൾ പോലും നമ്മുടെ മെഡിക്കൽ രംഗത്തെ അഭിനന്ദിക്കുന്നത് ശരിക്കും അഭിമാനമുളവാക്കുന്ന കാര്യമാണ്. പ്രതിരോധ പോരാട്ടത്തിൽ ഒന്നിച്ച് നിൽക്കുകയെന്നതാണ് നമ്മൾ ഓരോരുത്തരുടെയും കടമ. നമുക്ക് രോഗം പകരില്ലെന്നും നമ്മളിലൂടെ രോഗം മറ്റുള്ളവരിലേയ്ക്ക് എത്തുകയില്ലെന്നും ഉറപ്പാക്കാൻ നമുക്ക് ബാധ്യതയുണ്ട്. എന്നെ ഞാനാക്കിയ സമൂഹത്തോട് എനിക്ക് ഒരു കടമയുണ്ട്. അത് കൊണ്ട് തന്നെ ലോക്ക് ഡൌണ് സമയത്ത് വീട്ടിലിരിക്കുക എന്ന കടമ ഞാൻ പൂർണ്ണമായും പാലിക്കുന്നു. നമ്മുടെ ചുറ്റം രോഗം സ്ഥിരീകരിച്ചവരെ പലരും ഒറ്റപ്പെടുത്തുന്നതായി കാണുന്നുണ്ട്. ഒരിക്കലും അങ്ങനെ ആരും ചെയ്യരുത്. അവരും നമ്മുടെ സഹോദരങ്ങളാണെന്നുള്ള ബോധ്യം വേണം.\nഇപ്പോൾ നമ്മുടെ സ്വന്തം വീടുകളിൽ കഴിയുന്നത് വഴി വലിയ ഒരു ഉത്തരവാദിത്തമാണ് നമ്മൾ നിർവഹിക്കുന്നത്. ഒരു വലിയ ജനസമൂഹത്തെ രക്ഷിക്കാനുള്ള ഉത്തരവാദിത്തം. ഇപ്പോൾ പകൽ സമയത്ത് ഞാൻ വീടിന് ചുറ്റും നടക്കും , ഇളം വെയിലേറ്റുള്ള ആ നടത്തത്തിന് ഒരു പ്രത്യേക അനുഭൂതിയാണ്. നിങ്ങളിൽ എത്രയാളുകൾ ശ്രദ്ധിച്ചെന്നറിയില്ല. നമ്മുടെ അന്തരീക്ഷം എത്ര മനോഹരമായിരിക്കുന്നു. കിളികളുടെ ശബ്‍ദം തിരിച്ചു വന്നിരിക്കുന്നു. നമ്മുടെ ജലാശയങ്ങളിലും എല്ലായിടത്തുമുള്ള മലിനീകരണം കുറഞ്ഞിരിക്കുന്നു. പൊടിപടലങ്ങൾ കുറഞ്ഞിരിക്കുന്നു. ഭൂമി മനുഷ്യന് മാത്രമല്ല മറ്റു ജീവജാലങ്ങൾക്ക് കൂടിയുള്ളതാണെന്നുള്ള ഒരു ഓർമ്മപ്പടുത്തലുകൂടിയാണ് ഇപ്പോഴത്തെ കാലം. ഭാര്യയുടെ പച്ചക്കറി ക്യഷിയിലും, അടുക്കള പണികളിലും സഹായിച്ചും കുഞ്ഞിനൊപ്പം സമയം ചിലവിട്ടും ശരിക്കും എനിക്ക് ഇപ്പോൾ ഒരു ദിവസം പെട്ടന്ന് തീരുന്നത് പോലെയാണ് തോന്നുന്നത്. ഞാൻ പല പത്രങ്ങളിലായി എഴുതിയിരുന്ന ലേഖനങ്ങൾ എല്ലാംകൂടി ചേർത്ത് പുസ്‍തകരൂപത്തിലാക്കാനുള്ള ശ്രമത്തിലാണ്. ആ രീതിയിൽ എഴുത്തിലേക്കുള്ള വഴിയും ഈ ലോക്ക് ഡൌണ് കാലം എനിക്കായി തുറന്നിരിക്കുകയാണ്.\nചുറ്റം ഒന്ന് നോക്കു, ഇപ്പോൾ മനുഷ്യനെ മനുഷ്യനായി കാണുന്ന ഒരു സമൂഹത്തെ കാണുവാൻ സാധിക്കും. ജാതി-മത-രാഷ്‍ട്രീയ ചിന്തകൾക്കുമപ്പുറം മനുഷ്യർ തമ്മിലുള്ള സ്‍നേഹവും കരുതലും ചുറ്റുപാടും കാണുവാൻ സാധിക്കും. രാജ്യത്ത് പ്രതിഷേധങ്ങളോ ബഹളങ്ങളോയില്ല. എന്ത് സമാധാനപരമായാണ് ലോകം മുന്നോട്ട് പോവുന്നത്. ശത്രു രാജ്യങ്ങളായ അമേരിക്കയും ചൈനയും റഷ്യയും പരസ്‍പരം സഹായിക്കുന്നു. ലോക രാജ്യങ്ങൾ ഒന്നിച്ച് നിൽക്കുന്നു. ഒരു കാലത്ത് ഉപരോധങ്ങളാൽ ഒറ്റപ്പെട്ട് പോയിരുന്ന ക്യൂബയെന്ന കൊച്ചു രാജ്യം ഇന്ന് എത്രയോ രാജ്യങ്ങളെ സഹായിക്കുന്നു. ഇതെല്ലാം ലോകത്തിന്റെ മറ്റൊരു മുഖമാണ് നമുക്ക് കാണിക്കുന്നത്.\nആരാധനാലയങ്ങൾ, മതസ്ഥാപനങ്ങൾ എല്ലാം ഇപ്പോൾ അടഞ്ഞു കിടക്കുകയാണ്. ദൈവത്തെ വിറ്റ് ആത്മീയ കച്ചവടം നടത്തിയവർ, ആൾ ദൈവങ്ങൾ, ഇവരെല്ലാം എവിടെയോ പോയി ഒളിച്ചിരിക്കുന്നു, ഇതെല്ലാം കണ്ട് ദൈവം ഇപ്പോൾ ചിരിക്കുന്നുണ്ടാവും. മനുഷ്യന് ഇത് ഒരു തിരിച്ചറിവിന്റെ കാലമാണ്. ഞാനെന്ന ഭാവത്തിൽ നടന്നവരും, അഹങ്കാരവും വമ്പും പറഞ്ഞിരുന്നവരുമെല്ലാം ഇപ്പോൾ ഒരു കാര്യം മനസിലാക്കിയിട്ടുണ്ടാവും മനുഷ്യർ എത്ര നിസാരരാണെന്ന്. കൊറോണയെന്ന കേവലം ഒരു ചെറു വൈറസിനു മുമ്പിൽ പോലും പിടിച്ചു നിൽക്കാനാവാത്ത വിധം നിസാരർ. ദൈവത്തിന്റെ മഹത്വമാണ് ഞാനിതിലെല്ലാം കാണുന്നത്. ലോകത്തെ ബാധിച്ചിരിക്കുന്ന മഹാമാരിയിൽ നിന്ന് മനുഷ്യരാശിയെ രക്ഷിക്കാൻ നമ്മുക്ക് സർവ്വ ശക്തനായ ദൈവത്തോട് പ്രാര്‍ത്ഥിക്കാം, ആ പ്രാത്ഥനയിലാണ് ഞാനും എന്റെ കുടുംബവും ഇപ്പോൾ.\nLast Updated 4, Apr 2020, 6:37 PM\nഒടുവില് ഉണ്ണികൃഷ്‍ണൻ ഓര്‍മ്മയായിട്ട് 14 വര്‍ഷം\nആമേനിലെ പള്ളി വിറക് വിലയ്ക്ക് പൊളിച്ചു വില്‍ക്കുകയായിരുന്നു, തീര്‍ത്ഥാടനകേന്ദ്രമല്ല\nഇപ്പോഴത്തെ ധര്‍മ്മസങ്കടം മാറിയാല് തിയറ്ററില് ചിത്രം കാണാൻ ആഗ്രഹിക്കുന്നു: വിദ്യാ ബാലൻ\nപുനീത് കുമാര് ചിത്രത്തിന്റെ പോസ്റ്റ് പ്രൊഡക്ഷൻ ജോലികള് വീണ്ടും തുടങ്ങി\nഒരു പെൺകുട്ടിയും അവളുടെ ജീൻസും; വൈറലായി 'മൈ ബ്ലഡി ജീൻസ്'\nലോക്ക് ഡൗണ് നീട്ടിയേക്കും; കൂടുതല് ഇളവുകള്‍ക്ക് ആലോചന\nപട്ടിണി കിടന്ന് അമ്മ മരിച്ചതറിയാതെ തൊട്ടുവിളിക്കുന്ന കുഞ്ഞ്, അതിഥി തൊഴിലാളികളുടെ ദുരിത ചിത്രമായി ഒന്നുകൂടി...\nതബ്‌ലീഗ് ജമാഅത്ത് വിഷയം വർഗീയവത്കരിക്കുന്നതിനെതിരെ ഹർജി\nസംസ്ഥാനത്ത് ഡിജിപി റാങ്കിലെത്തുന്ന ആദ്യ വനിതയായി ആർ ശ്രീലേഖ\nമെയ് 31ന് ശേഷം ലോക്ക്ഡൗണ് നീളുമോ; തീരുമാനം സംസ്ഥാനങ്ങള്‍ക്ക് വിട്ടുനല്‍കിയേക്കും\nബെവ്ക്യൂ ട്രയല് റണ് വിജയം, മന്ത്രിയുടെ പ്രഖ്യാപനത്തിന് ശേഷം ആപ്പ് സ്റ്റോറില്\nവി വേണുവിനെ മാറ്റി; ഡോ എ ജയതിലക് പുതിയ റവന്യൂ സെക്രട്ടറി


ചില്ലിട്ട സ്വപ്‌നങ്ങള് – Boolokam\nആ കുട്ടിക്കാലത്ത്.. എല്ലാവര്‍ക്കുമുണ്ടാവുമല്ലോആഗ്രഹങ്ങള്. അതുപോലെ എനിക്കും ചെറിയൊരാഗ്രഹം വലിയ ആളാവണം (ഡോക്ടര്, മാഷ് ഇങ്ങനെയൊന്നുമല്ലട്ടോ) പെണ്ണ് കെട്ടണം എന്നായിരുന്നു അത്. അങ്ങനെ ഞാന് വലിയ ആളാവാന് തയാറായി (കുറേ ഭക്ഷണം കഴിച്ചു എന്റെ വയറു വലുതാവാ എന്നല്ലാതെ ഞാന് വലുതാവുന്നില്ല). ഞാന് ഇരുന്നു ചിന്തിച്ചു എന്ത് ചെയ്യണം. വലിയ ആളാവണ്ടേ..!! എനിക്കൊരു ഐഡിയ പിടികിട്ടി മീശവെച്ച് നോക്കാം ഞാന് അതിനൊരുങ്ങി…!!\nആ കുട്ടിക്കാലത്ത്.. എല്ലാവര്‍ക്കുമുണ്ടാവുമല്ലോ ആഗ്രഹങ്ങള്. അതുപോലെ എനിക്കും ചെറിയൊരാഗ്രഹം വലിയ ആളാവണം (ഡോക്ടര്, മാഷ് ഇങ്ങനെയൊന്നുമല്ലട്ടോ) പെണ്ണ് കെട്ടണം എന്നായിരുന്നു അത്. അങ്ങനെ ഞാന് വലിയ ആളാവാന് തയാറായി (കുറേ ഭക്ഷണം കഴിച്ചു എന്റെ വയറു വലുതാവാ എന്നല്ലാതെ ഞാന് വലുതാവുന്നില്ല). ഞാന് ഇരുന്നു ചിന്തിച്ചു എന്ത് ചെയ്യണം. വലിയ ആളാവണ്ടേ..!! എനിക്കൊരു ഐഡിയ പിടികിട്ടി മീശവെച്ച് നോക്കാം ഞാന് അതിനൊരുങ്ങി…!!\nഉമ്മയെ കാണാതെ അകത്തു നിന്നും കണ്ണാടി എടുത്ത് ഒരു കരിക്കട്ടയും കയ്യില് പിടിച്ചു വീടിന്റെ പിറകു വശത്തേക്ക് പോയി. കരിക്കട്ട വെള്ളത്തില് മുക്കി എടുത്ത് കണ്ണാടിയില് നോക്കി ഭംഗിയായി മീശ വരച്ചു, അത് ഉണങ്ങാന് വേണ്ടി വെയിലത് പോയി കുറച്ചു നേരം നിന്നു. ഉണങ്ങി എന്ന് മനസ്സിലാക്കിയ ഞാന് നല്ല സന്തോഷത്തോടെ മുഖമൊന്നു കാഴുകിയതാ… താ കിടക്കുന്നു എന്റെ മീശയും ആ വെള്ളത്തോടൊപ്പം ഒലിച്ചു പോയി. ഞാന് നിരാശയില് ഇരിക്കുമ്പോഴാണ് എന്റെ പെങ്ങള് കുളിച്ച് മുടിയൊക്കെ വൃത്തിയാക്കി കണ്മഷി ഇടുന്നു . ആഹാ ഇതൊക്കെ ഉണ്ടായിട്ടാണോ പൊട്ടന്..! ഞാന് ആ കരികട്ട കൊണ്ട് വരച്ചദ് ഛെ ..അവള് ആ കണ്മഷി വെക്കുന്നതും കാത്തിരുന്നു . അവളത് പെട്ടിയില് പാതുവെച്ചതും ഞാന് അത് കട്ടെടുത് വീണ്ടും പിറകില് പോയി സുന്ദരമായി വരച്ചു ഇപ്പോള് അസ്സല് ഒരു വല്ല്യ ആളെപ്പോലെയുണ്ട്. ഞാന് കണ്ണാടിയില് നോക്കി മീശ വിരിച്ച് ഞെളിഞ്ഞു നില്‍ക്കുമ്പോള് ഉമ്മാടെ കുട്ടേയ് ഇബടെ ബാ.. എന്ന ഉമ്മയുടെ ഒരു വിളി. ഞാന് വിളി കേട്ട് ഓടി ചെന്നു. ഉമ്മയുണ്ട് എണ്ണയും കയ്യില് പിടിച്ചു നില്‍ക്കുന്നു എന്നെ കുളിപ്പിക്കാന്. ഞാനും ഉമ്മയുടെ അടുത്ത മീശയിലോക്കെ കളിച്ചു എണ്ണ തേക്കാന് നിന്നു കൊടുത്തു . ഉമ്മയുടെ വെള്ളം ഒഴിക്കലും സോപ്പ് തേച്ചു ഒരു ഉരയും താ…… കിടക്കുന്നു വെള്ളത്തില് എന്റെ മീശ. എനിക്ക് സങ്കടമായി ഉമ്മ എന്നെ ട്രൌസര് ഇട്ടു തന്നു മീന് നന്നാക്കാന് പോയി. ഈ സമയം ഞാന് ഉപ്പയെ പോലെ ഒന്ന് ഷേവ് ചെയ്യാന് തീരുമാനിച്ചു (കാരണം ഉപ്പയുടെ മീശ കുളിക്കുമ്പോള് ഒലിച്ചുപോവുന്നില്ല). അങ്ങനെ ഉപ്പയുടെ ഷേവിംഗ് സെറ്റും കണ്ണാടിയും താങ്ങി വീണ്ടും പിറകു വശത്തേക്ക് നീങ്ങി .\nഇതില് ചെറിയൊരു ഭയമുണ്ടായിരുന്നു എനിക്ക് കാരണം കളി ബ്ലെയ്ടിനോടാണ് മുന് പരിചയമില്ലല്ലോ..!! ഞാന് ഷേവ് തുടങ്ങിയതും ഒരു ചെറിയൊരു പാളല് ചോര വരാന് തുടങ്ങി. ഞാന് ഓടി അടുത്ത പറമ്പില് പോയി കമ്മൂണിസ്റ്റ് അപ്പയുടെ തൂമ്പ് പറിച് നല്ലവണ്ണം ചദച്ച് മുറിവില് അമര്‍ത്തി വെച്ചു. നൊടിയിടയില് താ കിടക്കുന്നു വീട്ടില് ആകെയുള്ള ഒരു കണ്ണാടി നിലത്ത് ഒപ്പം ചടെപടെ എന്ന സൌണ്ടും. ഇത് കേട്ട ഉമ്മച്ചി സ്ഥിരം ടയലോഗായ ”ആ ബാലാലിന്റെ കൊടിക്കെന്താ അവിടെ പണി” എന്നും ചോദിച്ചു ആ മീന് കയ്യുമായി എന്റെ അടുത്തേക്ക് ആ കയ്യോണ്ടോന്നു തന്നിട്ട് പറഞ്ഞു ”ബാപ്പ ബന്നാല് കാണാം അനക്ക് കാലില്‌മേല് കുത്തുന്നത് നോക്കിക്കോ’ എന്നും പറഞ്ഞു ഉമ്മ അടുക്കളയിലേക്കു പോയി. ഞാനാണെന്കിലോ ഉമ്മയുടെ അടി കിട്ടിയ ഉടനെതന്നെ സ്ഥിരം ഐഡിയ ആയ കരച്ചില് പുറത്തെടുത് കഴിഞ്ഞിരുന്നു.\nപിന്നെ എനിക്ക് മീശയൊന്നും വേണ്ട ഉപ്പ വന്നാലുള്ള സ്ഥിതി ഓര്‍ക്കായിരുന്നു. എന്ത് ചെയ്യാനാ.. നാളെയാണെങ്കില് വെള്ളിയും ഉപ്പ എന്തായാലും അറിയും ഉറപ്പാണ് എവിടുന്നു ഒപ്പിക്കും ഒരു കണ്ണാടി എന്നും ചിന്തിച്ചിരിക്കുമ്പോഴാ.. ചുമരില് എന്നെയും നോക്കി ചിരിക്കുന്നു എന്റെ പെങ്ങളുടെ മദ്രസ്സാ സര്ടിഫിക്കട്ടു .. അത് ചില്ലിട്ടു വെച്ചതായിരുന്നു .വേറെ ഒന്നും ആലോചിച്ചില്ല അതെടുത്തു. (പെങ്ങള് കച്ചറ ഉണ്ടാക്കിയാല് മാങ്ങയോ പുളിയോ പറിച് കൊടുത്താല് അവളുടേത് തീരും.) ഉപ്പ അറിയരുത് എന്നും കരുതി ആ ചില്ലും താങ്ങി നമ്മുടെ പതിവ് സ്ഥലത്തേക്ക് നീങ്ങി. ഉമ്മ അടുക്കളയിലേക്ക് കൊണ്ട് വെച്ചിരുന്ന ചുവന്നമണ്ണും ഒരു കപ്പു വെള്ളവും എടുത്ത് കണ്ണാടി ഉണ്ടാക്കാന് തുടങ്ങി. മണ്ണൊക്കെ തേച്ച് വെയിലത്ത് ഉണക്കാന് വെച്ചു. ഉണങ്ങി എടുത്തൊന്നു നോക്കും നേരം ഹാവൂ എനിക്ക് തന്നെ പേടിയാവാ…….ആ കാഴ്ച കണ്ടിട്ട്… ..എന്തായാലും അടി ഉറപ്പായി വൈകുന്നേരത്തെ ചോറും ഇല്ലാതായി (അടികിട്ടിയാല് കുശുമ്പ് കാട്ടണല്ലോ ………..?)


ഡോക്ടർ രജിത് കുമാർ മലയാള സിനിമയിലേക്ക്...കൂടെ പവൻ ജിനോ തോമസും !!\nഡോക്ടർ രജിത് കുമാർ മലയാള സിനിമയിലേക്ക്…കൂടെ പവൻ ജിനോ തോമസും !!\nമലയാളികൾ നെഞ്ചിലേറ്റി ലാളിക്കുന്ന ഡോക്ടർ രജിത് കുമാർ മലയാള സിനിമയിലേക്ക് ചുവടുവെക്കാൻ ഒരുങ്ങുകയാണ്. സംവിധായകൻ ആലപ്പി അഷ്റഫാണ് രജിത് കുമാറിനെ കേന്ദ്ര കഥാപാത്രമാക്കി ഒരു സിനിമ ചെയ്യാൻ താല്പര്യം ഉള്ളതായി അറിയിച്ചുകൊണ്ട് രംഗത്തെത്തിയത്. ആ ചിത്രത്തിന്റെ അണിയറ ജോലികൾ പുരോഗമിച്ചുകൊണ്ടിരിക്കുകയാണ് എന്ന് റിപ്പോർട്ടുകൾ സൂചിപ്പിക്കുന്നു. ഇപ്പോഴിതാ മറ്റൊരു മലയാള ചിത്രത്തിൽ കൂടി അഭിനയിക്കാനുള്ള അവസരവും അദ്ദേഹത്തിന് ലഭിച്ചിരിക്കുകയാണ്. അഞ്ജലി പ്രൊഡക്ഷൻസിന്റെ പുതിയ സിനിമയായ “അഞ്ജലി”യിൽ രജിത് സാർ കേന്ദ്രകഥാപാത്രമാകുന്നു, ഇന്ത്യയിലും അമേരിക്കയിലുമായി ചിത്രീകരിക്കുന്ന സിനിമ മെയ്ആദ്യവാരമാണ് ഷൂട്ട് തുടങ്ങുന്നത്, രജിത് സാറിനൊപ്പം ബിഗ്‌ബോസിലെ തന്നെ മറ്റൊരു മത്സരാർത്ഥിയായ പവൻ കൂടി ഒന്നിക്കുന്ന ഈ പുതിയ ദൃശ്യവിരുന്നിൽ മലയാളത്തിലെ മുൻനിര നടിനടന്മാർ ഒന്നിക്കുന്നു. ബിഗ് ബോസ് റിയാലിറ്റി ഷോ യിലൂടെ ജനഹൃദയങ്ങളിൽ സ്‌ഥാനം ഉറപ്പിച്ച DRK വ്യത്യസ്തമായ ഒരു കഥാപാത്രത്തെയാണ് അഞ്ജലിയിൽ അവതരിപ്പിക്കുന്നത്.\nആറ്റിങ്ങൽ സ്വദേശികളായ രഞ്ജി പിള്ളൈ , മൊഹമ്മദ് ഷാ കൂട്ടുകെട്ടാണ് ആണ് സംവിധാനം നിർവഹിക്കുന്നത്. അഞ്ജലി എന്റെർറ്റൈന്മെന്റ്സ്2ചിത്രങ്ങൾ അണിയറയിൽ ഒരുങ്ങി കഴിഞ്ഞു.അതിൽ പ്രശസ്ത സംവിധായകൻ വി.കെ കരീം അണിയിച്ചൊരുക്കിയ താമര അടുത്ത് മാസം റിലീസിനു ഒരുങ്ങുകയാണ്. ഇതോടെ രണ്ടു രണ്ടു സിനിമകളിലാണ് രജിത് കുമാറിന് അവസരം ലഭിച്ചിരിക്കുന്നത്. നിലവിലെ ചെറിയ പ്രതിസന്ധികൾ നീങ്ങി പോവുകയാണെങ്കിൽ അദ്ദേഹം ശക്തമായി സാമൂഹ്യരംഗത്ത് ശക്തമാകുമെന്ന കാര്യം ഉറപ്പാണ്.\nതമിഴകത്ത് ‘ദുൽഖർ തരംഗം’ !! തെന്നിന്ത്യയിൽ താര മൂല്യം ഉയർത്തി താരപുത്രൻ !!


9 രൂപയോളം നികുതി കൂട്ടിയ ശേഷം 1.50 രൂപ കുറച്ചു: തെരഞ്ഞെടുപ്പ് അടുത്തിരിക്കെ ജനങ്ങളുടെ കണ്ണില് പൊടിയിടാന് മാത്രമായി ഇന്ധന വിലകുറച്ച കേന്ദ്രനടപടിയില് കനത്ത പ്രതിഷേധം • ഇ വാർത്ത | evartha\n9 രൂപയോളം നികുതി കൂട്ടിയ ശേഷം 1.50 രൂപ കുറച്ചു: തെരഞ്ഞെടുപ്പ് അടുത്തിരിക്കെ ജനങ്ങളുടെ കണ്ണില് പൊടിയിടാന് മാത്രമായി ഇന്ധന വിലകുറച്ച കേന്ദ്രനടപടിയില് കനത്ത പ്രതിഷേധം\nevartha Desk October 4, 2018, 4:23 pm October 4, 2018\nതെരഞ്ഞെടുപ്പ് അടുത്തതോടെ ഇന്ധന വില രണ്ടര രൂപ കുറച്ച കേന്ദ്ര സര്‍ക്കാര് തീരുമാനത്തിനെതിരെ പ്രതിഷേധം ശക്തം. എക്‌സൈസ് തീരുവ ഒന്നര രൂപയാണ് കേന്ദ്ര സര്‍ക്കാര് കുറവ് വരുത്തിയിരിക്കുന്നത്. എണ്ണ കമ്പനികള് ഒരു രൂപയും കുറച്ചു. ഇതോടെ രണ്ടര രൂപയാണ് മൊത്തം വിലയില് കുറവ് വരിക.\nധനമന്ത്രി തോമസ് ഐസക് രൂക്ഷമായ ഭാഷയിലാണ് ഇതിനെതിരെ രംഗത്തുവന്നത്. വലിയ വര്‍ധന വരുത്തിയ ശേഷം ചെറിയ കുറവ് വരുത്തുകയാണ് ജെയ്റ്റ്‌ലി ചെയ്തതെന്നും അതിനെ വലിയ കാര്യമായി സംസ്ഥാനം കാണുന്നില്ലെന്നും തോമസ് ഐസക് പറഞ്ഞു.\nആദ്യം ജെയ്റ്റ്‌ലി വര്‍ധിപ്പിച്ച നികുതി കുറയ്ക്കണം.9രൂപയോളം നികുതി കൂട്ടിയ ശേഷം 1.50 രൂപയാണ് ഇപ്പോള് കുറച്ചത്. കേരള സര്‍ക്കാര് ഇതിന് മുന്‍പ് തന്നെ നികുതി കുറച്ചുകഴിഞ്ഞു. അദ്ദേഹം ധനകാര്യമന്ത്രിയായതിന് പിന്നാലെയാണ് വലിയ തോതില് നികുതി വര്‍ധിപ്പിച്ചത്.\nഇപ്പോള് 10 ശതമാനം മാത്രമാണ് നികുതിയിനത്തില് കുറച്ചത്. ഇനി 90 ശതമാനം കുറക്കട്ടെ. അപ്പോള് ആലോചിക്കാം. ‘ഞങ്ങള് വര്‍ധിപ്പിച്ചത് പൂര്‍ണമായും ഞങ്ങള് കുറച്ചു, ഇനി നിങ്ങള് കുറയ്ക്കൂ’ എന്ന് പറയുകയാണെങ്കില് അതില് ഒരു ന്യായമുണ്ട്. കൂട്ടിയ നികുതി പൂര്‍ണമായും പിന്‍വലിച്ചിട്ട് നികുതി കുറയ്ക്കാന് ആവശ്യപ്പെട്ടാല് പരിഗണിക്കാം. ഞാന് കാത്തിരിക്കുകയാണ്.\nതാന് വര്‍ധിപ്പിച്ച നികുതി കുറച്ച് കുറയ്ക്കുന്നു. അത്ര തന്നെ സംസ്ഥാനവും കുറയ്ക്കണം. അങ്ങനെ പറഞ്ഞിരുന്നെങ്കില് സംസ്ഥാനത്തിന് വരുമായിരുന്ന നഷ്ടം സഹിച്ച് അത് ചെയ്യുമായിരുന്നു. ജനം ഇവരുടെ ഈ രാഷ്ട്രീയം മനസിലാക്കും. ജയ്റ്റ്‌ലിയാണ് ഡീസലിന് 14 ഉം പെട്രോളിനും9രൂപയും നികുതി വര്‍ധിപ്പിച്ചത്.\nഅത് അദ്ദേഹം കുറയ്ക്കട്ടെ. എന്നിട്ട് സംസ്ഥാനത്തോട് കുറക്കാന് പറയൂ. പറയുന്നതില് ന്യായം വേണ്ടേ? പേരിന് 10 ശതമാനം കുറയ്ക്കുന്നു. ബാക്കി സംസ്ഥാനം കുറക്കട്ടെ എന്ന് പറഞ്ഞാല് എന്താണ് ചെയ്യുക. ഇതില് മറ്റൊന്നും സര്‍ക്കാരിന് പറയാനില്ല. നികുതി കുറയ്ക്കാന് ഈ സാഹചര്യത്തില് ഉദ്ദേശിക്കുന്നില്ലെന്നും തോമസ് ഐസക് പറഞ്ഞു.\nകേന്ദ്രസര്‍ക്കാര് നീക്കത്തെ പരിഹസിച്ച് സി.പി.എം നേതാവും എം.പിയുമായ എം.ബി രാജേഷും രംഗത്തെത്തി. നിങ്ങളുടെ ഈ തട്ടിപ്പ് മനസിലാകാത്തവരാണ് ജനങ്ങള് എന്ന് കരുതുന്നുണ്ടോ എന്നായിരുന്നു എം.ബി രാജേഷിന്റെ ചോദ്യം. തെരഞ്ഞെടുപ്പ് അടുത്തിരിക്കുകയാണ്. അതുകൊണ്ട് തന്നെ അവര് വിലകുറയ്ക്കുന്നു.\nഇത്രയും കാലം ജനങ്ങളെ പിഴിഞ്ഞതിന് എന്ത് വിശദീകരണമാണ് നിങ്ങള്‍ക്ക് നല്‍കാനുള്ളത്? ലോകത്ത് ഒരിടത്തും ഇല്ലാത്ത വില നല്‍കിയാല് നമ്മള് ഇത്രയും കാലം പെട്രോളും ഡീസലും വാങ്ങിയത്. കേന്ദ്രത്തിന്റെ കൃത്യമായ കൊള്ളയാണ് ഇത് എന്ന് ഇപ്പോള് വ്യക്തമായി.\nകേരളത്തില് നേരത്തെ തന്നെ ഇന്ധന വില കുറച്ചിട്ടുണ്ട്. ഇപ്പോള് കേന്ദ്രം വിലയകുറയ്ക്കുമ്പോള് ആനുപാതികമായി ഇവിടെയും വില കുറയും. കേരളം ടാക്‌സ് അമിതമായി ചുമത്തിയിട്ടില്ല. ഇവര് വില കൂട്ടുമ്പോള് സ്വാഭാവികമായും ഇവിടെയും വില കൂടുന്നതാണെന്നും എം.ബി രാജേഷ് എം.പി പറഞ്ഞു.


ഗൗതം ഗംഭീർ ദില്ലിയിലെ അതിസമ്പന്നൻ; കോടികളുടെ കട ബാധ്യതയും, ബിജെപി എംപിമാരുടെ ആസ്തിയിൽ വർധന | Gautam Gambhir Among Delhi's Richest Lok Sabha Candidates - Malayalam Oneindia\n21 min ago ദൂബ് മാരോ... കോണ്‍ഗ്രസിനെ കടന്നാക്രമിച്ച് നരേന്ദ്ര മോദി; പ്രചാരണം അന്തിമഘട്ടത്തിലേക്ക്\n30 min ago തിര‍ഞ്ഞെടുപ്പ് റാലിക്കിടെ ശിവസേന എംപിക്ക് കുത്തേറ്റു: ആക്രമിച്ചത് റാലിയിലെത്തിയ അജ്ഞാതര്!!\nPublished: April 24 2019, 12:16 [IST]\nദില്ലി: ലോക്സഭാ തിരഞ്ഞെടുപ്പിന് മുന്നോടിയായി ജനപ്രീതിയുള്ള സെലിബ്രിറ്റികളെ പാർട്ടിയോട് അടുപ്പിക്കുന്നതിൽ മുൻപന്തിയിൽ ബിജെപിയാണ്. വിവിധ സംസ്ഥാനങ്ങളിലായി സിനിമാ- കായിക രംഗത്തെ പ്രമുഖർ ഇതിനോടം ബിജെപിയിൽ ചേർന്നു കഴിഞ്ഞു. ഈസ്റ്റ് ദില്ലി മണ്ഡലത്തിൽ ബിജെപി ഇക്കുറി കളത്തിലിറക്കുന്നത് മുൻ ഇന്ത്യൻ ഓപ്പണർ ഗൗതം ഗംഭീറിനെയാണ്. സസ്പെൻസുകൾക്ക് അറുതി വരുത്തി അടുത്തിടെയാണ് ഗൗതം ഗംഭീർ ബിജെപിയിൽ ചേർന്നത്.\nനാമ നിർദ്ദേശ പത്രികാ സമർപ്പണം പൂർത്തിയായതോടെ തിരഞ്ഞെടുപ്പ് പോരാട്ടത്തിനിറങ്ങുന്ന പ്രമുഖ സ്ഥാനാർത്ഥികളുടെ സ്വത്ത് വിവര കണക്കുകളും പുറത്ത് വന്നിരിക്കുകയാണ്. രാജ്യത്തെ സമ്പന്ന സ്ഥാനാർത്ഥികളുടെ പട്ടികയിൽ മുൻ നിരയിൽ തന്നെയുണ്ട് ഗൗതം ഗംഭീറും. സ്വത്ത് വിവരങ്ങൾ ഇങ്ങനെ\nദില്ലിയിൽ മത്സരിക്കുന്ന സ്ഥാനാർത്ഥികളിൽ ഏറ്റവും സമ്പന്നൻ ഗൗതം ഗംഭീറാണ്. 147 കോടി രൂപയാണ് അദ്ദേഹത്തിന്റെ ആകെ ആസ്തി. 2017-18 വർഷത്തിൽ ആദായ നികുതി വകുപ്പിന് സമർപ്പിച്ച കണക്ക് പ്രകാരം 12.4 കോടി രൂപയാണ് കഴിഞ്ഞ വർഷം അദ്ദേഹത്തിന്റെ ആകെ വരുമാനം. ഇക്കാലയളവിൽ ഭാര്യ നടാഷ ഗംഭീറിന്റെ വരുമാനം 6.15 ലക്ഷം രൂപയാണ്.\nസത്യവാങ്മൂലം പ്രകാരം ഗൗതം ഗംഭീറിനെതിരെ ഒരു ക്രിമിനൽ കേസ് നിലനിൽക്കുന്നുണ്ട്. 34.20 കോടിയുടെ കട ബാധ്യതയുണ്ട്. ദില്ലി യൂണിവേഴ്സിറ്റിയിൽ നിന്നുമാണ് ഗൗതം ഗംഭീർ ബിരുദം സ്വന്തമാക്കിയത്. ബിജെപിയുടെ സിറ്റിംഗ് സീറ്റാണ് ഈസ്റ്റ് ദില്ലി മണ്ഡലം,\nബിജെപി അധ്യക്ഷന്റെ ആസ്തി\nദില്ലി ബിജെപി അധ്യക്ഷനും വടക്ക് കിഴക്കൻ ദില്ലിയിലെ ബിജെപി സ്ഥാനാർത്ഥിയുമായ മനോജ് തിവാരിയുടെ ആസ്തി 24 കോടി രൂപയാണ്. 2014നെ അപേക്ഷിച്ച് 4.33 കോടി രൂപയുടെ വർദ്ധനയാണ് ആസ്തിയിൽ ഉണ്ടായിരിക്കുന്നത്. 2017-18ൽ സമർപ്പിച്ച കണക്ക് പ്രകാരം 48.03 ലക്ഷമാണ് വാർഷിക വരുമാനം. എന്നാൽ 2014ൽ സമർപ്പിച്ച സത്യവാങ്മൂലം പ്രകാരം 85 ലക്ഷം രൂപയായിരുന്നു വാർഷിക വരുമാനം.\nഗായകൻ ഹാൻസ് രാജ് ഹാൻസാണ് നോർത്ത് വെസ്റ്റ് ദില്ലിയിലെ ബിജെപി സ്ഥാനാർത്ഥി. 9.28 ലക്ഷം രൂപയാണ് ഹാൻസ് രാജിന്റെ വാർഷിക വരുമാനം. കോൺഗ്രസ് സ്ഥാനാർത്ഥി രാജേഷ് ലിലോത്തിയയും ആം ആദ്മി സ്ഥാനാർത്ഥി ഗുഗൻ സിംഗുമാണ് ഹാൻസ് രാജിന്റെ എതിർസ്ഥാനാർത്ഥി. രാജേഷ് ലിലോത്തിയയുടെ വാർഷിക വരുമാനം 26.34 ലക്ഷം രൂപയാണ്.\nഒളിമ്പിക്സ് മെഡൽ ജോതാവ് കൂടിയായ പ്രശസ്ത ബോക്സിംഗ് താരം വിജേന്ദർ സിംഗാണ് സൗത്ത് ദില്ലിയിൽ കോൺഗ്രസിന്റെ സ്ഥാനാർത്ഥി. 2017-18 വർഷത്തിൽ സമർപ്പിച്ച റിപ്പോർട്ട് പ്രകാരം 45 ലക്ഷമാണ് വിജേന്ദറിന്റെ വാർഷിക വരുമാനം. 8.62 കോടിയാണ് ആകെ വരുമാനം.\nസിറ്റിംഗ് എംപിയുടെ സ്വത്ത്\nഅതേ സമയം സൗത്ത് ദില്ലിയിലെ സിറ്റിംഗ് എംപിയും ബിജെപി സ്ഥാനാർത്ഥിയുമായ രമേശ് ബിധുരി എതിർസ്ഥാനാർത്ഥി വിജേന്ദറിനെക്കാൾ സമ്പന്നനാണ്. 18 കോടിയാണ് രമേശിന്റെ ആകെ ആസ്തി. കഴിഞ്ഞ5വർഷത്തിനിടെ 3.5 കോടി രൂപയാണ് സിറ്റിംഗ് എംപിയുടെ വരുമാനത്തിൽ വർദ്ധനവ് ഉണ്ടായിരിക്കുന്നത്.\nനോർത്ത് ഈസ്റ്റ് ദില്ലിയിൽ\nമുൻ ദില്ലി മുഖ്യമന്ത്രി ഷീലാ ദീക്ഷിത് നോർത്ത് ഈസ്റ്റ് ദില്ലിയിൽ നിന്നുമാണ് ജനവിധി തേടുന്നത്. നാമ നിർദ്ദേശ പത്രികയ്ക്കൊപ്പം സമർപ്പിച്ച സത്യവാങ്മൂലം പ്രകാരം 4.92 കോടി രൂപയാണ് ക്ഷീലാ ദീക്ഷിതിന്റെ ആസ്തി. 15 ലക്ഷം രൂപയാണ് വാർഷിക വരുമാനം. ദില്ലിയിൽ നിസാമുദ്ദീൻ മേഖലയിൽ 1.88 കോടി രൂപ വിലയുന്ന അപ്പാർട്ട്മെന്റ് ഷീലാ ദീക്ഷിതിന് സ്വന്തമായുണ്ട്. സത്യവാങ്മൂലം പ്രകാരം കോൺഗ്രസ് നേതാവ് അജയ് മാക്കന്റെ വാർഷിക വരുമാനം 26.38 രൂപയാണ്.\nGautam Gambhir bjp dilli lok sabha elections 2019 asset ഗൗതം ഗംഭീര് ബിജെപി ദില്ലി ആസ്തി ലോക്സഭ തിരഞ്ഞെടുപ്പ് 2019\nStory first published: Wednesday, April 24, 2019, 12:16 [IST]


Friday 1 December 2017 2:19 am IST\nതിരുവനന്തപുരം: ഫോര്‍ട്ട് ആശുപത്രിക്ക് സമീപം എടിഎം തകര്‍ത്ത് 32 ലക്ഷം മോഷ്ടിക്കാന് ശ്രമിച്ച കേസില് പ്രതികള് പോലീസ് പിടിയിലായതായി സൂചന. സിസിറ്റിവിയുടെ മെമ്മറികാര്‍ഡ് പരിശോധനയില് നിന്നും മൂന്ന് പേരാണ് സംഘത്തിലുണ്ടായിരുന്നതെന്നും ഇവര് മുഖംമൂടി ധരിച്ചിരുന്നതായും പോലീസിന് സൂചന ലഭിച്ചു. ഇതേതുടര്‍ന്ന് നടത്തിയ അന്വേഷണത്തില് ചൊവ്വാഴ്ച രാത്രിയോടെയും ബുധനാഴ്ചയോടെയും പ്രതികള് പിടിയിലായതായാണ് സൂചന. ചൊവ്വാഴ്ച പുലര്‍ച്ചെയായിരുന്നു മോഷണശ്രമം. കൗണ്ടറിന്റെ അകത്തെ ക്യാമറ നശിപ്പിച്ച മോഷ്ടാക്കള് എടിഎമ്മിന്റെ മോണിറ്ററും ലോക്കും തകര്‍ത്തിരുന്നു. വഞ്ചിയൂര് എസ്‌ഐ സജുകുമാറിന്റെ നേത്യത്വത്തിലുള്ള സംഘമാണ് കേസ് അന്വേഷിക്കുന്നത്.\nജൂവല്ലറി തട്ടിപ്പ്: മുഴുവന് പ്രതികളുംപിടിയിലായതായി സൂചന\nവീട് കയറി ആക്രമണം: 3പേര് പിടിയിലായതായി സൂചന\nബിയര്‍കുപ്പിക്ക് തലയ്ക്കടിച്ച് കൊന്ന കേസ്; പ്രതികള് വലയിലായതായി സൂചന\nനൗഫല് വധം: പ്രതികള് ചെറുവത്തൂര് സ്വദേശികളെന്ന് സൂചന


ടി.പി. ചന്ദ്രശേഖരനെ വെട്ടിക്കൊന്നു\nവടകര: ഒഞ്ചിയത്ത് സി.പി.എം. വിട്ടവര് രൂപവത്കരിച്ച റവല്യൂഷണറി മാര്‍ക്‌സിസ്റ്റ് പാര്‍ട്ടി(ആര്.എം.പി.)യുടെ ഏരിയാ സെക്രട്ടറിയും ഇടതുപക്ഷ ഏകോപനസമിതി സംസ്ഥാന സെക്രട്ടറിയുമായ ടി.പി. ചന്ദ്രശേഖരനെ (52) വെട്ടിക്കൊലപ്പെടുത്തി. വെള്ളിയാഴ്ച രാത്രി 10.15 ഓടെ വടകര കൈനാട്ടിക്കു സമീപം വള്ളിക്കാടിലാണ് സംഭവം. ഒഞ്ചിയത്തു നിന്നും നാലു കിലോമീറ്റര് അകലെയാണിത്.\nബൈക്കില് വീട്ടിലേക്ക് പോവുകയായിരുന്ന ചന്ദ്രശേഖരനെ ഇന്നോവ കാറിലെത്തിയ സംഘം തടഞ്ഞുനിര്‍ത്തിയശേഷം വെട്ടുകയായിരുന്നു. അടുത്തുവരാന് ശ്രമിച്ചവരെ അക്രമിസംഘം ബോംബെറിഞ്ഞു വിരട്ടിയോടിച്ചു. വെട്ടേറ്റ് അരമണിക്കൂറോളം റോഡില് കിടന്ന ചന്ദ്രശേഖരനെ പോലീസടക്കമുള്ളവര് വടകര ഗവ. ആസ്?പത്രിയില് എത്തിച്ചു. ആസ്?പത്രിയില് വെച്ച് തിരിച്ചറിയല് കാര്‍ഡ് കണ്ടാണ് കൊല്ലപ്പെട്ടത് ചന്ദ്രശേഖരനാണെന്ന് മനസ്സിലാക്കിയത്. തിരിച്ചറിയാന് പറ്റാത്തവിധം വികൃതമായിരുന്നു മുഖം. മൃതദേഹം പിന്നീട് കോഴിക്കോട് മെഡിക്കല് കോളേജ് ആസ്?പത്രിയിലേക്ക് മാറ്റി.\nസി.പി.എം. ആസൂത്രിതമായി നടത്തിയ കൊലയാണിതെന്ന് റവല്യൂഷണറി മാര്‍ക്‌സിസ്റ്റ് പാര്‍ട്ടി ആരോപിച്ചു. 2008ല് ഒഞ്ചിയം മേഖലയില് സി.പി.എമ്മിലെ വലിയൊരു വിഭാഗം പാര്‍ട്ടി നേതൃത്വത്തിന്റെ നിലപാടുകളില് പ്രതിഷേധിച്ച് പാര്‍ട്ടി വിട്ടപ്പോള് അതിന് നേതൃത്വം നല്‍കിയത് ചന്ദ്രശേഖരനാണ്.\nപിന്നീട് റവല്യൂഷണറി മാര്‍ക്‌സിസ്റ്റ് പാര്‍ട്ടി രൂപവത്കരിച്ചപ്പോള് അതിന്റെ ഏരിയാ സെക്രട്ടറിയായി. പാര്‍ട്ടി വിട്ടപ്പോള് ഒട്ടേറെ ഭീഷണികള് നേരിടേണ്ടിവന്നിട്ടുണ്ട്.\n2009ലെ ലോക്‌സഭാ തിരഞ്ഞെടുപ്പില് ആര്.എം.പി. സ്ഥാനാര്‍ത്ഥിയായി വടകര മണ്ഡലത്തില് മത്സരിച്ചു. ഇതിനുശേഷം സംസ്ഥാനത്തുടനീളമുള്ള സി.പി.എം. വിമതരെ കൂട്ടിയിണക്കി ഇടതുപക്ഷ ഏകോപനസമിതിയെ ശക്തിപ്പെടുത്താനും ശ്രമിച്ചു.\nഎസ്.എഫ്.ഐ.യിലൂടെ രാഷ്ട്രീയപ്രവേശനം നടത്തി പാര്‍ട്ടിയുടെ ആവേശമായി മാറിയ നേതാവാണ് ചന്ദ്രശേഖരന്. എസ്.എഫ്.ഐ. ജില്ലാ സെക്രട്ടറി, സംസ്ഥാന ജോയിന്റ് സെക്രട്ടറി, കേന്ദ്രകമ്മിറ്റി അംഗം എന്നീ നിലകളിലും ഡി.വൈ.എഫ്.ഐ. ജില്ലാ പ്രസിഡന്റ്, സെക്രട്ടറി, സംസ്ഥാന കമ്മിറ്റി അംഗം എന്നീ നിലകളിലും പ്രവര്‍ത്തിച്ചു. സി.പി.എം. ഒഞ്ചിയം ഏരിയാ കമ്മിറ്റി അംഗമായിരുന്നു.\nഒഞ്ചിയം നെല്ലാച്ചേരി സ്വദേശിയാണ്. ഭാര്യ: രമ. മകന്: നന്ദു. പരേതനായ അപ്പുണ്ണി നമ്പ്യാരുടെയും പത്മിനിയുടെയും മകനാണ്. സഹോദരങ്ങള്: മോഹന്‍ദാസ്, സുരേന്ദ്രന്, സേതുമാധവന്, ദിനേശ്കുമാര്.\nമൃതദേഹം ശനിയാഴ്ച പകല് 12 മുതല് 1 വരെ കോഴിക്കോട് ടൗണ് ഹാളിലും2മുതല്3വരെ വടകരയിലും പൊതുദര്‍ശനത്തിനുവെയ്ക്കും. ശവസംസ്‌കാരം വൈകിട്ട് അഞ്ചിന് ഒഞ്ചിയത്ത്.


സിയോൾ; സാംസങ് ചെയര്‍മാന് ലീ കുന് ഹീ (78) അന്തരിച്ചു. ചെറുകിട ടെലിവിഷൻ നിർമ്മാണകാമ്പനിയായ സാംസങ് ഇലക്ട്രോണിക്സിനെ ഇലക്ട്രോണിക് ഉപകരണ രംഗത്തെ ആഗോള ഭീമനാക്കി മാറ്റിയത് ലീ കുൻ-ഹീ ആയിരുന്നു. പിതാവ് വീ ബ്യൂങ് ചൂളിന്റെ മരണത്തിനു ശേഷം 1987 ലാണ് ലീ കമ്പനിയുടെ അധികാരം ഏറ്റെടുത്തത്. ദക്ഷിണ കൊറിയന് സ്ഥാപനമാണ് സാംസംങ്. ഒക്ടോബർ 25 ന് മകനും കമ്പനി മേധാവിയുമായ ലീ ജെയ്-യോംഗ് ആണ് പിതാവ് അന്തരിച്ച വാർത്ത പുറത്തുവിട്ടത്. ഹൃദയാഘാതത്തെ തുടർന്ന് ലീ കുൻ-ഹീ 2014 മെയ് മുതൽ ആശുപത്രിയിൽ ചികിത്സയിലായിരുന്നു.\nലോകത്തിലെ ഏറ്റവും വലിയ സ്മാർട്ട്‌ഫോണുകൾ, ടെലിവിഷനുകൾ, മെമ്മറി ചിപ്പുകൾ എന്നിവയുടെ നിർമ്മാതാക്കളാണ് സാംസങ്. സാംസങ് ഗാലക്‌സി ഫോണുകൾക്കൊപ്പം സ്‌ക്രീനുകളും മൈക്രോചിപ്പുകളും ഐഫോണുകളും , ഗൂഗിൾ ആൻഡ്രോയിഡ് ഫോണുകളും സാംസങ് നിർമ്മിക്കുന്നു.\nദക്ഷിണ കൊറിയയിലെ ഏറ്റവും വലിയ കുടുംബ നിയന്ത്രണത്തിലുള്ള ബിസിനസ്സ് കമ്പനിയാണ് സാംസങ്. ഏഷ്യയിലെ നാലാമത്തെ വലിയ കമ്പനികൂടിയാണ് ഇത്. ഇലക്ട്രോണിക് ഉപകരണങ്ങൾ കൂടാതെ കപ്പൽ നിർമ്മാണം, ലൈഫ് ഇൻഷുറൻസ്, ഹോട്ടലുകൾ, അമ്യൂസ്മെന്റ് പാർക്കുകൾ എന്നിവയും സാംസങിന് സ്വന്തമായുണ്ട്. ദക്ഷിണ കൊറിയയുടെ പ്രധാന ഓഹരി വിപണിയിലെ വിപണി മൂലധനത്തിന്റെ 20% സാംസങ് ഇലക്ട്രോണിക്സ് മാത്രമാണ്.


യു.ഡി.എഫിൽ കമ്യൂണിക്കേഷന് ഗ്യാപ്പ് ഉണ്ടാവുന്നു; ജോസ് കെ. മാണി വിഷയത്തിൽ ചില്ലറ വിട്ടുവീഴ്ചകള് നടത്തേണ്ടതായിരുന്നുവെന്നും കെ.മുരളീധരന് | k muraleedharan\nരാത്രികാല നിയന്ത്രണം ഏർപ്പെടുത്തി ഒമാൻ\nയു.ഡി.എഫിൽ കമ്യൂണിക്കേഷന് ഗ്യാപ്പ് ഉണ്ടാവുന്നു; ജോസ് കെ. മാണി വിഷയത്തിൽ ചില്ലറ വിട്ടുവീഴ്ചകള് നടത്തേണ്ടതായിരുന്നുവെന്നും കെ.മുരളീധരന്\nOct 16, 2020, 11:33 am IST\nകോഴിക്കോട്: യു.ഡി.എഫിൽ പ്രശ്‌നങ്ങള് പരിഹരിക്കുന്നതില് കമ്യൂണിക്കേഷന് ഗ്യാപ്പ് ഉണ്ടാവുന്നുവെന്ന് കെ.മുരളീധരന് എം.പി. കേരള കോണ്‍ഗ്രസ് എം ജോസ് വിഭാഗം യു.ഡി.എഫ് വിട്ട സംഭവം നടക്കാന് പാടില്ലാത്തതായിരുന്നെന്നും രണ്ട് പേരും ചില്ലറ വിട്ടുവീഴ്ചകള് നടത്തേണ്ടതായിരുന്നുവെന്നും അദ്ദേഹം പറഞ്ഞു.\nRead also: ഇന്ത്യന് ജിഡിപിയെ ബംഗ്ലാദേശ് മറികടക്കുന്നത് വിദൂരമല്ലെന്ന് രാഹുല് ഗാന്ധി; തക്ക മറുപടിയുമായി സാമ്പത്തിക വിദഗ്ദര്\nകേരള കോണ്‍ഗ്രസ് എം ജോസ് വിഭാഗം കേവലം ജില്ലാ പഞ്ചായത്ത് സീറ്റിന്റെ പേരിലാണ് മുന്നണിക്ക് പുറത്തുപോയത്. കൂടുതല് കക്ഷികള് മുന്നണി വിട്ടുപോയാല് പ്രവര്‍ത്തകരുടെ ആത്മവിശ്വാസത്തെ ബാധിക്കും. കെ.എം മാണിയും ആര് ബാലകൃഷ്ണപ്പിള്ളയും വീരേന്ദ്രകുമാറും എല്ലാം ചേര്‍ന്നതായിരുന്നു പ്രബലമായ യു.ഡി.എഫ് മുന്നണി. അവരില് ചിലര് ഇന്നില്ലെങ്കിലും പിന്‍മുറക്കാര് എല്.ഡി.എഫിനൊപ്പമാണ്. പലപ്പോഴും പ്രശ്‌നങ്ങള് പരിഹരിക്കുന്നതില് കമ്യൂണിക്കേഷന് ഗ്യാപ്പ് ഉണ്ടാവുന്നുവെന്നും ചര്‍ച്ചചെയ്താല് തീരുന്ന പ്രശ്‌നമേ അവര്‍ക്കെല്ലാം ഉണ്ടായിരുന്നുള്ളൂവെന്നുമാണ് തനിക്ക് തോന്നുന്നതെന്ന് കെ.മുരളീധരന് കോഴിക്കോട് മാധ്യമങ്ങളോട് പറഞ്ഞു.\nഅധികാരം നിലനിര്‍ത്താന് എന്ത് വൃത്തികെട്ട കളിയും കളിക്കുന്നവരാണ് എല്.ഡി.എഫ്. മാണിസാറിനെ ബഡ്ജറ്റ് അവതരിപ്പിക്കാന് പോലും അനുവദിക്കാത്തവരായിരുന്നു അവരെന്ന് ഓര്‍ക്കണമെന്നും മുരളി പറഞ്ഞു.\nജോസ് കെ.മാണിയെ തിരികെ കൊണ്ടുവരാനൊന്നും താന് ശ്രമം നടത്തിയിട്ടില്ല. അതിനുള്ള സവിശേഷ അധികാരമൊന്നും തനിക്ക് ആരും തന്നിട്ടില്ല. എങ്കിലും യു.ഡി.എഫിന് പുറത്ത് പോയവരെയെല്ലാം തിരികെ കൊണ്ടുവരണം. അതിനുളള ശ്രമം നടത്താന് എല്ലാവരും തയ്യാറാവണം. എന്.സി.പിക്ക് യു.ഡി.എഫിലേക്ക് വരാന് ഒരു തടസ്സവുമില്ല. അവരില് പലരും ഇടതു മനസ്സുമായി ഒത്തുപോവാന് ബുദ്ധിമുട്ടുന്നവരാണ്. എല്ലാവരേയും സ്വാഗതം ചെയ്യുകയാണെന്നും കെ.മുരളീധരന് പറഞ്ഞു.\nയുഎഇയിൽ ആശങ്ക, പ്രതിദിന രോഗികളുടെ എണ്ണം ആയിരം കടക്കുന്നത് തുടരുന്നു : പുതിയ കോവിഡ് കണക്കുകൾ പുറത്ത്\nകഷ്ടപ്പെട്ട് പണിയെടുക്കുന്നവർക്ക് കോൺഗ്രസിൽ സീറ്റ് കിട്ടില്ലെന്ന് കെ മുരളീധരൻ\nFeb 26, 2021, 07:17 am IST\nഒരു സ്ഥാനാര്‍ഥിയുടെ കാര്യത്തിലും പാര്‍ട്ടി അന്തിമ തീരുമാനം എടുത്തിട്ടില്ല : കെ മുരളീധരന്\nFeb 18, 2021, 08:18 am IST\nപുതിയ പദവികള് ഏറ്റെടുക്കുന്നതിനെ കുറിച്ച് നിലപാട് വ്യക്തമാക്കി കെ മുരളീധരന്\nJan 17, 2021, 11:08 am IST\nMar 1, 2021, 09:47 pm IST


കുറിഞ്ഞി ഓണ്‍ലൈന്: പുതിയ 12 തവളയിനങ്ങള് പശ്ചിമഘട്ടത്തില്‍നിന്ന്\nPosted by Joseph Antony at 2/04/2009 01:10:00 PM\nഫിലോട്ടസ് വര്‍ഗത്തില്‍പ്പെട്ട തവളകളെ പശ്ചിമഘട്ടത്തില് ആദ്യമായി കണ്ടെത്തുന്നത് 1854-ലാണ്. കഴിഞ്ഞ ഒന്നര നൂറ്റാണ്ടിനിടെ ഈ വര്‍ഗത്തിലുള്ള 32 ഇനങ്ങളെ മേഖലയില് കണ്ടെത്തിയിട്ടുണ്ട്. ഇപ്പോള് റിപ്പോര്‍ട്ട് ചെയ്യപ്പെട്ട 12 എണ്ണം ഉള്‍പ്പടെ അതില് 19 ഇനങ്ങളെ തിരിച്ചറിഞ്ഞത് ഡോ. ബിജുവിന്റെ നേതൃത്വത്തില് നടന്ന പഠനങ്ങളിലാണ്. പശ്ചിമഘട്ടത്തില് നിന്ന് മലയാളി ഗവേഷകനായ ഡോ. ബിജുവിന്റെ നേതൃത്വത്തില് നടന്ന കണ്ടെത്തലിനെപ്പറ്റി.\nവളരെ താല്പര്യത്തോട്‌കൂടി വായിക്കുന്ന ബ്ലോഗാണ് ഇത് . നിങ്ങളുടെ പരിശ്രമം തികച്ചും ശ്ലാഘനീയമാണ്. ലാളിത്യമുള്ള ഭാഷയും. കമന്റ് അല്ല കണ്ടന്റ് ആണ് വലുത് എന്ന് പ്രൂവ് ചെയ്യുന്ന ബ്ലോഗ് കൂടി ആണിത് (അധികം കമന്റ് ഒന്നും കണ്ടില്ല) . അഭിനന്ദനങ്ങള് !\nഇവിടെയെത്തിയതില് സന്തോഷം, നല്ലവാക്കുകള്‍ക്ക് നന്ദി\nപതിവു തമാശകളില് നിന്നും വ്യതസ്തമായൊരു ബ്ലോഗ്..നന്നായിരിക്കുന്നു


വാട്‌സാപ്പില് വീഡിയോ ഇനി ഉയര്‍ന്ന ക്വാളിറ്റിയില് കാണാം…പുതിയ ഫീച്ചര് എത്തുന്നു.. – Kairali News | Kairali News Live l Latest Malayalam News\nലോകത്തിലെ തന്നെ ഏറ്റവും പ്രചാരമുള്ള ആപ്ലിക്കേഷനിലൊന്നാണ് വാട്‌സാപ്പ്. ഇപ്പോള് പുതിയ ഫീച്ചറുമായി വാട്‌സാപ്പ് എത്തുന്നുവെന്നാണ് വിവരം. ഹൈ-ക്വാളിറ്റി വിഡിയോകള് ഷെയര് ചെയ്യാന് കഴിയുന്ന പുതിയ തരം ഫീച്ചര് വാട്‌സാപ്പ് കൊണ്ടുവരുന്നതായാണ് റിപ്പോര്‍ട്ടുകള് പറയുന്നത്.\nനിലവില് വാട്‌സാപ്പ് ചിത്രങ്ങളും വീഡിയോകളും കുറഞ്ഞ ക്വാളിറ്റിയിലാണ് ഷെയര് ചെയ്യപ്പെടുന്നത്. വാട്‌സാപ്പിന്റെ പുതിയ ആന്‍ഡ്രോയിഡ് വേര്‍ഷനായ 2.21.14.6 ല് പുതിയ ഫീച്ചര് ഉള്‍പ്പെടുത്തിയതായി വാബെറ്റഇന്‍ഫോ റിപ്പോര്‍ട്ട് ചെയ്തു.\nവീഡിയോകളുടെ ക്വാളിറ്റി നിര്‍ണ്ണയിക്കുന്നതിന് മൂന്ന് ഓപ്ഷനുകള് ഇനി മുതല് ഉണ്ടാകും. ഓട്ടോ, ബെസ്റ്റ് ക്വാളിറ്റി, ഡാറ്റ സേവര് എന്നതായിരിക്കും ഈ മൂന്ന് ഓപ്ഷനുകള്.\nആദ്യത്തേതില് വാട്‌സാപ്പ് തന്നെ അല്‍ഗോരിതം ഉപയോഗിച്ച് വീഡിയോക്ക് വേണ്ട മികച്ച ക്വാളിറ്റി തിരഞ്ഞെടുക്കുകയാണ് ചെയ്യുക. രണ്ടാമത്തെ ഓപ്ഷനാണ് തിരഞ്ഞെടുക്കുന്നതെങ്കില് ലഭ്യമായതില് ഏറ്റവും നല്ല ക്വാളിറ്റിയില് ആയിരിക്കും വാട്‌സാപ്പ് വീഡിയോ ഷെയര് ചെയ്യുക.\nമൂന്നാമത്തെ ഡാറ്റ സേവര് ഓപ്ഷനാണ് തിരഞ്ഞെടുക്കുന്നതെങ്കില് വാട്‌സാപ്പ് നിങ്ങള് അയക്കുന്ന വീഡിയോ കംപ്രസ്സ് ചെയ്ത് അതിന്റെ സൈസ് കുറച്ചായിരിക്കും മറ്റു വ്യക്തിക്ക് ലഭ്യമാക്കുന്നത്.


ലൈഫ് ക്രമക്കേട്; നേരിട്ടുള്ള തെളിവ് ശേഖരണത്തിന് വിജിലന്‍സ്\nലൈഫ് മിഷന് ക്രമക്കേടില് കേസ് രജിസ്റ്റര് ചെയ്തതിന് ശേഷം ഇതാദ്യമായാണ് നേരിട്ടുള്ള തെളിവ് ശേഖരണത്തിന് വിജിലന്‍സ് നടപടി തുടങ്ങുന്നത്.\n11 Oct, 2020 at 02:22 AM\nലൈഫ് ക്രമക്കേടില് നേരിട്ടുള്ള തെളിവ് ശേഖരണത്തിനൊരുങ്ങി വിജിലന്‍സ്. നാളെ മുതല് കൊച്ചി, തൃശ്ശൂര് എന്നിവിടങ്ങള് കേന്ദ്രീകരിച്ച് അന്വേഷണം. സ്വപ്നയെയും സന്ദീപിനെയും ചോദ്യം ചെയ്യാന് നാളെ കോടതിയില് അപേക്ഷ നല്‍കും.\nലൈഫ് മിഷന് ക്രമക്കേടില് കേസ് രജിസ്റ്റര് ചെയ്തതിന് ശേഷം ഇതാദ്യമായാണ് നേരിട്ടുള്ള തെളിവ് ശേഖരണത്തിന് വിജിലന്‍സ് നടപടി തുടങ്ങുന്നത്. ഇതിന്‍റെ ഭാഗമായി കൊച്ചിയിലും തൃശ്ശൂരുമായി അന്വേഷണം വ്യാപിപ്പിക്കും. നാളെ കൊച്ചിയിലെത്തുന്ന പ്രത്യേക അന്വേഷണ സംഘം സ്വര്‍ണ്ണക്കടത്ത് കേസ് പ്രതികളായ സ്വപ്ന സുരേഷിനെയും, സന്ദീപ് നായരെയും ചോദ്യം ചെയ്യുന്നതിനായി എന്‍ഐഎ കോടതിയില് അപേക്ഷ നല്‍കും.\nഅനുമതി ലഭിച്ചാല് ജയിലില് വെച്ച് തന്നെ ചോദ്യം ചെയ്യാനാണ് വിജിലന്‍സ് തീരുമാനം. കമ്മീഷനായി ലഭിച്ച തുകയുടെ കാര്യത്തിലും, ഇത് ആര്‍ക്കൊക്കെ കൈമാറിയെന്ന കാര്യത്തിലും വ്യക്തത വരുത്താന് കൂടിയാണിത്. ഇതിന് ശേഷം തൃശ്ശൂര് വടക്കാഞ്ചേരിയിലുള്ള വിവാദ പദ്ധതിയുമായി ബന്ധപ്പെട്ട ഇതുവരെയുള്ള നിര്‍മ്മാണ പ്രവര്‍ത്തനങ്ങള് അന്വേഷണസംഘം പരിശോധിക്കും. നഗരസഭ അധികൃതരില് നിന്ന് വിവരശേഖരണം നടത്തും. മടങ്ങിയെത്തിയ ശേഷം സന്തോഷ് ഈപ്പനെ ചോദ്യം ചെയ്യുന്ന കാര്യവും പരിഗണിക്കുന്നുണ്ട്.\nആദ്യം മൊഴി രേഖപ്പെടുത്തിയിരുന്നെങ്കിലും എം ശിവശങ്കറുമായുള്ള കൂടിക്കാഴ്ചയടക്കമുള്ള കാര്യങ്ങള് സന്തോഷ് ഈപ്പന് വിജിലന്‍സില് നിന്ന് മറച്ചുവെച്ചിരുന്നു. ഇതേ തുടര്‍ന്നാണ് വീണ്ടും ചോദ്യം ചെയ്യാന് തീരുമാനിച്ചിരിക്കുന്നത്. വിവരശേഖരണം പൂര്‍ത്തിയായ ശേഷമായിരിക്കും എം ശിവശങ്കറിന്‍റെ മൊഴിയെടുക്കാന് വിജിലന്‍സ് നോട്ടീസ് നല്‍കുക.